
INTRODUCERE 


Continuând cu descrierea pitorescului țării :), în volumul acesta 
voi încerca să arăt variațiile întâlnite în lungul graniţei. 

Granița actuală politică, nu corespunde și cu cea etnică. 
Aproape nu e colț din jurul României, unde linia despărţirei de 
vecini, uneori trasă arbitrar, să nu treacă prin românimea dela 
periferia ţării. 

Dacă geometric conturul României este o largă elipsă apropiată 
de un cerc, din punct de vedere etnic în jurul sâmburelui com- 
pact de Români, se prelungesc protuberanțe uneori până la mari 
depărtări de graniţa actuală, ca o aureolă. 

Cunoașterea graniței, mai ales în împrejurările actuale, se impune 
oricărui român. 

Nu trece numai prin ţinuturi frumoase, felurite ca aspect, dar și 
prin locuri în care românismul s'a păstrat neatins, din toate punctele 
de vedere. 

Un drum în lungul ei nu reprezintă numai un caleidoscop de forme 
pământeşti, ci și variate pagini din trecutul sbuciumat al popo- 
rului ori mozaic de ancestrale manifestări etnice. 

Cuprinse la un loc, trag nădejdea că vor interesa cât de puțin. 


|. SIMIONESCU. 


1) i. Simionescu. Pitorescul României. Vol. |. Dela Dunăre la Mare. 
„Cartea Românească”!. Ed. ill. București, 1939. 

GRANIŢA DELA APUS 


A. DELA DUNĂRE LA MUREŞ 


Baziaș. Când am ajuns la punctul de graniţă de pe Dunărea, se 
înoptase deabinele. Măcar că am pornit destul de devreme dela 
Tn. Severin, vaporașul ca o coajă de nucă nu avea destulă putere 


Fig. |.— Vederea gărei din Baziaș (d. |. Păsărică). 


să înfrunte curentul apei din Cazane, iar amurgul se lasă mai curând 
în zilele de toamnă. 

Din drumul la tot pasul cu neîntrecute frumuseți, am poposit în 
deplin necunoscut. Intunerecul contopea cer cu pământ, stâncă 
și apă. Numai câte-va scântei palide arătau că suntem în dreptul 
unei așezări omeneşti. 

Liniştea ne înconjura, întreruptă numai de ţârâitul greierilor și de 
plescăitul domol al valurilor ce legănau vasul. 

Mai târziu decorul luă un alt aspect. Luna, la ultimul sfert, se ridica 
pe cer argintând puţin ceața sării, trăgând o dungă aurie pe întinsul 

apei ce s'ar fi părut un lac, dacă reflexul luminilor dela catarg 
n'ar fi jucat în apă lăsând dungi roșii, cu ondulării schimbătoare. 
Nimic alta nu se deslușea, iar pacea se lăsa tot mai tainică asupra 
locului. 

Cu atât mai surprinzător a fost tabloul din zorii zilei. Granitul din 
mal apărea colorat; ceața de pe apă se scămoșa, lăsând să se vadă 
rândul de căsuțe, înşirate dealungul malului stâncos. Atât de puțin 
spațiu a rămas, în cât casele par lipite de piatră. 

Era o viziune de unde-va din preajma vreunui lac din Tirolul de sud. 
Inșelăciunea se mărea prin acoperișul de olane ruginii, prin vița 


„aa 
Fig. 2.— Lacul-mic din Oraviţa (d. |. Păsărică). 

de vie afăţată dealungul streșinei, sub care spânzura câte un stru- 

gure aburit. Aparenţa se întregea prin oleandrii mari cât nişte Ii- 

liaci, cu flori albe ori trandafirii puși în fața caselor, cât și prin 

piersicele scămoase de pe copăceii sgribuliți de lângă stâncă. Nu 

lipsesc nici cărări înguste, șerpuite, ce duc pe vârful dâmbului 

de granit sau la fântâna făcătoare de minuni. 

Câte-va clădiri mai mari, un otel, gara, arătau importanța de odi- 

nioară a satului fost capăt de linie ferată și centru de aprovizioanre 

pentru celelalte, înșirate până la Orșova. 

Frontiera trasă arbitrar tăiase linia, lăsând pe teritoriul nostru 

un mont fără nici o folosire. Sulfa vântul a pustiu prin locașul 

gărei şi a celorlalte clădiri mai mari. O recentă înţelegere cu ve- 
cinii pune crâmpeiul de linie iarăși în funcţiune. 


Oraviţa. Și astfel nu am revenit prin Cazane; câte-va ore am 
trecut prin ţară străină. Tovărășia întâmplătoare a unui român de 
peste graniță îmi destăinui deosebirea dintre cele două ţări ve- 


cine. La noi, o toleranță creștinească, socotită uneori drept slă- 


biciune. Dincolo, cele mai riguroase măsuri faţă de minoritari, 


români în partea locului. 
Dincoace, în puţinele sate cu sârbi funcţionează ca la ei acasă 


Fig. 3.— Viaductul dela Oravița de pe linia ce duce la 
Anina (d. |. Păsărică). 


învăţători și preoţi. Dincolo, cu multă greutate slujesc preoţi ro- 
mâni. De școală românească nici vorbă. 

Și totuși mulți ani după pace noi eram cei pârâți la Liga Naţiu- 
nilor ca asupritori ai minorităţilor. 

După scurt drum am scoborit în gară la Oravița, cel mai lung 
oraș, capitală de județ, mai lung și de cât Câmpulungul-bucovinean. 
Credeam că nu mai ajung la Casina Reșiţei. Nici automobilul nu 
putea goni din cauza bolovanilor rotunzi cu care este pavată strada 
principală și unică, ce duce până la capătul sudic al orașului. 

Și totuși e frumos orașul tocmai prin casele așezate una îndărătul 
alteia, pe coastele văii strâmte. Trepte în loc de uliţi, cărări ane- 

voioase de urcat, fac legătura între fundul văii, inima orașului cu 
clădirea mare a liceu lui și a prefecturii înălțată în locul unei mori 
în funcţiune mulţi ani după pace și între căsuțele resfirate de pe 
coaste. Cimitirul, mai mult o livadă decât loc de veșnică odihnă 
e loc potrivit de orientare. Privirea alunecă dealungul văii. De o 
parte spre deschiderea ei, peste impunătorul viaduct din pitoreasca 
linie ferată dusă la Anina, printre cele două biserici românești, zarea 
largă se întinde către șesul acoperit de ceață, din spre care adie 
mireasma grâului în pârgă. In sus valea e închisă de un piept de 
munţi numai păduri, la picioarele căruia sclipesc două mici lacuri, 
apa pârîului oprită 'n loc prin zăgaz nu prea înalt, născând sce- 
nerii neuitate prin gingășia și variația coloritului, mai ales în amurg. 
In această direcție stau mai dese clădirile mari ale fostei admini- 
strații miniere; aici a mai rămas cuibul băieșilor aduși din Stiria. 
Minele de aramă de mult nu mai sunt rentabile. Gurile de exploa- 
tare au devenit simple gropi, iar prezenţa minereului de cupru 
este trădat prin rugina cu irizări verzui şi albastre ce acopăr pie- 
trele. Minele sunt astupate iar minierii au revenit, ca și în Trascău, 
la lucrul pământului primitor pentru oricine. E 
Târgul din Oraviţa. Viaţa liniştită a orașului, prea lini- 
ștită peste săptămână, devine vârtej omenesc în zilele de târg. 
Cum se revarsă șuvoiul, înălțindu-și apa și pe văile laterale strâmte, 
aşa se resfiră mulțimea venită din satele învecinate, de umple nu 
numai spaţiul mai larg din faţa liceului, dar și străduțele înguste din 
jurul bisericei reformate, ajungând până'n dreptul vechilor clădiri 
ale administraţiei. E o forfotă și un colorit ce-ţi umple inima de 
bucurie prin sănătatea și veselia oamenilor, prin belșugul muncii 
lor. Oamenii nu vorbesc în şoaptă; se strigă unii pe alții cu glas 
tare; râd când unul, în tocmeală, asvârle o vorbă de duh. 
Bărbaţii cu cămeşa albă, lungă până la glesne, încinşi cu un chimiraș 
de piele, pare că eri s'au scoborât pe cărările munților din Gorjul 
depărtat. Numai ismenele largi, opincile cu gurgui răsfrânt la 
vârf și sumanul lat în poale arată influența locului în care trăesc. 
Impune sobrietatea îmbrăcămintei femeești. Cămeșa curată este 
fără zorzoane. Șurţa din față, neagră, mai scurtă, opincile dintr'o 
piele de porc, aduc aminte de pădurencele din Haţeg. 

In târgurile de dincolo de Carpaţi s'a mai păstrat din obiceiurile 
vremurilor de demunt. Nedeile de pe vârfurile de munţi s'au scoborit 

în marile sate și târguri. larmaroacele din Ardeal, ţinute des și la 
anumite date de mai multe ori pe an, sunt prilej nu numai de a 
schimba mărfurile ieșite din hărnicia satelor, dar de a se întâlni 
om cu om din depărtatele și singuratecele așezări. Sboare aero- 
planul de deasupra țării; șuere locomotivele ce aduc cărbunele de 
la Anina; jos în cuprinsul strâmt dintre dealuri, s'a adunat norodul, 
fie venit pe jos pornind deacasă cu noaptea'n cap, fie cu carele ori 
căruțele ferecate. Apare în curata-i manifestare, de nimic stân- 
jenit, sufletul poporului, însușirile lui firești, care l'au scăpat din 
grele cumpene ce s'au abătut asupră-i. 


Fig. 4.—Un taur Simmenthal. 


Cât ține valea e un furnicar de oameni. La capătul larg dinspre 
liceu e Târgul vitelor, cu amestec de glasuri omenești și mugete 
de vite; iapa nechează chemându-și mânzul sglobiu ca un copil, 
să nu se rătăcească prea departe de ea; dincolo, porcul legat de un 
picior sau culcat pe o coastă în căruță, de gras ce e, geme într'una. 
Dintr'un asemenea iarmaroc îţi dai samă de felul gospodăriilor 
omenești. |n special vitele sunt frumoase, bine îngrijite. Boii lați 
în spete, cu copitele ca de cămilă, stau impasibili legaţi la șir. 
Când negustorul își împlântă degetele în pielea grasă și elastică, 
abea dacă își întorc capul, privind domol cu ochii lor mari, umezi, 
blânzi, printre genele lungi. Li e indiferentă soarta; dacă scapă de 

maiul casapului, îi așteaptă munca din greu a ogorului. Li e tot 
una. 

In partea din sus a târgului, dealungul marginii de trotuar, stau 
înşirate produsele câmpului, ale livezilor. Popușoiul e mai mult 
cultivat de cât grâul. Ceiace dă târgului un aspect mediteran sunt 
coșurile pline cu persici, învălite cu puf de mătase ori cu pelița 
netedă și trandafirie. 

Cum se lasă amurgul prinde a se aşterne și liniștea obișnuită. Gru- 
puri-grupuri, unii apucă spre Răcâșdia, alții spre cărările ce duc 
peste deal la Ciclova, sat în care până acum câțiva ani se mai vedea 
fabricarea sapelor și a hârleţelor de către meseriașul cu brațul 
vânjos. Bucăţile de fier erau aduse dela Reșița; forța motrică era 
dată de apa pârîului trasă printr'un sghiab de lemn sub șandramaua 
unde răsuna sfada dintre ilău și nicovală. 

După ce ai trecut pe la Reșița cu ciocanele mecanice care turtesc 


re & tone de fontă, dincoace 
, 55t Pe 


== i ut Ii IE a la Ciclova îți apărea încă 
în funcţiune atelierele 
lui Vulcan, aceleași pe 
vremea când ferul era 
bătut numai pentru arma 
comandantului. 


Un râu -bine fo- 
losit. Ca să ajungi în 
inima Torontalului, urci 
Fig. 5.— Apeductul Varan, din drumul Bârzavei. Spre Berzovia, dealungul 
ultimelor valuri mun- 
toase, reduse la înălțimea dealurilor. Sub aspectul blând al formelor 
se ascunde o zonă frământată din scoarţa pământului. Odată, pe aice 
a fost o dâră de vulcani. Lava infiltrată a dat naștere la minerale cu 
metale odinioară exploatate la Dognecea, Ocna-de-fer, Bocșa-mon- 
tană, vestite centre miniere. Forfota de oameni de pe când minele 
erau exploatate azi s'a ogoiat. Gropile s'au năruit, altele sunt inun- 
date. Cei deprinși cu viața de cârtiță au schimbat ciocanul cu coasa. 
Ogorul nu trădează pe muncitor niciodată. Pământul îl întâmpină 
cu flori și belșugul holdelor. 
La Berzovia treci Bârzava. E cea mai folosită apă curgătoare din 
țară. Aice e domolită; curge lin şi tulbure în lunca largă, numai anini 

și sălcii. Ici și acolo câte un pâlc de stejari rămuroși îi umbresc calea. 
In munţi, aproape de izvorul ei de sub Semenic, e sglobie și lim- 
pede, sărind din bolovan în bolovan, stropind şăgalnic albastrele 
flori de campanule, ce i se ițesc în drum. E copilăria fericită. 

Omul însă îi taie bucuria libertății sburdalnice. Apa fu oprită'n loc 
prin stavilarul dela Claus, pentru transportul lemnelor. De îndată 
ce a scăpat, Bârzava îşi reia iarăşi libertatea, fugind speriată printre 
fragede fânețe svițeriane. Nu e lăsată'n voie însă pera îndelung; 
stavilarul dela Văliug o sileşte să-și verse apele în iazul de vre-o 12 


Fig. 6.—Stăvilarul dela Văliug. (d. |. Păsărică). 


hectare, cu o capacitate de peste un milion de metri cubi. Uneori 
vine furioasă, ca'n 1915. Şi elementele naturei se străduesc după 
libertate. Sclăvia o revoltase. $'a adunat apele toate după nişte 
ploi iuți care i-au venit în ajutor; a trecut peste iezătură și a apucat 
razna prin vechea ei albie secătuită. A fost însă pedepsită. Stavi- 
larul înălțat, întărit, a pus-o din nou în lanţuri. În liniştea singură- 
tăţii în care a fost zidit, de jur împrejur numai codri de fag, arcul 
de piatră și beton ce încinge oglinda apei liniștită, te face să uiţi 
încătușarea râului și să te gândești la impunătoarea puterea muncii 
omeneşti. 

Apa domesticită este apoi îndreptată unde vrea omul. Prin acve- 
ducte îndrăsneţe, punți și tuburi duse din munte în munte, peste 
văi adânci, iuțeala ei mărită prin panta repede bate'n aripele tur- 
binelor din Castel; aice forța apei este schimbată în forță electrică, 
a cărei putere pune'n mișcare ciocanele enorme din uzina dela 
Reșița, turtind blocurile de fontă ca și cum ar fi de ceară. 

Pe toată această bucată de drum, din Bârzava sglobie n'a rămas 
de cât o șuviță de apă, pe fundul albiei ca de împrumut. Murmurul 
ei te întovărășește pe drumul deschid numai pentru priviligiaţi, 
cu umbră de fagi și ghirlănzi de ferige. E însă ca un plâns de jale 
după puterea ei, ce se scurge sus, între cer și fund de vale. 
După ce a împlinit voința neînfrântă a omului, apa revine la matca 
ei. Ce folos? Farmecul drumului de munte nu o mai însoțește, iar 
puterea îi e sleită. Curge domol; o întîmpină, stejari, sălcii și arini cu 
frunzele aproape negre. Chiar limpezeciunea ei e din nou tul- 
burată. Ajunge ruginie prin spălătura mineralelor dela Bocșa- 
montană. La Bocșa-română devine o apă de șes, cu valuri înmâlite 
într'una. Și astfel curge încet; din vreme 'n vreme, la distanță de 
ani, se răsbună de câte a suferit prin revărsări peste malurile joase. 
Inainte de a trece graniţa, îndeplinește însă un nou și însemnat 
serviciu omului. 

Dela Deta, drumul tăiat ca o aleie prin o pădure tânără de stejar 
duce spre Topolea, aproape de graniţa cu lugoslavia. Mândru mai e 
stejarul când are loc liber de crescut, cum e în grădina publică din 
Deta, un zăvoiu natural, prin care mai curge un firicil de apă. 
Stejarii groși își întind ramurile noduroase în toate părțile, dând 
umbră răcoritoare chiar când câmpia e încinsă de arșița verei. 
Mândri sunt și stejarii plantați din pădurea prin care treci, cu 
trunchiurile drepte ca de brad, alineate ca soldaţii în marș. Zalea 
frunzelor asemenea unor solzi de metal strălucește în bătaia soa- 
relui, presărată cu ghindă lucie ca mărgăritarele de pe ţăsuturile 
domnești. leșind din pădure dai din nou de Bârzava; n'o mai cu- 
noști. Nu mai curge'n voie, făcând coturi capricioase. larăși e do- 
mesticită. Cursul ei e drept ca și drumul din pădure, iar malurile 
înălțate îi stăpânesc toanele. Trebue să curgă unde o duce omul 
şi omul a dus-o spre a înfăptui o minune prin voinţa și munca lui. 
La nevoie, primăvata când e timpul de sămănat, apa Bârzavei e fo- 
losită să acopere o suprafață de vre-o 300 jugăre, cu semănături 
de orez, care nu încolțește și nu înfrățește de cât sub apă. 

Stăteam în fața orezăriei dela Topolea şi admiram o convingătoare 
dovadă cât de variate pot fi culturele în România. Pământul și clima 
sunt atât de felurite, în cât pe lângă străbunele ogoare de porumb 
și grâu, se poate semăna în nord multă secară, cereala ţărilor din 
miază-nopate, în sud orez, bumbac, cărora le priește numai o climă 
domolită. 

Privind la suprafața arămie de dinaintea mea, mângâind coama lucie 
a spicelor ca de metal, eram emoționat ca în fața unui eveniment 
însemnat. Nu era atâta faptul că mă aflam lângă o cultură de orez, 
cereala căutată de 2), din po- 
pulația pământului sau că spi- 
cele netezite de orez erau 
smulse din pământul țării mele. 
Imi apărea înainte mai cu pu- 
tere prețuirea voinţii omului, 
care cu adevărat poate scoate 
pâne și din piatrăsacă. Mai mult 
decât ori câte pagini de prea- 
mărire a muncii, voinţii și răb- 
dării omului prin care s'a schim- 
bat fața omenirii, aveau putere 
de convingere cele câte-va ju- 
găre de orez și apa molatecă 
a Bârzavei  canalizate. Prin 
o muncă mai grea omul a 
biruit greutățile, ridicând pre- 
țul ostenelii sale. 

Dar voinţa omului și spiritul 
său de gospodărie pricepută nu 
s'a restrâns numai la orez. S'a folosit Bârzava și pentru cultura crapi- 
lor cu un rând de solzi, cum s'ar creşte într'un ţarc porci îngrășaţi. 
Apa Bârzavei, tot atât de leneșă ca și a Bahluiului, umple mai multe 
basene despărțite prin dâlme nu tocmai înalte, în fiecare toamnă 
secate spre a fi curățite. Crapii se mută în alte basene de iarnă, de 
unde se prind ori când e nevoie. S'au scos până la peste 7 vagoane 
într'un an. Vara apa clocotește de peștii care dau năvala la uruială 
de orez, popușoi sau ovăz cu care sunt hrăniți. 

Privind la minunile înfăptuite de către om, mă gândeam şi eu, ca 
și Dinică Golescu în ţări străine, la ceia ce lăsasem în urmă, 


Fig. i.— Un fir de orez. 

acasă. Pe când în Moldova s'a dat drumul iazurilor spre a se că- 
păta izlazuri pline de scai, aice se cresc crapi din care se scoate 
bani buni. Ce minunată grădină ar deveni România dacă parte măcar 
din râurile ei bogate "n apă ar fi domesticite, captate, canalizate, 
cum e Bârzava. 

M'am întors, într'amurg, ca din faţa unui altar unde s'a săvârșit 
o slujbă bisericească. lIsprava voinţii omului deşteaptă aceleași 
sentimente adânci, mulțumiri ca și un tablou măestrit ori o simfonie 
de Beethoven. Răscolirea sufletească este poate mai sgudui- 
toare prin îmbinarea puterii de creațiune a omului cu farmecul 
naturii din jur. Armonia dintre ceiace omul a ajuns să scoată dela 
natură, cu ceia ce natura reprezintă prin sine se riducă uneori la 
sublim. 

De altfel acesta este și farmecul drumurilor prin ţară. Imprejură- 
rile, neprevăzutul, măreţul te surprind, țintuindu-te și pregătin- 
du-te pentru altă înțelegere a locurilor și lucrurilor. Turismul nu 
aduce numai o sforţare fizică; adesa reprezintă şi o adâncă educație 
estetică și etică, ce lasă urme. Drumul la întors, pe la Parcoș și 
castelul dela Banloc, avea înșelătoria sborului prin lumea închi- 
puirilor lui Andersen. Probabil că pe lângă minunea dela 
Topolea, a contribuit și lumina purpurie ce se resfrânge slab dinspre 
asfinţit, ca şi ceața sării ce începea să facă nedeslușite contururile. 
Tânguitorul dangăt al clopotelor de vecernie din turnul bisericuții 
din Parkoş, veche de vre-o 4 veacuri, întăreau prin glasul lor cu 
ecou prelung, atmosfera basmelor așa în cât șiragul plopilor din 
lungul drumului luau înfățișare de fiinţe fantastice, ce măreau im- 
presia din lumea ireală. Pământ, case, arbori, se topesc unele'n 
altele. Omenescul dispare, iar fiinţa se contopeşte în totul cu natura. 


Torontalul. Se face apropiere între Câmpia ce se întinde în 
Banat și acea din Muntenia. E dreptul. Și într'o parte și înalta 
e largă, cu îmbinarea, la orizont, între cer și pământ, în ceața de- 
părtării. Inspre răsărit Munții Banatului se arată ca o dungă de nori; 
către apus imensitatea se întinde departe. 

Este deosebire în amănunt între Câmpia munteană și Torontal 
Dincolo doar pâlcuri de salcâmi cât umbresc satele. Dincoace 
stejarii dau peisajului o tonalitate diferită. Râurile ce vin dinspre 
munţi, ploaia mai din belşug, fac ca arborii să crească în deplina 
lor desvoltare. 


16 


Simionescu. |n lungul graniţei. Tab. |. 


Din Torontal (După 7. Hiebcher 


Văleni din Maramureş. (Fot. Fr. Nistor). 


Prin copaci dispare monotonia câmpiei altfel numai ogoare. Lu- 
mea lor e variată ca și a oamenilor. Mai cu seamă când sunt răzleți 
iau înfăţişeri atât de felurite încât în tovărășia lor nu ţi se urăște, 
fie drumul cât de lung. S'ar putea caracteriza Torontalul tocmai prin 
reţeaua deasă de copaci, cu noduri ici mai largi, dincolo mai re- 
strânse, asvârlite pe întinsul ogoarelor. 

In Torontal îţi poţi da seamă mai bine decât ori unde de puterea 
şi farmecul arborilor. Condiţiunile climaterice nu impun numai 
creşterea salcâmului. Stejarii îşi desfășoară mândra lor înfățișare 


Fig. 8. Monumentul lui Lenau la Cetad (Torontal) 
satul de naștere al poetului. 


fie răzleți, crescuţi în voie, în pâlcuri restrânse parcă ar sta la sfat 
sau în pădurici, cu trunchiuri tinere, drepte, în ordinea alineerii, 
cum au fost plantați. Chiar în toiul arșiţei de vară Torontalul e 
verde. Arborii îi formează protecţia. Impresionantă este vatra satului 
cu întins covor de verdeață, căci locuitorii au grija să stârpească 
scaeții care năpădesc toloacele de aiurea. Drept răzoare de flori albe, 
sunt cârdurile de gâște, numeroase în jurul fiecărui sat. Povestea 
păzitoarei de gâște a lui Andersen, aice poate găsi înțelegere. 
In urma fiecărui cârd pășește fetişcana cu vărguța lungă. 

Satele sunt cuiburi de verdeață, împrejmuite de adevărat parc 


CA 


I. Simionescu. — In lungul graniţei. 


englezesc. De departe nu zărești decât sclipirea săgeții turnului de 
biserică, ce trece peste coroana arborilor reflectând în scânteieri 
de far ultimele raze ale soarelui dinspre asfinţit. 


La fiecare pas îți apare exemple înviorătoare de activitate con- 
ştientă, bazată pe spirit de inițiativă şi știință. Simţi efectul chib- 
zuielii. Ad miri nu numai natura ci și truda omului. Se pun la între- 
cere, se ajută, se împlinesc. Surâde natura sub noua îmbrăcăminte 
ce i-o dă omul; acesta își face cruce de mulțumire când își pune 
capul pe pernă, după munca zilei. 

Aice înţelegi adâncul seninului sufletesc din ,,Hermann și Dorothea”; 
aice mai mult de cât ori unde asculți cântecul zămislirii vieţii din pla- 
mada pământului. Minunat e redată de către romancierul M i | le r- 
Guttenbrunn, după origine din Banat, dragostea de loc a 
șvabului îndemnat să emigreze; n'a putut să-și scoată din suflet 
icoana pământului rodnic unde a crescut. Apucând un bulgăre din 
țarina care i-a hrănit strămoșii, îl sărută. Contactul e atât de sgu- 
duitor încât renunţă la pribegie. 

Monotonia lanurilor cu aceleași cereale e înlocuită cu mozaicul 
ogoarelor bine cultivate. Până și vitele adaugă colorit variat 
pășunelor. Roșcate, cu pete albe, cu coarne mici, strălucesc de 
bună îngrijire, alese una și una. 

Tablourile de Rosa Bonheur sunt palide față de belșugul 
de aici, rezultat al îmbinării muncii și priceperii omenești cu da- 
rurile naturii. 

Pe unde am umblat, fără exagerare pot spune că n'am dat de urmele 
sărăciei. Vor fi desigur gospodari mai chiaburi şi alții mai nevoiaşi, 
ca pretutindeni. Diferenţa poate exista în curpinsul averii. Dar 
n'am zărit case pleoştite, cu pereţii proptiţi, cu ferestrele cât 
pumnul. Aproape toate sunt la fel, unele mai mari, altele mai mici. 
Acoperite cu ţigle, cu latura îngustă la stradă, cele mai multe o- 
blonite, par cutii regulate așezate în lungul drumurilor late. Cele 
mai adesa gospodăria din jur este temeinică. Nu lipseşte grajdul, 
nici cotineaţa de porci. Chiar la „,bufenii”” cu pantalonii strânși pe 
pulpă, semnul distinct că sunt veniţi din Gorj ori Mehedinţi, e 
aceiași regulă, chibzuială, belşug, ca și la șvabul dat ca model de 
gospodar. De aceia e greu să deosibești pe aicea satul românesc de 
cel șvăbesc, dovada cea mai concretă că deosebirile de pe aiurea nu 
sunt datorite inferiorității însușirilor etnice. Având bunul exemplu 

alături, Românul e în măsură să ajungă și chiar să întreacă pe 
șvabul sau sasul socotit sârguincios și cu pricepere. 

Torontalul n'a fost totdauna numai verde și belșug ca azi. A cu- 
noscut și zile de sbucium. După retragerea Turcilor, pe urma lor 
a rămas numai jale. 

»„Două treimi din întinderea ţării””, scria un ofiţer austriac trimis 
să cerceteze Banatul prin mijlocul veacului al I8-lea, „a rămas pu- 
stii de pe urma pustiirilor războaielor”. Puţinii români băstinași, 
trăiau în neagră sărăcie, căci nu erau siguri pe ceia ce munceau. 
După aceia au început colonizările de șvabi și chiar francezi, spanioli, 
italieni. Pe lângă băstinașii români s'au scoborit și mulţi olteni, 
a căror port s'a păstrat acelaș până azi, după 200 ani și mai bine de 
emigrare. 

La început a fost grea viața. Mulți colonişti muriau de friguri; 
ciuma dă iuriș în câte-va rânduri. Munca însă a biruit. 

Incetul cu încetul Torontalul devine o imensă grădină, cu arbori, 
verdele pășunelor și varietatea coloritului ogoarelor. 

Totuși nici în această parte a României nu treci fără să simţi trista 
soartă a neamului. 

Granițele sunt linii trase pe hartă, la masa verde. Cei care căutau 
Torontalul în Bucovina, cu creionul roș a despărţit frate de frate, 
adesa a tăiat în două bunul aceleiași familii. Când te afli la Deta 
ți se arată cu lacrimi în ochi, un deal izolat, ce pare mai înalt în 
apus de soare, pe vârful lui cu un zimț, urmele ruinii unei cetăţi. 
E Vârșețul, unde a învăţat Mitropolitul Andrei Şaguna 
unde a trăit și suferit lor govici, învățătorul, prin gramatica 
sa,alui Eliade Rădulescu. Ineleocolonie puternică şi azi 
de Români, care trăesc sub greua apăsare a stăpânului strein; abea 
dacă li se îngăduie să se roage lui Dumnezeu în limba strămoșilor 
lor. La fel trăesc Românii din alte numeroase sate rămase dincolo, 
prin capriciul celor care au hotărit destinele popoarelor mici. 
Vizitarea acestui ţinut cu bogate gospodării româneşti, deşteaptă 
unele sugerări, care ar putea contribui la îndreptarea gospodăriilor 
și acolo unde condițiunile istorice n'au fost prielnice desvoltării 
lor. Mă gândeam la burse agricole înfiinţate de comunele ori ju- 
dețele de dincoace de Carpaţi, până'n Nistru. In loc însă ca bur- 
sele să se dea la școlile agricole, să fie date flăcăilor ieşiţi din armată. 
Inainte de a-și stabili o gospodărie, să facă practica măcar de un an 
agricol complect, la agricultorii români de prin frumoasele sate 

din Torontal. Ar fi un mijloc și de apropiere sufletească dar și de 
iuţire a evoluției economice rurale, acolo unde tradioținalismul 
joacă un mare rol în încetineala transformărilor. 


Ploaia 'n stepă. Jimbolia e cunoscută ca vamă cătră lugo- 
slavia. 

E interesantă și din altă privinţă. În jurul ei se găsesc mari fabrici 
de țiglă, care au avut drept urmare schimbarea înfățișărei satelor 
şi din restul țării. Ușurința transportului a făcut ca vechile căciuli 
de stuf ale caselor vechi să fie înlocuite cu acoperiș de ţigle, care 
măreşte polihromia cuiburilor omenești. Multe case noui din 
Oltenia nu mai au alt acoperiș de cât de ţigle. 

Indreptându-mă spre Jimbolia pe o zi de vară cu mare năduf, 
am asistat la una din scenerile naturii, care face parte din sistemul 
ei de gospodărie generală sau mai bine de poliţie pentru păstrarea 
echilibrului sănătos. 

Nu ploase cam de mult. Te învăluiau norii de praf răscoliţi chiar 
pe drumurile pietruite. Porumbul ca apărare își făcuse frunzele 
sul. li simțeai chinul. 

Dinspre răsărit se ivește din dărătul munţilor o dungă plumburie, 
care le înalță silueta. Nu-i puteai deosebi din întunecata arătare a 
norilor. Atmosfera era de o linişte impresionantă. Frunzele arbo- 
rilor nu se mişcau. Paserile intrară în pământ. 

Norii înaintează, strânși, fără nici o formă de odată. Ca mânaţi 
de o putere din înălțimea văzduhului, prind a acoperi cerul, a 
se desface în rotocoale plumburii, întunecând soarele sub scutul 
lor des. Infricoșitoarea amenințare a pavăzei negrii, scoborită 
până aproape de pământ ca pentru distrugere, stârnește fiori de 
griiă. Un fulger spintecă bolta, lung, luminos, ramificat. Conturul 
norilor se desluşeşte. Tunetul prelung nu găsește piedică pe întinsul 
şesului. Alt fulger și apoi altul. Norii acopăr cu totul cerul. Numai 
departe cătră apus rămâne limpede, albastru şters, aurit de bătaia 
luminei soarelui de după nori. 

O picătură grea, mașcată, loveşte pământul; altele i se întovărășesc, 
linii albicioase pe fondul întunecat al cerului. Repede se țese o 
pânză atât de deasă în cât nu vezi la doi pași. Cât de însetat era 
pământul, apa nu e suptă; năvala din cer naşte băltoage în care pică- 
„turile de ploaie cad cu putere, făcând bulbuci. 

Ploaia e locală. Fără vânt, norii trec zănateci. Cum au venit, aşa 

s'au dus, rupţi în bucăți. Printre spărtura lor străbate un mănun- 
chiu de raze, ce dă strălucire băltoagelor de pe câmp. 
Potopopul încetează tot atât de brusc, cum a venit; cerul se în- 
seninează în parte. Totul pare înviat, înviorat. Armosfera spălată 
de praf e limpede ca cristalul. Atât de deslușit se văd până și ţi- 
glele de pe acoperișul turnului de biserică din satul destul de departe. 
larba, frunzele arborilor, au căpătat un luciu de sănătate plină. 
Gâșştele sunt cele mai vesele. și întind gâtul, bat din aripi scutu- 
rându-le de praf. Nu mai tac. Iși spun bucuria. Ridică osanale ploii. 
Stepa s'a priminit; e alta. Picăturile de ploaie rămase în vârful frun- 
zelor sclipesc la bătaia soarelui, îmbrăcându-le într'o năframă 


Fig. 9.— Bucuria gâștelor. (des. E 3 Moita!s). 


uşoară, numai diamante. Viaţa este asigurată pentru toate viețui- 
toarele. 


Belșug și lacrimi. Intrunul din sate, prietenul cu care 
călătoream, din partea locului, bătu la poarta cu ușori masivi, 
care închidea o gospodărie în adevăr demnă de văzut. Aparţinea 
unui fruntaș român, asemenea căruia se mai găseau și alţii, ca să 
nu-l fi luai drept escepţie. 

N'am avut norocul să găsim acasă pe gospodar, dus la lucrul viei. 
Era numai gospodina, o femeie sănătoasă, nu tocmai sveltă, dar 
care totuși se învârtea ca prâsnelul, ca să, ne arate tot ce a ago- 
nisit într'o viaţă de muncă. . 


DA 


Nimic nu scăpa de privirea ei ageră. Cu cheile la brâu, tot era sub. 


supravegherea sa. Nu avea drept ajutor de cât o fetişcană din sat, 
ca și stăpâna de vioaie, luând parte cu toată dragostea la mersul 
bun al treburilor, ca și când ar fi fost ale ei. 
Vizităm „pro diumul”, pivniţa plină cu antalele de vin din anul 
trecut. Deasupra, sub acoperișul casei principale se odihnea răz- 
boiul, cu sulul de pânză neterminat. Ca prelungire a bucătărioarei 
despărțită de casa mare printr'un spaţiu cât ar putea trece carul 
încărcat cu bucate, era grajdul de vite, cu două vaci roşii cu părul 
luciu. Se vedea urmele ţesalei de dimineaţă. Cunoscând glasul stă- 
pânei îşi întorc spre ea ochii blânzi, răspunzând cu un muget în- 
fundat la vorba bună ce-le 
adresă gospodina. Minunea 
era în grajdul de alăturea, 
bine închis de nici vântul 
cât de aprig nu putea să 
ajungă până la calul pur- 
sânge, ofăptură ca sculptată, 
cum nu eram deprins să văd 
decât la marii proprietari 
din părțile de unde am 
plecat. Dacă nu m'ași fi te- 
mut că-mi trădez uimirea, 
aș fi făcut cruce, că văd o 
asemenea făptură în grajdul 
unui fruntaş român. 

Fig. 10.— Armăsarul ,,Novius” — E dragostea soțului meu, 
al fruntașului țăran Sabin Isac din Nereu. ne spune gospodina. Nu 

l-ar da pe o avere. 

Mai departe se ridică șura cu uneltele în ordine, cu podul doldora 
de luțernă; mai la o parte e cotineața în care abea se învârteau 
vre-o doi porci de rasă, grași. In fundul gospodăriei, adevărat stup 
de albine: stogul de fân, alăturea de gireada de paie, o grădină cu 
câte-va straturi de zarzavaturi, din care nu lipsea „,curechiul”?. 
Un măr încărcat cu poame roșii ca rodiile și câți-va pruni ciucură 
de cerceii brumării, formau decorul înviorător al gospodăriei, ce 


nu ocupa cine știe cât spaţiu, dar în care nici un colț nu rămâne 
nefolosit. 


„ŞI totuși... peste tot se așternea un zăbralnic de amărăciune. 


PA 


Intorși în casa mare, furăm primiţi în odaia de musafiri, cu scaune, 
masă ca la oraș, cu stergare bogate ţesute între ferestre; prin ușa 
deschisă se vedea alături odaia de dormit cu paturi, perne, aşternut 
omenesc. Eram uimit se înțelege, învăţat să văd laiţe drept paturi, 
cu cel mult o cergă asvârlită pe ea ca așternut. 

Din pivniță gospodina aduce într'o cană de lut vin vechiu din care 
săreau stropii. Potrivește cheia la un dulap; scoate pahare, ștergare 
dar și o bucată de pâne deasă, bine coaptă, pe lâng un calup de 
unt ca şofranul. 

Incepură închinările, apoi întrebările. O nimica toată deslănțui 


Fig. !1.— Casa unui gospodar român din Pesac (d. Fr. Krăuter). 


o scenă de durere, cum numai în piesele dramatice pot fi mai în- 
tense. 

Am întrebat despre bărbat, cum se cuvenea, dar și despre copii. 
A fost îndeajuns ca ochii vioi ai gospodinei să se încețeze şi bro- 
boane de lacrămi să se prelingă pe obrazii plini și rumeni. d 
— N'avem copii, îmi răspunde, cu un oftat ce-ţi rupea inima. 
Când stau cu bărbatul meu la masă și privesc la tot ce am agonisit 
și ce agonisim an cu an, ne vine să dăm foc gospodăriei. Cât vom 
putea, o ţinem. Așa am apucat. Cu greu e să ne desvăţăm acum, 
spre bătrânețe. Cui vor rămânea toate? Ce se va alege din truda 
noastră, numai unul Domnul ştie. 

Şi lacrimile o podidiră. Tristeța ce ne cuprinse făcu să avem vi- 
ziunea dezastrului sufletesc al perechii, care în tinereța neștiutoare 
apucase drumul prăpădului, o imitație exagerată a obiceiului șva- 
bilor, lămurită însă la ei, pe alte vremuri, prin condițiunile deo- 
sebite de viață politică. 

Durerea nu era izolată, întâmplătoare. Am întâlnit-o des cât am co- 
lindat Banatul. Sunt sate în care nu se aude râs sglobiu de copil, 
nu se știe ce e duioșia de mamă. Vântul suflă a pustiu asupra gospo- 
dăriilor. Depopularea satelor, mai ales în Banat, ameninţă ca o 
pustiire mai rea decât de pe urma unui prăpăd de năvălitori. Umbra 
morții se furişează prin gospodăriile bine întemeiate. 


In odaia în care nu mai încăpeau lucrurile, amurgul vieții a unor 
oameni harnici era învăluit într'o atmosferă de tristeță. Simțiai 
viermele ascuns ce roade pe nesimţite inima bunei gospodine; 
brazdelor de pe frunte săpate de grija ploii ce nu vine la timp, se 
adăugau altele mai adânci săpate de durerea tăinuită, ce nu isbucneşte 
decât când şi când. Casa în care glasuri de copii ar fi adus veselie, 
numai fumul de tămâie lipsea ca să-ţi aducă aminte de mormânt. 
Voioşi am intrat pe poarta ferecată ce ne deschidea drumul spre 
vrednicia Românului. Cu capul plecat de îndurerare adâncă am 
ieşit. Nu mă gândeam numai la jalea lăsată dincolo de prag, nici la 
acea răspândită în satul întreg. Era grija apăsătoare asupra nea- 
mului dela granița de vest, iar dacă molima se întinde, asupra soartei 
din viitor a ţării. 


Spre colțul cel mai apusean. Drumul ce duce dela 
Jimbolia în lungul graniţei, către colțul cel mai apusean al țării, 
este mărginit de Mureș. E calea belșugului dar și a polihromiei 
culturilor. Atâta exuberanţă de viață, atâta variație întâlnită dela 
sat la sat, așezări cu case mari, sănătoase, rar îţi este dat să vezi. 
E mai darnic pământul? Oameni l'au plămădit cu sudoarea lor 
de-i scot atâta bogăţie? 

Granița e la doi pași, față de drumeagul ce l'am apucat ca să ajung 
la Comloșul-Mare. Nimic nu o arată. Pichetele sunt înecate În 
holdele înalte. O clipă de neatenţie pe vre-o carare, cum s'a în- 
tâmplat, mi s'a spus, cu un profesor rătăcit de elevii săi, și te 
trezeşti din pichet în pichet dus la Vârșet. Sârbii nu știu de glumă; 
ori ce argumentare e de prisos. Își fac datoria. 

La Comloşul-Mare îţi dai samă de puterea ţăranului înstărit ca și 
de gospodăria cuprinsă şi ordonată a muncitorului de pământ. 
Bufeanul venit acum 2 secoli din Gorj ș'a păstrat încă portul, pan- 
taloni strânşi pe picior, cu firet negru în dunga cusuturii. Gospo- 
dăria lui nu se deosebește însă întru nimic de a șvabului vestit 
ca bun gospodar, așezat de lungă vreme și ocrotit de administrația 
veche. Nu lipseşte nici din curtea bufeanului grajdul, coteneața de 
porci; are şi el în casă canapea, masă 
şi scaune, ca și pat cu perne și 
plapomă; ba și câte o carte s'a 
rătăcit sub fereastră. Ș'au păstrat 
numele de familie: Bucurescu, lana, 
Topârceanu, Păcurari, dar au prins 
lesne din felul muncei vecinilor, cu 
care s'au pus la întrecere. E drep- 
tul; încă n'au ajuns să-și aibă casa 
de sfat, ,,Deutsches Haus”', scris 
citeț de o schioapă aproape de 
graniţă, peste care așa ceva nu e 
permis. Dar cu mândrie îţi arată'n 
grajd un cal prețios. 

Drumul duce mai departe printre 
ogoare ce par straturi, printre vii 
bătrâne, cu nuci rămuroși în jur. 
— Așa au prins chiag şvabii din 
Taramea, se întoarce către noi 
bufeanul de pe capră. Au sămănat 
tătărci. Din ele au făcut mături. 
De pe banii căpătați au cumpărat - 
loc, au sădit vii și azi sunt cuprinși. Fig. 12.—Mături la Cenad. 
Sat de sat se ţine. Comloşul-Mare 

are piață largă, lângă care e un castel înconjurat de parc imens 
odată bine îngrijit. Alăturea vine Comloşul-Mic numai șvabi. 
Sân-Nicolaul-Mare de pe Aranca și Cenadul-Mare de pe Mureș, 
sunt ultimele centre, din lungul graniţei bănățene. Pieţele largi 
le arată importanța economică. Străzile late, ca'n orașele din Basa- 
rabia, spun întinsul spațiului, iar dughenile din lungul lor, înstrăi- 
narea. Căsuţele stuhuite dela periferie reprezintă nădejdea din 
viitor. Gimnaziul curat, bine întreținut din Sân-Nicolau,.cu bustul 

lui Eminescu în față, însufleţit condus, ar fi să răscolească con- 
ştiinţa pazei spre granița de vest, altfel decât prin straja grănicerilor. 
Pretutindeni găsești aceiași icoană a belşugului în toate. Imbinarea 
ogoarelor cu arborii dă variație. Pământul oferă omului tot ce vrea, 
numai să știe cum 
să-i ceară. 

Dela  Sân-Nico- 
laul-Mare la Arad 
duc drumuri di- 
ferite, unele dea- 
dreptul, altele pe 
înconjur îndărat 
prin Timişoara. 
Oricare drum 'ai 
lua treci pe lângă 
sate cuprinse, 
dar mai mozaic 
etnic decât spre 
sud. Se simte 
poarta de înfilt- 
rare a Mureșului. 
Dela Tomnatec la 
Lovrin viile se ţin 
din una'n alta; 
sunt  caractețis- 
tice regiunei vii 
temeinice  îm- 
prejmuite cu ar- 
bori mari. Cireșşi, 
persici, duzi stu- 
foși, nuci cu cu- 
Fig. 13.—Un spic de grâu Cenad 117, selecționat la nună rămuroasă, 
Cenad, Torontal (d. G. lonescu-Sisești). stau ca semnele 


unei clime mai 
blândă. Dacă n'ar fi ţinut de șes, ai crede că te afli printre vestitele 
podgorii din jurul lașilor. 
La Lovrin casele după acelaș calapod, cu chenare verzi la ferestre, 
cu păreții gălbii, se înşiră perpendicular pe strada largă. Cimitirul 
e o grădină, numai straturi de flori, cu sclipirile boambelor de sticlă 

felurit colorate, puse'n vârf de prăjină, alăturea de lespedea dela 
cap. Norii alburii care se sburătăcesc după ploaia de dimineaţă, 
reflectându-se în luciul boambelor, le dau viață, mișcare, împlinind 
farmecul florilor. Dela Lovrin, un drum te duce la Periamos, 
nod important de cale ferată. In Banat, dar mai ales în Torontal 
drumurile de fer sunt dese ca și în Belgia. Din Timişoara pornesc 
trenuri în 9 direcţii deosebite. 

Nu se găsește petec de pământ nefolosit. Viile se ţin lanţ și aice, 
iar arborii par mai decorativi, deși salcâmul preponderează. In 
special șoselele sunt aleie de arbori. Le urmărești dunga înverzită 
pe kilometri întregi. Variația de cultură pare că e mai mare. Tutun 
alăturea de vii stropite, luţernă și trifoiu la capătul ogoarelor de 
cereale secerate, pe care s'au răsfirat deja grămăgioare de gunoi 
şi băligar. Incolo, lanuri nesfârșite de popușoiu, prea puţin între- 
rupte de alte ogoare. Nici în Moldova mămăligarilor nu am întâlnit 
ogoare mai nesfârșite de popușoiu, ca pe aice. 

La Vinga o variație. Imediat îți pui problema etnică, după felul 
gospodăriei. Indărătul unei monumentale biserici în stil gotic, 
cu turnurile trunchiate și turnuleţe!'n jur, căsuțele cu stuh sunt 
împodobite pe sub streşină cu șiraguri de ardei înroşiţi. In bătătura 
satului spini și boz cresc în voie. E o colonie de bulgari aduși din 
vremea Mariei-Teresei, trecuţi la catolicism. Multă vreme 
primarul a avut autoritatea unui cneaz, putând judeca și con- 
damna. În jurul satului se întinde marea revărsată a spicurilor de 
popușoiu. Celelalte culturi sunt subordonate. Cu tot mediul nou, 
obiceiul ancenstral e mai puternic spre a fi lesne părăsit. 
Alăturea, la Șangu, sat de șvabi, începe iarăși variaţia de cultură. 
Pe acelaș lan la un capăt e sămănat tutun, la mijloc trifoi, iar la 
celalt in. Viile prind a se ținea lanț, pe un val de pământ ceva mai 
înălțat, îngrădit cu tufărișuri dese de salcâmi și duzi tunși. 
Aradul-nou este ultimul sat bănăţean, de și numai Mureșul îl des- 
parte de Arad. Ultima casă din Banat e la capul podului, peste care 
ajungi la prima casă din Arad. 

Aradul-nou e un nou exemplu decât poate vrâsta chibzuinţa omului 
mijloacele de trai. 

Te întrighează șiragul de cumpene din lungul străzii principale. 
Când te nimerești spre înserate, ca după comanda unui mecansim 
unic, cumpenele cu scârțiit prelung se lasă și se rădică ritmic. 
Lămurirea o capeți pătrunzînd în orice curte. Cumpăna represintă 

vechiul sistem de irigație al egiptenilor. Șanțuri înguste pornesc 
spre fundul grădinii, potolind setea tufelor de patlagele roșii, cu 
curpănul înălțat pe vreascuri. Spânzură fructele ca niște boțuri de 
mărgean, de se oglindesc în pelița lor lucie ultimele raze de soare, 
mărind farmecul grădinilor. Aradul e o piață sigură de desfacere 
iar parlagelele-roșii fructe căutate. Cumpenele de fântâni cântă în 
amurg chibzuinţa și iscusința omului, care își scoate pânea zilnică 
nu numai de pe ogoarele cu cereale. 

Şi astfel să încheie drumul bănățean dealungul graniței, șirag de 
sate cuprinse, presărate în șesul plin de rodnicie neîntrecută, 
ieşită din tovărășia muncii omului cu dărnicia naturii, gata oricând 
şi oriunde să răsplătească străduința omenească. 

Monotonie nu există. Nu e un loc asemenea altuia, nu e sat care 
să nu-ţi ţină trează atenţia prin vre-o particularitate. Dacă arborii 
formează podoaba naturii, munca omului își arată urmele la tot 
pasul cu spor, pentru că e condusă de metodă și ştiinţă. 

Munca satelor e specializată. Biled cultivă tutun; Aradul-nou patla- 
gele-roșii; Lovrin zarzavaturi, care ajungeau până la Berlin. Locui- 
torii din Tomnatec, Taramea sunt podgoreni iscusiți. La Cenad 
este o staţie de agricultură din care s'a răspândit tipul de grâu cu 
numele satului, etc. 

Luându-te după hartă, monotonia şesului ar speria să faci drumul 
pe aice. Când ești locului nu știi cum trece timpul, atât de multe 
ai de văzut şi atât de minunată e transformarea adusă de om șesului 
neted. Nici nu simţi când te apropii de Mureș, înecat în sălcii. 
Torontalul cu belșugul din plin, cu decorul verdelii ce nu se stânge 
chiar în toiul verii, formează una din nestimatele cununei ce în- 
cercuește pământul ţării noastre. 


B. DELA ARAD LA SATU-MARE. 


Timişoara eorașulal cărui plan sistemateca rămas neisprăvit. 
Lângă liceul Piaristilor, clădire impunătoare, în apropierea străzii 
cu mişcare intensă, se mai vedeau sămănături de porumb. In fața 
Palatului Poştelor și al Băncii Naţionale, rămășița vechii cetăți 
pe care flutura odinioară steagul cu semiluna, folosită în parte ca 
magazine, e înconjurată cu luţernă. Trecând spre cartierul Fabrică, 
străbaţi vechiul zăvoi schimbat în parc înflorit; lângă el vile cochete, 

în stil modern, stau la margenea ogoarelor cu sămănături. Spațiu 
larg, lumina din plin, pătrunderea ogoarelor însăminţate printre 
clădirile unele măreţe, dau orașului o simpatică atracție și o îmbi- 
nare pe o suprafață restrânsă a caracterizării condiţiunilor ţării 
întregi; agricultura temeiul gospodării generale, înfrățită cu in- 
dustria ce prinde desvoltare. 

Aradul dinpotrivă e tipul orașul strâns grămadă. In lungul 
străzilor curate se înşiră zid de case. Văzut din depărtare pare o 


Fig. 14.—Palatul cultural din Arad (Des. C. Motaș). 


cetate cu turnuri și turnulețe svelte, hornurile fabricelor printre 
clopotniţele bisericelor. 

Dela gara împodobită cu flori străbați în inima orașului printr'o alee 
cot de flori. La colţuri de străzi se deschid perspective ademenitoare, 
cum e aceia din faţa Palatului cultural, cu peristil numai coloane 
antice. De pe fereastra bibliotecii, plină cu cărțile dăruite de moş- 
tenitorii lui Xenopol—simbolică apropiere, — privirea alunecă 
pe luciul Mureșului în lumea sălciilor și a plopilor ce-l umbresc. 
Obişnuit, pe străzile frecventate, nu prea auzi des grai românesc, 
deşi Aradul este vechiu centru cultural național cu Episcopie 

ortodoxă și mai ales Școală normală care a sărbătorit un veac de 
existenţă. 

In zilele de târg însă apare adevărata evidență că regiunea este 
românească. 

Trecutul a fost aspru; încercările de desnaționalizare însă s'au oprit 
la margenea orașelor. De îndată ce se ivește un prilej, graiul stră- 
moșesc al celor ce dau năvală din satele învecinate, invederează 
realitatea ce nu poate fi ascunsă. 

De departe se aud imnuri de rugăciune. Deodată în surdină, gla- 
surile se deslușesc, se întețesc, ca valurile apelor de munte care 
cuprind valea. ţi aducaminte de Corul pelerinilor din Tannhâuser. 
Dintr'o cotitură de stradă apare capătul unei procesiuni: prapo- 
rele'n frunte, preoţii în odăjdii, apoi corul urmat de căruțele 
încărcate cu femei și copii. Sunt credincioșii din satele învecinate; 
se întorc dela hramul Mănăstirii Bodrog de peste Mureș, una din 
prea puținele mănăstiri ortodoxe rămase dincolo de Carpaţi. O 
icoană a Maicei-Domnului făcătoare de minuni atrage lumea cre- 
dincioșilor din depărtări. Vin, se închină plângând și pleacă luând 
unii, drept talisman, o fărămătură din craniul unui bour fosil, 
păstrat în cutie de sticlă. Legenda spune că animalul scormonind 
mânios în pământ cu coarnele, ar fi desgropat icoana ascunsă pe 
vremea invaziunilor turceşti. 

Admirabilă împărechere între păstrarea păgânismului și credinţa 
creștină, în urmărirea aceluiaș scop: înteţirea, printr'un fapt mai 
deosebit de cele zilnice, a legăturii cu Divinul. Omul are nevoe de 
un stimulent, ca să-și aducă aminte că mai există și o viaţă eternă, 
sufletească. Uneori cetirea bibliei ajunge; alte ori e nevoe de zil- 
nicele leturghii măcar într'o capelă din vasta biserică. 

Toate religiile au adoptat sistemul pelerinajelor, ca biciuire pentru 
o credință. Sovietele au distrus cu dinamită vechile altare, dar au 
expus în scop de atracție susținătoare trupul îmbălsămat al lui 
Lenin. Au schimbat aparențele; fondul a rămas acelaș. In proce- 
siuni, în contact unii cu alţii, puterea de sugestie reciprocă creşte 
până la delir, nu fără influență chiar asupra celor care au venit ca 
spectatoti. Schimbarea pentru o zi măcar a obișnuitului, obosala 
şi noutatea drumului făcut, o scânteie de minune săvârșită în fața 
icoanei sfinte, străbat mulțimea ca un tremur puternic, o uitare 


de sine, o înălţare spirituală; se păstrează ca amintire sguduitoare 
timp îndelungat. 

Chiar șiragul corului ce trecea prin mijlocul orașului, nu era un 
spectacol indiferent pentru cei care stăteau în lungul trotoarelor. 
Fiecare sat era representat printr'un inel din lanţul procesiunei. 
Cămeșile albe ale bărbaţilor, cu mintenașul fără mâneci pe umăr; 
fustele încrețite și umflate ca nişte crenoline, fel de fel colorate 
ca și mănunchiurile de panglici ce fâlfâiau din împletitura cozilor 
dădeau colorit vioi tabloului omenesc, ce se mişca domol în revăr- 
sarea soarelui de după amiază. Tabloul pictural, sunetele armo- 
nioase, cuvintele de rugă, sclipirea icoanelor purtate de preoți 
cerul senin toate la un loc nasc vibraţiuni lăuntrice, care scutură 
pentru moment din toropeală și pe cel ce se crede indiferent la 
asemenea obiceiuri. 

Aradul, ca și Timişoara, e în plin șes, la margenea nu tocmai depăr- 
tată a munților ca retezați de paloș, cu coaste smălțuite prin stro- 
pitura viilor vestite. 

Drumul spre Oradea trece chiar pe lângă graniţă, mulţumită legă- 
turilor noui în unele locuri electrice, ce unesc ramurile vechi de 
drum de fer, îndreptate toate cătră apus. 

Pornind în zorile unei zile de toamnă Aradul era înecat în ceaţă. 
Abea dacă se deslușesc hornurile fabricilor, dungi de tuş ori silueta 
arborilor, pete fantastice, în draperia ce se tot îngroașă, negura ri- 
dicându-se depe ape, lăsându-se din cer sau eșind din răsuflarea 
ogoarelor. 

E frumoasă priveliștea ceţii care se rupe în văile munților, căci 
asiști de sus, din locuri luminate de soare. O impresie de nădu- 
şeală te cuprinde însă când străbați prin ceață, de-ți intră în gură, 
în nas, în ochi. 

Nedeslușitul din juru-ţi, crezi că e sfârșitul. Când îţi apare silueta 
Munţilor Apuseni, prin scămoșarea de o clipă a negurii, te cuprinde 
înviorarea speranței. Străbătând prin negură îţi dai samă de bu- 
curia vieţii și de dreptatea optimismului care te îndeamnă ca în 
orice condițiuni de trai să fii convins că viața e o frumoasă aventură. 
lar când mai târziu trâmbele de soare răsbesc prin cortina alburie, 
anunțând biruinţa luminii, te inundă dorul de viață. Așa e nu numai 
cu omul, dar cu ori ce făptură viețuitoare. 

Prind a se desluși întâi, ca și în faptul zilei, silueta plopilor pirami- 
dali, un frumos decor des folosit pe aice. Fără să vreai rădici mâna 
ca să faci cruce, când treci prin faţa bisericii din Zimand, cu turnul 
aproape ca un minaret, în unison de altfel cu plopii svelți. 

Ceata a rămas în urmă, un stol de fantastice păsări albe ce-și caută 
de drum. Pe mirişti sclipesc ca niște pietre scumpe broboanele din 
negură, prinse de vârful paielor. Departe, o cumpănă de fântână 
trage o dungă de cărbune pe ecranul palid luminat, iar fumul dela o 
batoză se ridică liniştit; ai zice nourașul de tămâie din cadelniţa atâr- 
nată în fața altarului. Lângă o turmă de oi de pe miriște stă răzimat 
în bâta străbună, ciobanul cu opinci și sarica'n spate, acelaș tablou 
viu aici la graniţa de vest, ca și în creierul munţilor ori pe malul 
Nistrului. Se aşează pretutindeni statuele de bronz ale celor care 
au adus câte o întorsătură în viaţa istorică a neamului nostru, Ce 
frumos monument ar fi, unde-va, în șesul nemărginit, o statue 
măreaţă a ciobanului răzimat de bâtă, prin care s'a păstrat neatinsă 
independenţa și nemurirea etnicului nostru. 

Aice apare mai apropiată amintirea icoanei Bărăganului decât în 
Torontal. Poate e și toamna de vină, care aşterne tonuri mai ce- 
nuşii peste câmpiile verzi din vară. 

Cu cât soarele se înalță, cu atât apare mai intens contribuţia omului 
în variaţia locului. Pâlcul de pădure din depărtare, cu dunga de 
ceață în lungul ei, naşte iluzia unei insule ce răsare din marea leşie- 
tică. Munţii Apuseni înaintează tot mai spre apus. Silueta lor mai 
desluşită te întovărășește. Din curmătura unei văi îşi ițește capul 
un pisc mai răsărit din dreptul Beiușului. 

Trenul fuge; decorul se schimbă. Ici e marea de popuşoiu, alăturea 
miriştea cu girezi de paie. Ruginiul borceagului vine alăturea de 
trandafirul câmpului de tutun înflorit. Haldanii au rămas ca niște 
brăduţi, iar sora-soarelui pădure uscată de vreascuri. Cultura e 
variată, ceia ce aduce izvoare felurite de venituri. 

La Santana se adaugă la decor ochiuri de apă vineţie, stropită cu 
albul cârdurilor de gâște și rațe ce-și fac cu gălăgie baia de dimi- 
neață. Până şi portul femeilor, rochii albastre cu puchiței albi, în- 
creţite şi înfoiate, cu polcuţa strânsă pe talie și testemel negru pe 
cap, dă o coloratură vioaie ținutului. Influența stepei se vede și în 
port, ca pretutindeni. E lupra dintre domnia prafului, râdicat de 
cel mai ușor vânt, cu aşezarea munților răcoritori și apă limpede. 
Aceași luptă se vede și în vegetaţie. Spre răsărit stejărișul e încă în 
toiu; spre apus, în zarea nedefinită, le iau locul stâlpii de telegraf. 
In stejăriş se mai adăpostește portul național, după cum se scoboară 
şi bisericuţele din ţinutul Crișurilor, cu arhitectura loc caracter- 
ristică. Cea din Tamașda, de pe Crişul-Negru, răsare dintre arbori 

ca un vârf ascuţit de pagodă. Mai încolo spre stepă, se înalță din mij- 
locul pâlcurilor de arbori turnurile masive ale bisericelor de 
piatră. 

Ca o variantă nouă în aspectul pământului ţării și spre deosebire de 
Torontal, se tot înteţesc mocirlele, cu păpurișea nelipsită. Apele 
Crișurilor, năvalnice la munte, când ajung la șes li se sleiește pu- 
terea. Se întind, se revarsă, gata să se unească Crișul-Negru cu 
Crişul-alb. Cârdurile de porci, păzite de românașul cu harapnicul 
pe după gât, se adaugă celor de gâște de până aice; iar mirosul de 


Fig. |5.—Raţe sălbatece (des. C. Motaș). 


cânepă topită umple aerul tot mai greu, cu cât te apropii de malul 
jos al apei mereu tulburi și ca oprită din curs. 

Salonta-mare la o asvârlitură de băț de graniţă e tipul oraşului 
din şesul Tisei, cu ochiuri mari de apă în jur, pe faţa cărora ră- 
țuştele sălbatece trag dâre de crețuri mărunte. Mori înalte dove- 
desc belșugul; ruinele unui turn din veacul al 17-lea, încadrat de 
plopi piramidali, spun nesiguranța din trecut. 

Cocostârcii sunt stăpânii locurilor. La sgomotul vagoanelor bat 
din aripi, își întind cataligele și trec mai la siguranță, în altă parte. 

I. Simionescu. — In lungul graniței. 


Locurile din nou se schimbă. Munţii Apuseni își întind în această 
parte pintenul stâncos până aproape de graniță. Șesul se îngustează; 
pădurile umbresc ţinutul. Casele din Oradea-Mare, pe Crișul- 
Repede, se râdică pe ultimele coline cu vii. 
Aşezat la o poartă principală de intrare în Ardeal, la locul unde 
se încheie șesul mănos cu munţii mereu în lipsă de cereale, Oradea- 
Mare ca și Aradul ori Timişoara, a devenit centru industrial, dar 
și cetățuia puternică de infiltrare a stăpânitorilor de eri. Hornuri 
de mori şi alte fabrici se amestecă, din depărtare, printre tunuri 
și cupole de măreţe biserici. Crișul-Repede străbate orașul în lung; 
poduri cu largi arcuri unesc 
cele două jumătăți ale orașului, 
încadrat de coline, cu vii și 
vile. In inima lui se înalță sta- 
tui regale, semnele de bronz 
că dreptatea s'a săvârșit, nu 
fără jertfe, dovadă mormintele 
ostașilor căzuți în înaintarea 
lor dincolo de Tisa. 
Drumul către graniță trece de 
odată printre dealuri scunde, 
împădurite, din inima cărora 
ţâsnesc izvoare de ape ferbinţi 
Fig. 16.— Floarea de drețe. Lacul  Câptate în Băile Episcopiei sau 
Peţea lângă Oradea-Mare. Baia Felix,cu parcuri umbroase, 
cu straturi bogate de flori. 
Una din dovezile extraordinarei variaţii a pământului ţării, stă 
ascunsă pe aice: Lacul Peţea cu apă caldă, între ondulări de teren. 
In zori de zi un fum alburiu transparent îi învăluie fața, ca o naframă 
diafană. Ai crede că ești în faţa unui gheizer gata să isbucnească. 
Farmecul i-l dă frunzele unui soiu de nufăr, lângă care spre amurg 
prind a se deschide flori mașcate, albe, cu abur trandafiriu. Lacul 
apare înstelat. Sunt „,drețele”” localnicilor cu înfățișarea nufărului, 
asămânată cu vestita Lotus, atât de mult cântată. De o gingășie 
fără samăn în colori, smulse din apă își apleacă pe braț repede 
capul, cu un aer de tristeţă înduioșătoare, ce te face să te gândești 
în adevăr la sufletul florilor. 
De cum a părăsit colinele drumul apucă iarăși în lungul graniței, 
în șesul neted, cu cântecul belșugului, cu aparenta monotonie, 

în realitate cu o variaţie în amănunt ce te poate ţinea atent. Câm- 
puri de cicoare albastră, fulgi rupţi din seninul cerului, alternează 
în toiul verii cu aurul spicului în pârgă ori argintul spicurilor de 
porumb. 

Când însă ploaia măruntă și deasă acopere spaţiul, trăgând cortina 
peste silueta Munţilor de Aramă, înoţi în nedeslușit. Cenușiul serii 
te cuprinde și ziua. Respirația e anevoioasă. Te apasă atmosfera 
ca și când sfârșitul se apropie. Prin contrast te gândești la lumina 
soarelui. Escursiunile în acest chip au efect întăritor. Retrăești 
viața în viața naturii. Zilele bune și senine sunt puse în valoare de 
cele cu pâlcă deasă, imaginea întunerecului veșnic. 

Numele satelor pe lângă care treci îţi aduc aminte şi de frămân- 
tarea popoarelor. Pe aice își duc viața șvabii maghiarizați, aduși pe la 
sfârșitul veacului al 18-lea. ți apare contrastul favorabil poporului 
român, care a ținut piept tuturor încercărilor de înstrăinare vreme 
de mai multe veacuri. E încă una din caracteristicele pozitive ale 
însuşirilor lui etnice. Contactul zilnic cu alte neamuri l'a dus cel 
mult până la imitarea îmbrăcămintei, ismene largi de par fuste, 
taşca de piele la șold și luleaua'n dinţi. Poate ș'a stâlcit limba, de 
abea-l mai înţelegi. Lăuntrul, urzala veșnică, a rămas nepătată. 
Dovedeșşte făcându-și cruce și glăsuind „Tatăl nostru”, că nu s'a 
rupt mlădița de trunchiul comun. E deajuns suflul cald al vântului 
de primăvară, pentru ca să spele spuma omătului ce acopere colții 
de iarbă fragedă. In asemenea împrejurări gândești cu strângere 
de inimă la nesocotirea viforelor din trecut, în întărirea grani- 
ţelor actuale. Intensificarea culturală prin asemenea ținuturi își 
are rostul bine făcător, aducând învierea neamului, gata să-și stângă 
fiinţa-i etnică sub machiavelicele mijloace, cu perseverență îndrep- 
tate asupră-i veac peste veac. 

Aparenţa înșală. 

Ținând seamă de intensa acţiune de desnaționalizare din preajma 
Oradiei, rămâi uimit când dai de un sat curat românesc chiar lângă 
centrul de propagandă de odinioară. E un petec rămas nedestrămat 
din vechea pânză etnică ce acoperea ținuturi apusene mai depăr- 
tate, mult mai adânc, spre apus, cum a dovedit prof. Drăgan 
într'o lucrare publicată la Academia Română. 

Cărei minuni se datorește păstrarea colţului de stâncă din vechiul 
substrat etnic ? De jur împrejur, ca și într'o transgresiune geologică 
apa mării a invadat acoperind locurile. Unde e taina? 

Totuși se prinde începutul sfârșitului. Contactul cu mediul străin 
n'a rămas fără nici un semn. Desagregarea a cuprins mai întâi îm- 
brăcămintea. Nici urmă nu se mai vede din portul românesc. Ciu- 
botele, pantalonii strâmți și chiar pestelca din zilele de lucru sunt 
ale mediului. Dacă te-ai lua numai după portul bărbaţilor, când 
stau de vorbă, cu luleaua 'n gură pe banca nelipsită de lângă poartă, 
nici n'ai bănui că străbați sat românesc. 

Deasemeni dacă intri în biserică; nu vezi decât rochi roși ca sân- 
gele, testemele untdelemnii înodate sub bărbie, pieptare din ţesut 
de târg. Dacă n'ai auzi glasul preotului te-ai socoti într'un templu 
catolic, mai ales că și unele împrumuturi nelalocul lor: altare laterale 
fie și sub baldachin, statuetele înzorzonate ale Maicii-Domnului, 
ș. a., te fac să crezi că ai greșit intrarea. Chiar accentul schimbat 
la pronunțarea numelui Mântuitorului, lisus în loc de Isus, îţi în- 
vederează urmele mediului puternic exterior. Pătrunzi însă repede 
natura forțelor sufletești de resistență, când asculți corul credin- 
cioșilor dând răspunsurile liturgice, glasuri fragede de copii, ală- 
turea de cele pătrunzătoare ale femeilor și fetelor mai numreoase, 
în unison cu cele câte-va note mai groase ale puținilor bărbați. 
Taina petecului etnic păstrat, foarte probabil aice e ascunsă. De o 
parte și alta a altarului stau îngrămădiți copiii de școală, băeții 
în dreapta, fețitele 'n stânga. Preotul, în faţa altarului, reînprospă- 
tează tăria credinţei străbune, cimentul care n'a purut fi încă atacat. 
Dela părinţi trece prin copii, din generaţie în generaţie. 

Portul s'a perdut cu totul; credința a rămas. La mijloc se ține încă 
graiul. Contactul l-a stâlcit rău; nu l-a deformat complet. Dreptatea 
cea mare a venit tocmai la vreme spre a-l salva. 

Intărirea, în zilele de libertate, ar fi trebuit să vină dela școală. 
Deşi clasele sunt ticsite de copii, însufleţirea lipseşte. Aice nu atât 
cartea cu cunoștințele ei vin în joc, cât chemarea puternică spre 
viața nouă. Trebuiau de trimes pe aici jertfelnici aleși unul și unul, 
a căror glas să fi răsunat ca și al preotului în fața altarului. 

Din păcate s'a îndeplinit o formă și atâta tot. 

Scăparea e tot în sufletul poporului. In gospodăria săteanului e 
cetățuia naturală de rezistență și propășire. Aice e sufletul și tăria 
etnică; de aice e nădejdea și pentru viitor. 

Gospodăria e ca o cetate, cu zaplaz înalt la stradă, cu poartă largă 
ca să pătrundă carul cu merinde. In dreapta e bucătăria cu cuptorul 
pentru pâne, de fapt e încăperea vieţii de peste zi. Sub acelaş aco- 

periş e șura cu uneltele pentru câmp, puse la adăpos. In fund 
grajdul, curat, bine întreținut. Patru vaci roșcate, de rasa Sim- 
menthal, întorc capul spre lumina pătrunsă pe ușă. Sunt ţinute la 
căldură deși pe imaș se întinsese covorul verde. Le strălucea pielea 
de curăţenie; la fel și celor 3 cai din partea opusă a grajdului. 
Prin contrast îmi venea în minte vacile lăsate 'n sloată, miţoase, ale 
lăptarilor din satul Băneasa, suburbia Bucureștilor, megieșit de im- 
punătoarele clădiri ale așezămintelor superioare de gospodărie agri- 
colă. Ne mai trebue mult până ce forma va corespunde realităților. 
In casa largă cu trei mari încăperi nu erau laițe, ci paturi cu perne 
și saltele, măcar că pe jos erau lutuite. Curăţenie și ordine pre- 
tutindeni, ţinute de gospodina cu față blândă și trăsături regulate. 
Ea era stăpâna, ea sluga. 

Femeia e păstrătoarea ordinei și a tradiției. Dintr'un scrin așezat 
în colțul odăii scoate pânzeturile dela părinți, îndoite cu grijă. 
Aveau cusături unicolore, figuri geometrice cu puncte largi, ca- 
racteristice ținutului bihorean. 


-— Ei! tot noi mai proaste, îmi spunea gospodina; cosam cum ne 
arăta mămuca. Azi pe fata mea o învață profesoara cusături mai 
oacheșe, cu fel de fel de flori. 


Cătam cu atenţie în toate colțurile, doar voi zări undeva urmele 
școalei, căci atât cele două fete cât și flăcăul au trecut prin școală. 
Nimic; nici semn de carte. Cartea și școala n'au adăugat nimic în 
gospodăria minunată, îmbelșugată și întemeiată a gospodinei ro- 
tofeie, sănătoase și surâzătoare. 

Şcoala vieții, mai trainică, mai cu multă vrajă și influenţă aice se 
întâlnește. Noroc de ea, căci altfel nici oaza românismului poate 
nu s'ar fi păstrat la poarta unui oraș ca Oradea. 

Acolo în sufletul ancestral! păstrat până azi e santinela cea mai sigură 
a biruinţei noastre etnice. 

Dealurile dela Episcopia-Bihorului ce prelungesc pe acele din jurul 
Oradiei, nasc un pinten de forme mai sbuciumate, cu casele în- 
şirate dealungul costei, în fața căreia e contrastul șesului ce se în- 
tinde dincolo de granițe. Mai la nord nu începe dintr'o dată șesul, 
măcar că Debreţinul nu e departe. Drumul dimpotrivă trece prin 
regiuni variate, mai ales ca vegetație. Intre Diosig și Vama, viile 
întinse pe dealurile de nisip, aduc aminte de coasta înverzită a 
Argeşului la Florica. Câte un brad izolat sau câte un plop înalt ca 

la vestita localitate Vadul-lui-Mihai, printre pâlcurile de salcâmi 
uneori adevărate pădurici plantate, dau ținutului ondulat farmec 
deosebit, ce ţine până la Resighea, cu grădini de meri, de cireși 
Urmează apoi domnia câmpurilor întinse, cu ogoare bogate de 
porumb și mai ales de sora-Soarelui ce aruncă văl galbăn pe su- 
prafeți întinse. Așa se continuă până spre Careii-Mari. 

Către Satu-Mare, călătorului i se prezintă un deosebit aspect 
din mult variatul pământ al țării. Din vremurile când Tisa își purta 
nehotărât apele în latul șesului ce o împrejmuie, au rămas întinse 
turbării pe care graniţa le taie'n două. Papura și stuhul înlocuesc 
pădurile. Tablouri din Balta Brăilei, cu ochiuri largi de ape, în- 
grădite cu păduri de papură și trestie, se află la colțul nord-vestic 
al ţării. Primăvara şi toamna, dar și în toiul verii, păsările de baltă 
stau puzderie, rădicându-se stoluri ca norii când un sgomot de 
pușcă le vestește pericolul. Cârduri de bivoli se răcoresc în apa 
tulbure. Nu li se văd decât capetele și bolta spinării, pete negre 
nemișcate pe luciul de argint viu. O clipă te socoți transportat 
în depărtatele ţinuturi ale lacurilor africane. 


Şesul continuă. Tisa e mai departe dar îi simți prezența. Câmpiile 
au aice altă înfăţişare, pentru că pe dedesuptul lor se întinde rîvi- 
neala păstrată în pungile de năsip de pe urmele vechilor albii, din 
vremea rătăcirilor Tisei. 


In această regiune, șesul se'nfundă. Munții din nou îl împrejmuesc, 
iar Satu-mare îi însamnă sfârşitul. 


Spre deosebire de Oradea-Mare, Satu-Mare e aşezat într'un loc 
ca'n plamă, la o nouă intrare în Ardeal, prin Someș. La toate 
porţile de legătură ale Cetăţii ardeleneșşti cu largul stepei, se află 
astfel așezat câte un mare centru de strajă, dar și de infiltrare. 
Sunt noduri importante etnice, de unde au pornit pe încetul 
valurile înstrăinării, mai intense pe luncile largi, din ce în ce mai 
slăbite spre văile munţilor, unde au rămas băștinașii în strâmtorarea 
ținuturilor, 


Ţara Oașului, O asemenea așezare de români neaoși, cu 
un arhaism impresionant, este cea din Țara Oașului, numire întâl- 
nită și în cronica lui Simion Dascălu. E un fiord etnic vârât 
până sub creasta Ţibleșului, zid de lavă întărită. N'ai putea banui că 
la o distanţă nici de 50 kilometri depărtare de puternica stațiune 

de înstrăinare, se găsește o insulă de românism curat, cu o viață 
arhaică, aspră, sănătoasă. 

Mosaicul nostru etnic presintă încă atâtea colțuri tăinuite, în cât 
prin studiarea lor amănunțită ai putea reconstitui, din aspectul 
actual, desvoltarea în timp a întregului trunchiu românesc. 
Străbătând cele 16 sate din Ţara-Oașului, fără să vrei socoți popu- 
laţia sau scoborâtă din spre nord, din Maramureș sau uitată și 
lăsată'n isolare ca rămășița vechiului popor aa, 
trac, chipurile de azi ale bătrânilor adu- 
când aminte pe acele cioplite pe Colona 
lui Traian. In odăița fără prisos de mobile, 
curată şi luminoasă, proaspăt văruită, 
lutuită pe jos, dar pe „,rudă”" atârnând 
ştergare cu cusuturi roşii ca trandafirii. 
stătea pe laiță capul familiei. Pe lângă 
el, cu un vădit respect patriarhal, feciorii 
au rămas în picioare. Indesat, ciolănos, 
cu grumazul scurt și vânjos, putea să fi 
servit drept model pentru o statuie lui 
Rodin. Fruntea înaltă, nasul mai mult 
coroiet, ochi adânci, privire pătrunzătoare 
ce căuta să-ți sfredelească inima, representa 
espresiunea energiei încete, apăsate, care 
înfruntă ursul și frământă zi cu zi, an cu 
an, aluatul brasdei de pământ. 

Era întruchiparea energiei etnice. 

La expresiunea de hotărîre a privirei, a 
feței ciolănoase se adăuga deosebita tăe- 
tură a părului des, adevărată perucă, 
retezată drept pe frunte ca și la ceafă. 
Strălucea, fiind lins, uns cu unt, după obiceiui străbun. 

Şi îmbrăcămintea e deosebită. Cameșa largă e scurtă până 'n șele. 
Când omul se apleacă, se desgolește spinarea de un lat de mână, 
chiar în afara chimirului de piele, lat până *'n subsuori, cu care e 
încis mijlocul. Ismenele, „,gacii'", sunt largi de par fuste, scurte 
de nu acopăr glesna, la marginea de jos cu franzuri, ,,roiturile”, 
destrămarea pânzei în fire slobode. In picioare poartă opinci gur- 
guiete și întoarse la vârf ca și caputele tălpilor de sanie. 

Bătrânul vorbește așezat, măsurat. Cei tineri îl ascultă cu smerenie. 


Fig. 17.—Portul unui 
flăcău din Oaș. 

Auzind că sunt din Moldova îmi spune: 

— Tare aş vrea să nu mor până ce n'oi călca și eu prin meleagurile 
acele. După cum spuneau bătrânii, dintr'acolo ni se trage neamul. 
Au scoborât munţii, „cu mare ciurdă de marhă”” și cu atâtea ciurde 
de oi, că le păzeau 33 de câni. Ce plastică expresiune a belșugului! 
Tradiția scoborâtului de prin Moldova, poate să fie o indicație că 
Oașenii sunt maramureșeni care s'au lăsat spre isvoarele Turului, 
trecând Țibleșul. Se potrivesc mai ales la port, cu toate că mara- 
mureșenii se leapădă ca dracul de tămâie de vre-o înrudire cu 
„tălhării”” din Oaș, gata la sfadă și la pradă, după cum la nimica 
toată sunt în stare să te înjunghie cu cuțitul „pe care și în mormânt 
îl duc cu ei”. 

Cuţitul, drept e, e nelipsit tovarăș al oașanului; îl găsești în traista 
copilului care păzeşte boii la păscut, ca și în a omului în vrâstă. 
La naștere se face copilului dar obișnuit un cuțitaș. E un ata- 
vism pronunţat de pe vremea când cuțitul era armă de apărare; 
a rămas semnul firii vioaie, neastâmpărate, mereu gata la harță. 
La mânie, cuțitul sclipește în mâna oașanului ca și în a sicilianului. 


Trii cuțite în cura. 
Unu sbiară, unu plânge 
Unu carne să mănânce. 


(|; Muşlesâ). 


Când satul e strâns grămadă, sărbătoarea, în preajma gărilor, în 
parcul dela Băile Bixad ori la hramul mănăstirii e un tablou neîn- 
tâlnit aiurea în România. 

Nelipsită, iarna dar și vara, este ,„,guba”” miţoasă pe care o aburcă 
mereu pe umăr, bărbat și femeie. Scurtă, cu mițele lungi și crețe, 
e ca un cojoc pe dos. La Călinești se poartă gube albe; la Ne- 
greşști gube negre, la Trăsolţ sure, Caracteristic e „clopul”,, 
pălăriuţa mică, mică de tot, ca un fund de ceaun, cu mărginile 
răsfrânte. Purtată pe vârful capului temiri cum mai ține la vânt. 
Nedespărţită de copil ca și de cel în vârstă este „straița””, trăistuța 
dela șold, din pânză albă cu puţine înflorituri, din care crucea nu 
lipsește. La botez copilul capătă o trăestuță cu un cuţitaș în ea. E 
semnul distinctiv, pe care-l poartă'n sat ca și la drum. Se pune și 
mortului în sicriu. „„Dacă întrebi pe un localnic cum e portul băr- 
baţilor, îți răspunde: ,,cămeșe, gaci și streiță”! (Il. Muşlea). 
Mândră, înzorzonată, este mai ales îmbrăcămintea femeilor. 


40 


= —— a 


Simionescu. |n lungul graniţei. 


Tab, II. 


Uaş 


Sâtean din 


Fată din Iara Oaşului. 


Fusta albă cu multă horbotă pe la poale, are tivituri roșii; roșii 
sunt „,ciobotele”'. Din cămeșa curată nu se văd decât mânecile 
largi, încreţite strâns la încheietura mânei; un pieptar bogat 
înflorit modelează bustul, iar ,„,„pogmata””, brâuleț tot numai flori 
cusute, strânge mijlocul. La gât poartă salbă, cu canafuri la spate, 
în față cu „,ciucalăi'”. Fetele lasă cozile pe spate, împletite .cu 
tot soiul de panglici multicolore sau prinse de cingătoare. Ne- 
vestele fac părul conciu. Salbele de pe cap sunt uneori mult 
mai bogate de cât cele dela gât. Un obiceiu care dispare, să mai 
păstrează numai la cununie: codițele mărunte de pe spate, ca o 


Fig. 17.— Poartă dintr'un trunchiu 
(|. Simionescu, Tinere, cunoaște-ţi ţara). 


rețea de păr la care lucrează și 2—3 ore anumite femei, care mai 
știu meșteșugul împletirii lor. 

In sbuciumul jocului flutură panglicele, strălucesc salbele, de par 
oamenii din horă flori din pajiște. Florile sunt de altfel nelip- 
site din pălăriuţa flăcăului ca și a băețelului de lângă vacă. Neuitat 
îți rămâne priveliștea strânsurii de oameni, gătiți de sărbătoare, 
în zilele de hram dela Mănăstirea Bixadului ce domină toată valea. 
Cadrul naturii e impunător. Spre nord se râdică spinarea împă- 
durită a Țibleşului, iar de o parte și alta, spre valea largă a Tu- 
rului și a afluenților săi, se lasă colnice tot mai joase până'n ne- 
tezișul luncii. E un amfiteatru măreț deschis numai prin poarta 
Turului, singurul râu ce adună apele din depresiune. 


4] 


Satele ca nişte cuiburi sunt presărate rar. Unele, cum e Cămărzana, 
au casele resfirate până la granița spre Ucraina carpatină. 

Jos între brazi stau ascunse căsuţele curate din Bixad; sus, pe umăr 
de deal se înalță Mănăstirea, cu clădirile pentru musafiri, cu stra- 


Fig. 19.— Biserica din Remetea (Foto V.Puşcariu). 


turi de flcri îngri- 
jite şi alese. 
Icoana Maicei-Dom- 
nului făcătoare de 
minuni, chiamă de 
Bunavestire, Sf. 
Petru și Sfânta Ma- 
rie credincioşi de- 
părtați. Găsită de 
un cioban la săparea 
unei fântâni, icoana 
fu adusă la mănă- 
stire. În timpul nop- 
ţii dispărea din fața 
altarului şi se așeza 
în groapa de unde a 
fost scoasă. Legenda 
i-a mărit faima. 

In faptul zilei de 
vară, de pe toate 
potecile și drumu- 
riie se îndreaptă 
cătră mănăstire pu- 
hoaie omeneşti, cu 
prapurele 'n frunte. 
Se desfundă văile; 
pornescsateîntregi. 
Unii urcă din şes, 


alții scoboară din munţi, din Maramureș ori Ucraina carpatină. 

La fiecare cruce înfiptă la răscrucea drumurilor e popas de rugă. 
Din toate părţile freamătă la început glasuri armonioase; mai pe 
urmă se umple văzduhul de rugăciuni. Credincioşii urcă dealul 
calvarului, spre a străbate în fața icoanei, inundată de flăcările 
lumânărilor. Mâna sfintei e roasă de sărutările fanatice ale femei- 
lor mai ales, care cad în extas de cum trec pragul spațiului unde 

se află icoana. De sus din turn, clopotele nu contenesc o clipă a 
resfrânge tânguirile chemătoare, care nu ajung însă a îneca tânguirile 
oamenilor, cu mânele râdicate spre Făcătoarea de minuni: 


Maică sfântă te îndură Ascultă-mi biata rugă 
Te îndură și ne scapă. Pururi tânără fecioară 
Tronul tău e cerul Neînvinsă și iubită. 


Stelele-ți sunt lacrimi. 
Rugăciunea aduce aminte pe aceea a lui Eminescu. 


Privirea adorată 
Asupră-ne coboară, 
O maică precurată 
Şi pururea-fecioară 
Marie! 


lar când norodul se odihnește sub umbra castanilor, coasta înflorită 
de sub mănăstire s'a întins și în curtea largă, atât de oacheșe și 
împestriţate sunt hainele, mai ales ale femeilor. 

Sunt credincioşi oașenii; bărbaţi și femei umple biserica în zilele 
de sărbătoare. Sunt credincioși dar și superstițioși. Nicăeri aproape 
folclorul nu este plin cu păstrarea străvechilor credinţi. Nu e numai 
amintirea legendarului „,Pintea-Voinicul”', erou popular cu fapte 
relativ recente, căci n'a murit decât la începutul veacului al 18-lea. 
Făptura lui a devenit mitică, în legătură cu uriașii. Sunt păstrate 
însă obiceiuri din zorile vieţii omenirii. „„Focul viu'” căpătat din 
frecarea lemnelor este mai obișnuit aice decât în Maramureș ori 
M-ții Rodnei. E pedepsit ciobanul din a cărui neglijență s'a stâns 
focul. Păzit cu stricteță e mijlocul să nu să strice oile. 

Sunt păstrate obiceiuri și vrăji străbune. „„Baba”” satului e per- 
soana cea mai căutată. Pentru dragoste fetele în pielea goală se duc 
să joace noaptea în jurul mătrăgunii, săpându-i rădăcina, după ce-o 
îmbună, ,,cu palincă, cu pită, cu slănină, cu miere și pască sfin- 
ţită dela Paști''. Rădăcina tăiată'n bucățele, o poartă fata la joc. 
Nicăeri nu s'au menţinut mai multe credinți vii. „,Fata-pădurii e 
gata și astăzi să momească în braţele ei de dihanie păroasă pe fe- 
ciorii care rătăcesc prin codri”' (|. Muș!lea); mai temută e ,,Mar- 
țolca”” de care se înspăimântă fetele, sau ,„,Omul nopţii”, numai 
cu un picior. Şi câte altele. 

Incolo însă oaşanul e mândru, aprig din fire. Cel ce a fost biruit 
în bătaie nu mai dă prin sat. la drumul codrului. In schimb e bun 
la suflet și mai ales glume. Cântecele lui obișnuite sunt strigătele 
„„ţipăturile””, unde își arată ironia către ori cine: 


lo așa oi ţipuri 

De și munţii s'or clăti. 
„Să fie dzi gan”' adică „să fii sănătos”; îmi sună multă vreme în 
urechi, cuvintele de despărțire ale unchiașului în casa căruia am 
poposit. Un braț vânjos, bronzat, răsare din mâneca largă <a de 


Fig. 20.— Din Țara Oașului (d. Hielscher). 


antereu, semnul distinctiv al oașanului; o palmă lată îmi cuprinde 
pe a mea, iar căutătura de o adâncime tainică, cu sinceritate îmi 
pătrunde în ochi. 

„„Să fie dzi gan”' e corul de despărţire al celor pe care curiozitatea 
firească îi adunase în casa celui înconjurat de respect neprefăcut, 
tot mai uitat aiurea, urmele dintr'o viaţă patriarhală, în unison cu 
arhaismul păstrat în interesanta Țară a Oașului. 

GRANIŢA DE NORD. 


A. MARAMUREŞ. 


Cine a înălțat crucea pe creasta de munte despărțitoare dintre 
Năsăud şi Maramureș, dacă a fost condus de un gând creștinesc, a 
avut și suflet pentru înțelegerea farmecului unui peisaj măreț, ce-l 
cuprinzi dintr'o dată. 

Răzămat de împrejmuirea sfântului semn al suferinții și al izbăvirii, 
natura își cere partea ei de închinare. După ce cunoşti și viața oa- 
menilor din satele de devale, crucea îmbină în adevăr simbolul 
calvarului omenesc, cu măreţia impunătoare a locului. 
Maramureșul rămâne un colț svițerian dela granița de nord a Ro- 
mâniei. Nu este exagerare. Una din acele văi tăinuite din labirintul 
Alpilor, care te ademenește din depărtare, o ai înainte cât poți 
pătrunde cu privirea. E o adevărată covată pământească, pe fundul 
căreia curg Iza și Vişăul în lung, a cărei margini se înalță în zid mun- 
tos, ce o închide de jur împrejur. O singură poartă e tăiată către 
apus, pe unde ș'a făcut loc Tisa, ca să iasă la larg. 

Maramureşul rămâne astfel un ţinut izolat, în care cu greu poți 
străbate trecând peste coamă de munți. 

De lângă crucea ridicată la aproape 1000 m. panorama naturală 
este grandioasă. 

Cătră nord, ca o sprinceană încruntată și stufoasă, se țin şir Carpaţii 
maramureşeni, împăduriți dela un capăt la altul, impunători, de şi 
fără svâcnituri de piscuri semeţe. Cel mult Popa-lvan însamnă 
prin vârfu-i mai înâlțat, o piatră de hotar. Păduri și poeni îi acopăr. 
Satele se înșiră rare, la poalele lor, pe valea Vișăului care-i țăr- 
cuește. In cuprinsul lor se petrece tragedia vieții poporului, muncind 
iarna la doborârea arborilor pentru alţii sau trimețind oile la 
pășunea, tot a altora, ca să aibă ce mânca peste iarnă,. 
Adevăratul nod alpin, aspru, posomorit dar miestos se ridică 
în partea de răsărit în Pietrosul, cel mai înalt din Carpații moldove- 
neşti (2305) m), pe vârful căruia s'au păstrat zănoage, urme de ghe- 
țari, lacuri ce sclipesc cerului. E straja Maramureșului; cu tovarășii 
săi, formează pragul despărțitor de restul țării; nu-l poți trece 
decât urcând peste pasul Prislop, la 1445 m. 

Și înspre sud și sudest se ridică munți. Sunt mai scunzi dar mai 
variați, mai goi, mai stâncoși, având o origină diferită, din lavă 
întărită. La apus se înalță Gutinul; la răsărit, aproape, e Țibleșul; 
printre ei treci fie din spre Baia-Mare, fie dinspre Năsăud. Drumul 
pe la Capnic duce pe sub crestături de lavă, înșirate așa în cât 
poporul le-a dat numele de ,,Creasta-Cucoșului”, sau  „,Piep- 
tenele”!. 

In cadrul impunător al munților stau închise dealuri din ce în ce 
mai joase. 

Privite de sus îți fac impresia unui aluat abea frământat în covata 
naturală. In acest ținut sunt îngrămădite satele, cele mai multe 
în lungul apelor curgătoare, cu toane pustiitoare sau pe coasta 
mai înălțată a dealurilor care şi ele au toane. Pe vremuri de ploi 
putrede, revărsările apelor aduc pustiiri dar și alunecări de straturi. 
De aice și marea sărăcie ce domnește în Maramureș. Ogoarele 
n'au stabilitate, n'au hrană bogată fața pământului este mereu 
primenită. 

De sus, de lângă cruce, mizeria este acoperită prin depărtare. 

Cuiburile de case împlinesc decorul natural. 

De cum începi scoborișul, mizeria se rânjește la tot pasul. 

Până la Săcel se lasă drum aspru surpăturile îl mănâncă din totate 
părţile. Pârăele le treci prin vad, iar la vale e mai bine să faci 
drumul pe jos. 

Casele sunt cu porți înalte, bogate crestate. Câte-va sonde de petrol, 
arată încercarea de a da nouă viață regiunii la început cu oarecare 
speranţe, au fost părăsite căci prea slabă era rentabilitatea. 

In fund îți apare silueta imposantă a Pietrosului, ce-ţi aduce aminte 
de Ceahlău văzut dela Călugăreni. Domină Valea Vișăului, cătră 
care coboară drumul. La despărțirea de ape dintre Vișău și Iza, sce- 
neria naturii te impresionează. lţi apare mai bine izolarea Mara- 
mureșului, redus la o luncă de râu, încinsă de jur împrejur cu brâul 
munţilor. 

Ploile au rupt podul dela Moisei. Nimeni nu te vestește. A trebuit 
ca mașina să treacă prin vad. Vișăul încă nu se liniștise, ceiace 
avu drept urmare că n'am putut ajunge la mal fără ajutorul boilor. 
Până ce s'a dres mașina, a trecut vreme, folosită pentru a veni în 
contact cu mizeria. 

Am nimerit la Moisei în casa unei vădane cu 4 copii. Casa? Păreţi 
de bârne ce închid o încăpere cu lut pe jos. In afară de vatra cu 

ceaunul, de fundul căruia nu s'a desprins încă coaja de mămăligă și 
cuptorul pe care dorm copiii, nimic alta decât patul ca o năsălie, cu 
câte-va țoale pe el. O masă și laiți în jurul odăii complectează să- 
răcia chiar blidarul nelipsit aiurea e înlocuit prin grinda de care 
atârnă câte-va ulcele, la rândul lor servind drept deposit de linguri. 
In tinda goală cel mult câte-va vreascuri lângă vatră. Scara spre gura 
podului duce la depozitul de hrană, un singur sac cu popușoiu. 
— Plătim o mie de lei meterul de porumb, se tângue femeia cu 
fața numai brazde; La 10 kil jidul iea un kil dijmă, când e dus la 
moară. 

Toată amărăciunea unei vieți necăjite, parazitismul celor invadaţi 
în sat, era exprimat în acest oftat. 

Tânguirea începu. Bărbatul venit schilod dela răsboiu se prăpă- 
dește într'o iarnă în pădure, sdrobit de un butuc. 

Lacrămile șuruiau printre brăsdăturele feței; răscolind amintirile 
femeia lasă fusul în poală, cătând în neștire. 

Copilul cel mai mic, o fetiță drăguță cu ochi albaștri, care nu cu- 
noscuse pe tatăl ei, se dă pe lângă maică-sa, se agaţă de mânaei 
şi se roagă cu atâta drăgălășanie în glas, în cât îţi sfâșia inima: 
— Taci, mamă, nu mai plânge; taci, mamă. 

In glasu-i nevinovat, accentul de durere inconștient era mai tragic 
decât bocetul femeei. Ceilalţi copiii au încremenit stană de piatră, 
unde i-a apucat vremea, cătând cu ochi înlăcrămaţi, când spre cei 
intrați, când spre maica lor. 

Era o scenă pe care probabil ei o trăiau adesa, când viforul șueră la 
ferestre și vântul mizeriei îi face să se îngrămădească în jurul vetrei. 
In mijlocul jelii răscolite, sare pârleazul o jupâneșică cu câți-va 
dinți auriţi în gură. Vioaie, bine hrănită, a venit să împrumute o 
cocioarvă. A ei s'a ars și n'are cu ce scoate pânea din cuptor. 
Fu ca un râs de diavol, cu ironie usturătoare. Nu a găsit cociorvă, 
dar s'a ales cu câte-va ouă, păstrate în fundul unei oale. A fost o clipă 
din realitatea vieții celor două neamuri, cate trăesc într'o recipro- 
citate strânsă. Unii numesc parazitism raportul între jid și boreasa 
în mizerie. E mai degrabă o simbioză omenească. Jidul știe să ieie 
oul păstrat cu sgârcenie; în schimb ce-ar face vădana dacă n'ar găsi 
porumbul pe care o organisație chibsuită de stat ar trebui să i-l 
dea prin cooperative? De altfel numai cei care nu cunosc condiţiu- 
nile de viață dintr'un sat izolat de munte, nu știu că țăranul nu 

vrea răul jidului. li simte ghiara,'dar în nepriceperea lui de trezire, 
îi recunoaște folosul. 

-- Dumnezeu ajute, nevastă. 

— Şi D-tale! 

Natura nu mi-a mai apărut frumoasă, căci vitregia oamenilor i-a 
întunecat farmecul. In apa tulbure a Vișăului ajung și multe pi- 
curi de lăcrămi. 


nm 


Fig. 2|.'Biserica din Cuhea. 


Moisei, ca și Borșa, sunt sate mai mult evreești. Căsuţele de bârne 
din marginea drumului, odată româneşti, ceia ce se vede și după 
înfăţişarea lor, au ajuns ba o dughiană, ba o crâșmă sau gură de 
aprovizionare. Românii au rămas la capetele satelor ori în casele 

dela margine, sus, agăţate pe coastele priporoase. Cât străbați 
Borșa, lung ca orice sat de munte, mergi cu mașina la pas, căci te 
temi să nu faci moarte de om. Drumul e un adevărat furnicar. La 
sunetele clacsonului, de prevenire, foiește puzderia copiilor mițoşi, 
gălăgioși, asemenea roiurilor de șoricei ce ies din găurile cotloa- 
ne lor ascunse. Te miri din ce trăesc, cu toate că rar vei vedea obraz 
supt, ca în casa vădanii din Moisei. Cu ultima casă din Borșa s'a 
isprăvit și drumul prin ţara lui Dragoș, cu făpturi nobile, care-și 
păstrează uricile de boerie ale strămoșilor. 

La Săcel e nod de drumuri; pe unul scobori de peste Romuli; 
altul duce la Moisei şi Borșa/al treilea apucă spre apus, pe valea 
Izei, către inima Ma- 
ramureșului cu sate 
cunoscute încă de 
pe vremea înteme- 
ierii Moldovei. 
Aproape nu e sat 
în care să nu se 
pomenească de 
Dragoș,  legen- 
darul descălecător. 
Ge) mai “tipice 
din Maramureș, cu 
biserică din 1364 
este de sigur leud 
pe o vale laterală, - 
izolat într'o îndoi- 
tură de munţi. Ni- 
mic nu pare schim- 
bat în acest cuib 
răzleț, ca mumifiat, 
așa cum era 6—700 de ani în urmă. 

Casele? Stâne scoborâte'n vale, aşezate cum s'au nimerit: cu fața 
la stradă, într'o coastă. Butuci de brad abea descojiţi, încheiați la 
colțuri formează păreţii. Acoperișul de draniţe este tras pe ochii 
ferestrelor, ca să apere cerdacul susținut de stâlpi, uneori frumos 
încristați. Simplicitatea stânei e și în casă; nimic de prisos. De altfel 
casa întreagă poate fi mutată, pe vălătuci, dintr'un loc în altul. 
Impărțela e simplă. Vatra domină; scândurile de jur împrejur sunt 


Fig. 22. — Piuă de sdrobit porumbul. 

1. Simionescu. — In lungul graniței. 


laiţele de odihnă. Cel mult o masă la un colț și ruda cu ștergare 
şi pânzături pe ea. În camară stau claie peste grămadă, ca după o 
bejenie, un morman de lână netoarsă, alături de putinele pentru 


brânză. 


Lemnul domină și în unelte. Cuile cu care se fixează dranițele sunt 


Fig. 23.— Biserica din leud. 


de lemn ca și lacătul dela ușă, 
ingenioasă dispoziție tehnică. 
De multe ori chiar râșnița din 
tindă, purtată cu mâna, e înlo- 
cuită cu piua de lemn scobită 
într'un trunchiu de arbore, în 
care se sdrobește porumbul. 
Lemnul e materialul din care 
s'a înălțat locașurile de rugă 
în stil gotic, podoaba sate- 
lor, din Maramureș, totodată 
și care dau mărturia iscusinţei 
şi imaginaţiei celui ce le-a 
lucrat, arhitect desăvârșit, cio- 
plitor! măestru și constructor 
fără greș. Biserica veche din 
leud, de jos, din vale, pe un 
pisc de colină, din veacul al 
|4-lea, este ca o jucărie cio- 
plită'n lemn, miniatura celor 
de zid din Dej ori Bistriţa. Tăl- 
pile de stejar ca de piatră au 
resistat veacurilor. Cele două 
rânduri de acoperișuri, cel din 
dreptul altarului mai jos, au 
laturile iuți, ca să nu le împo- 
voreze nămeţii. Ferestruicele 
mici lasă să pătrundă o slabă 


dungă de lumină de abea se pot desluși buchile la strană; în schimb 
se naşte acel amurg tainic din interior, care îndreaptă sufletul și 
privirea spre altar. Turnul svelt, prismatic, cu cerdacul dela clopot- 
niţă și cu săgeata gata să sbârniie în înaltul văzduhului, dă clădirii 
întregi o gingășie fără samăn, superioară bisericelor de lemn din 
Norvegia cu care au fost comparate, prea încărcate cu turnulețe. 

Mai ales când biserica eînălțatăpe un umăr de deal, cume biserica 
cea nouă din leud, iar turnul ascuţit are drept ecran albastrul lu- 
minos al cerului, nici măreţile catedrale gotice din apus nu leagă mai 
bine cerul de pământ, cele materiale cu cele veșnice, eterate. 
E o ideie sublimă, ce a putut naște în mintea celui dintâi meșter; 
mai de admirat este măestria cu care ea a fost concretizată. 
leudul, în izolarea lui naturală, este 
poate satul cel mai caracte ristic al 
Maramureșului. Nici sbârniitul aero- 
planului, nici pufăitul mașinei de 
drum de fier nu tulbură liniștea cui- 
bului ancestral, în care viaţa s'a 
păstrat ca în faza lemnului, nu prea 
departe, în unele privinţi ante- 
rioară,de cea a pietrii. Satul formează 
un întreg în sine, icoana încă viea 
vremurilor, care nici în cronici nu 
sunt descrise. În mizeria aici mai 
adâncă de oare ce popușoiul sămă- 
t, pe coastele râpoase mereu 
amenințate de puhoaie, nu ajunge 
până la Crăciun; ceia ce susţine 
pe oameni este credinţa încă înră- 
dăcinată'n suflete. 
Obiceiurile ca și portul, au rămas 
cele vechi. Ce frumoase făpturi de 
români neaoși, cu faţa lungăreață, 
cu fruntea lată, cu nasul mai mult 
acvilin, cu părul bogat lăsat în plete 
la spate! Când stau grămadă la Fig. 24.—Ţăran din Săpânța 
sfat, în mijlocul naturii neschimbate, (Fot. T. Papahagi). 
ar putea fi zugrăviți pentru un tablou istoric al descălecării Mol- 
dovei. Și acum să cântă: 


De-ar fi Moldova la cruce D'așa Moldova-i departe 
De trei ori în zi m'aș duce Nu pot mere, fără carte. 


Portul este sobru; în multe aduce cu al Oașenilor. Sumanul ce- 
nușiu, scurt, e nelipsit din spate și pe vreme de vară; cămeșa e tot 

scurtă de se vede buricul. „,Gaci”! largi se poartă, însă fără roituri, 
ci adesa strânşi pe pulpă cu curelele opincii. Căciula e ca un ceaun. 
Femeia a păstrat portul național: cămeşă curată de cânepă cu 
încondeieri oacheşe la umeri și guler, zaghii vrâstate dintr'o bucată, 
cu vărci colorate pe fondul negru, înfășurate în jurul trupului, ca și 
catrinţele bucovinencelor; un brâuleț frumos încondeiat le încinge 
mijlocul. In picioare tâ- 
râie opincile strămosești 
iar pulpa e apărată de, 
colțuni de lână. Cu lea- 
gănul la şold, cu furca'n 
brâu, cu cojocul fără 
mâneci pe umăr pentru 
orice întâmplare, apucă 
voioasă cărarea ce duce 
la munte. Mândră'n ţi- 
nută, sveltă şi mlădioasă, 
cu figura-i plăcută și pri- 
vire vioaie, este tabloul 
viu al hărniciei și grijei 
de mamă. 

Cuhea din apropiere, po- 
menit din veaculal |4-lea- 
e plin de amintirile lui 
Dragoș. Ți searatălo- 
cul gospodăriei lui, unde 
azi e biserica ortodoxă. 
Dela Cuhea pe valea Izei 
se înșiră localităţi cu a- 
devărat pomelnicistoric. 
Şieul devine la 1373 pro- 
Fig. 25.— Portul femeiesc din Maramureș.  prietatea fiilor  voevo- 

dului Sas. 

La Bârsana, amintit din veacul al 14-lea, a fost resedinţa episcopului 
de Maramureş. La Oncești ţi se arată pe un dâmb urmele Cetăţii 
lui Dragoș. 

La Vad pornește șoseaua către Baia-Mare, cu sate cuprinse, tot 
vechi, cu drumul pe care se căra sarea dela Sugătag spre Țara Oașului. 
Aice sunt Giuleşti, satul lui Gel fiul lui Dragoș, cu locuitori 

chipeşi, harnici; aice e Sugătag, cu ocna de sare din apropiere dar 
şi cu o minunată biserică din lemn de veacul al 17-lea, tot cu dublu 
acoperiș și cerdac la clopotniţa de lemn. In nemărginitul spaţiului 
ce o înconjoară, farmecul gingășiei ei iese și mai în relief. 

Valea se lărgește. Iza e aproape de vărsarea ei în Tisa. Incep să se 


Fig. 26.— Biserica din Budești, zidită la 1640. (După |. Biclean, 
des. D-na Saulea-Bocec). 


zărească casele din Sighet, oraș cu mulţi străini, dar cu împrejurimi 
molcomitoare sufletește. 

Nu am întâlnit nicăeri în ţară icoana dumnezeescului peisaj blând 
de primăvară, al belșugului unit cu frumosul, ca în apropierea Si- 
ghetului. Umezeala îndeajunsă a pământului, clima potrivită, fac 
ca livezile aice să fie de o bogăție și putere neobișnuită; In primă- 

vară mai ales, coloritul e de o intensitate și variație cum rar se 
nimereşte. larba din livadă strălucește în verdele ei proaspăt ca de 
grâu. E un covor des așternut peste tot, împodobit cu aurul stră- 

Fig. 27. Palatul cultural din Sighet (Des. C. Motaș). 


lucitor al florilor de păpădie, fericită de viaţă plină, cu bumbii de 
sidef ai părăluțelor dese, care albe, care aburite ca trandafirii, iar 
din loc în loc cu bucheţelul ca de 
șofran al primulei. In mijlocul 
acestui decor de viaţă tânără, 
merii sunt numai ghirlănzi de flori 
trandafirii, stropite cu câte un 
punct verde, vârful mugurelui ce 
crapă. Ramurile stau ciucură de 
flori, îndreptate spre soare, ce le 
scaldă cu căldura și lumina bine- 
făcătoare, de strălucesc staminele 
ca peteala. Ca și când n'ar fi în- 
deajuns colorile, jocul umbrelor 
Fig. 28.— Biserica din Apşa-de-mijloc și al luminei, aerul plin de deli- 

(1428). cata mireasmăa florilor, zumzetul 
nenumăratelor albine grăbite să-și adune prima provizie de nectar 
şi polen, totul te cuprinde într'o ameţeală plăcută. Cel mai pu- 
ternic tablou de Boecklin, cu contrastele de colori vioaie, 

e slabă amintire a acestui tablou din natura atât de darnică, din 
colțul Maramureșului puţin cercetat. 
Dela Sighet, Tisa formează hotarul. Măcar aice prorocia poetului 
s'a împlinit: 

Dela Nistru pân'la Tisa. 


Și mai la apus, pe valea”ei vin sate compacte de români vrednici, 
harnici, credincioși, dintre care cel mai vestit este Săpânța, cu 


Fig. 29.— Tineri din Maramureș (d. România O.N.T.). 


biserică de zid pe un mal mai ridicat. Nu e goală nici odată. Chiar 
la slujba de sară vei găsi mai ales femei, chipeșe, cu portul lor sim- 
plu, impunător. 

Aici sunt vestiți bărbaţii, înalți, gata la răspuns tăios ori ironic, 
dar gata și la harță când o vorbă îi supără. Prin firea lor se apropie 
de cei din Țara Oașului vecină. La ei pare că mai multa biruit 

necazurile mândria ancestrală legată de origina lor, cât și de di- 
plomele de boerie, răsplata serviciilor vitejiei deseori încercată 
sau poate și ca precauțiune spre a astâmpăra spiritul gata la răsvră- 
tire ori glasul mai ridicat împotriva asupritorilor. 

Ți se arată și azi câte o diplomă de nobilime veche, scrisă pe per- 
gament, cu pecetia de ceară, legată cu șnur colorat. Aceia a familiei 
Mihalyi datează dela începutul veacului al 15-lea. Chiar în sărăcia 
lor de azi, boeria de demult nu se vede numai în privirea mai în- 
drăzneață, sfidătoare uneori, dar și în obiceiurile păstrate cu sfin- 
ţenie. Pentru ei gospodina e „boreasa””, iar copiii „,cocon”” și „„co- 
coană”'. La adunările de interes local, președintele se adresează 
sătenilor „,Cinstiţi boeri și domni”. 

Dincolo, în cuibul din Țara Oașului, măcar pânea zilnică este 
asigurată, deși sub formă tot de mămăligă, căci terenul e favorabil 
sămănăturilor de porumb. 

Dincoace, în Maramureș, condiţiunile sunt neprielnice. Clima 
e rece, pământul de arătură puţin și acela frământat de puhoaie. 
Dacă brânza și laptele, mâncarea obișnuită, se mai găsesc, deși 
nici păşunele nu mai sunt toate ale sătenilor, porumbul nu ajunge. 
Trebue mereu adus cu trudă de aiurea pentru „coleașa”” ori „to- 
canul””, cum se spune la mămăligă. 

Sărăcia și necazurile se ţin lipcă. Contra lor se învinge prin muncă 
și chibzuinţă, cum spune cântecul: 


La dor şi supărare 
Trebue om cu minte tare. 


Sărăcia însă duce adesa la pribegii temporare, căci nici lucrul în 
pădurile, care se găsesc în mâni streine, nu îndestulează nevoia de 
peste an. Maramureşenii apucă pe drumuri depărtate, iarna la 
pădure, vara la cosit. Drumul îl fac adesa anevoie, pe jos, nici măcar 
cu căluții piperniciți, ca Moţii. 

Nu e de mirare atunci amarul sufletesc din poeziile populare: 


Cântă cucu'n vârf de munte De amărât ce mi-i lumea. 


Nime'n lume nu-l aude, Că, pân'am fost la părinţi 
Fără om mâncat de multe. N'am zis, cuce, să nu cânţi. 
— Taci cucule nu cânta, De când m'am înstrăinat 

Că nu te pot asculta, Nu mi-i cuc de-al tău cântat. 


(Col. |. Bârlea). 

Cu: „Sâ fie dzigan'', adecă rămâi sănătos, m'am despărţit de 
gospodarul din Țara Oașului. 

Când mi-am luat „,buna sara”" dela gospodarii din Săpânța, a trebuit 
să le răspund: „,înveci, amin”! la salutarea lor obișnuită: „„Laude-se 
Domnul”. 


B. PE CEREMUŞ. 


Râu de graniță e și drum de neîntrecute frumuseți naturale, dar 
și interesante așezări, rare, omenești. De o parte și alta a văii care 
taie'n curmeziş obcinele bucovi- 
nene. arcuite dinspre Polonia, nu 
sunt munţi prăpăstioși, nici cu 
stânci semeţe. In schimb peste 
tot, spre vârf, împăduriţi, creiază 
peisajii ce respiră sănătatea ve- 
geţiei robuste. 

Ca să ajungi pe valea Ceremuşului 
apuci drumul Sucevei dela Ră- 
dăuți. Dela Seletin urci creasta 
despărţitoare de ape. Obcinele 
sunt valuri întunecate de pământ, 
ce se țin unele după altele „cu 
regularitatea vârcelor pământești 
date ca exemplu din o parte a 
Munţilor Jura. 

La Putila e cel dintăi cuib ome- 
nesc mai puternic din cale. E și 
un însemnat centru de prelucrat 
bradul doborit aice mai sistema- 
tic, pădurile fiind proprietatea 
Fondului mitropolitan al Bucovi- 
nei, cu o administraţie forestieră |. 
mai ordonată. 0Ă 
Ca puţine alte râuri din România 
Ceremuşul, în parte graniţă natu- 
rală spre Polonia, este calea intensului plutărit. Dacă natura atrage 
prin prospătateaei, prin liniștitoarea înfățișarea tablourilor și mai ales 

Fig. 30.—Huţul călare (d. E. Bucuţa). 


SH 


ici icoana 


prin aerul plin în anumite ceasuri de mireasmă întremătoare a 
râșinei, ea nu e lipsită în amănuntele drumului de colțuri sălba- 
tece, strâmtori de stânci în care apa râului de munte, la început 
destul de vijelioasă, se rostogolește cu valuri mânioase. 

Interesanți sunt și oamenii. Ceremuşul străbate'n lung ţara Huţulilor 
asupra originei cărora este lăsat acelaș văl de taină ca și asupra 
Secuilor. Sunt neam cu rutenii dinspre dealuri şi câmpurile joase sau 


Fig. 3].— Biserica din Vijnița (după Hielscher des. |. Călinescu). 


sunt Români în parte slavizaţi? Multe din obiceiuri, din port și mai | 
ales din limbă, ca și la Secui, face să se încline adevărul spre pă- 

rerea din urmă. 

In ori ce caz sunt oameni de munte. Viaţa lor întreagă, cu sărăcia 
inerentă, este legată de munte şi lemn. Ogoare nu se văd decât 

unde şi unde în preajma satului, pete de chelie în întinsul brazilor, 

Casa? Ca și la maramureșeni e din lemn, cu acoperiș de şindrilă, 

* mai adesa răzleţită, unde netezișul de o palmă al locului permite 


așezarea. 
Mălaiul pentru mămăligă este adus de jos. cu multă casnă, din 
ogoarele întinse. Vitele sunt tovarășii de viață al oamenilor; nici oile 
nu pot fi crescute în cârduri mai mari, căci lipsesc pășunele întinse. 
Prietenul de nelipsit al Huțulului este căluţul de munte, caracteristic 
regiunii, cu copitele sensibile pentru ori ce asperitate a drumului, 
cu picioarele subțiri numai vine, cuminte și vioi, prevăzător și neo- 
stenit. Numai cu acest bun prieten străbate locurile aspre cu po- 
teci abea tase. Incalecă bărbaţii, cu portul vechiu: opinci, iţari 
şi sumanul cafeniu. Cu plete lăsate pe spate au privirea ageră, 
pătrunzătoare, căci greutăţile se ivesc la tot pasul, ca din pământ; 
nu lasă din mână bătrânescul baltag, singura lor armă pentru orice 
dușman. 

Incalecă și femeile, când tabloul în cadrul cetenilor întunecate 
este mai înflorit. Portul naţional e nelipsit, cu fota stacojie, cu 
cojocul fără mâneci, cu cămeșa albă prea puțin împestrițată de 
colori oacheşe. 

GRANIȚA DE RĂSĂRIT 


A. PE NISTRU N JOS. 


Când am ajuns la Naslavcea, pornind dela Ocniţa, nod de cale ferată 
din nordul Basarabiei tot așa de important o dată ca și Pașcanii 
de pe Siret, soarele se lăsa spre asfințit. 

Nu-mi venea să cred ochilor de schimbarea bruscă a peisajului. 
In urma mea a rămas suprafața monotonă a dealurilor numai grâu, 
popuşoiu și tipsii de sora-Soarelui. Unde și unde câte un arbore 
răzleț părea o arătare din povești. Satele stau ascunse la dăpost în 
îndoiturile de teren, de nu le zărești decât dacă treci pe lângă ele. 
Şi de o dată un părăiaș, izvorit nici nu știi de unde, îţi iesă în cale 
cu vioiciunea pârâului de munte. Apa curge lin pe fața unei pături 
de piatră, sare pe alta cu șopot de cascade, se oprește pe fundul 
văii adâncite într'un ochiu de iaz, dând prilej să se nască o oază 
de verdeață, umbrită de arbori, acoperită cu verdeață fragedă. E 
un tablou ce-ţi aduce surîs de mulţumire. Valea îngustă se adân- 
cește, malurile pietroase se înalță, ca zid de cetate. Apa își continuă 
drumul, grăbită, sărind din treaptă'n treaptă, până ce se linişteşte 
în albia Nistrului. E o miniatură din ergurile sahariene. Când valea 
s'a deschis, rămâi pironit de priveliștea nouă ce ți se presintă. 
Cu atât mai impresionante sunt tablourile variate, cu cât ele se 
schimbă repede, ca "'ntr'un film de cinematograf. 

Nistrul se îndoaie aice într'unul din coturile sale numeroase săpate'n 
piatră. Pare un lac, în fund de vale adâncă, cu malurile drepte. 
Dincolo, spre Ucraina, malul lovit la bază mereu se năruie, rană 
vie ce nu lasă să prindă rădăcini nici un firicel de iarbă. Satele sunt 
sus pe tapșanul neted, cu ogoare în jurul lor. Nu se vede decât 
cupola turnului în formă de ceapă, a bisericei. Pe malul românesc, 
satul Naslavcea cu casele așezate în amfiteatru, se întinde sub o 
poală de pădure deasă, ce se lasă ca un șal pe umeri de femeie până'n 
oglinda apei, atât de lină că abea îi poţi urmări tremurăturafirului. 
Scobori încet pe malul apei, într'o linişte de vârf de munteși un 
colorit de pinacotecă bogată. Până şi pietrele dau frumuseţă tablou- 
lui. Pe fondul lor negriu, castaniu ori alb de cretă, este asvârlit un 

covor cu cele mai artistice împestriţări. Mai ales cătră toamnă când 
arboraș de arboraș se deosebește prin nuanţa frunzelor, iar din 
asfințit se revarsă reflexul auriu pe fața lină a apei închisă între 
malurile înalte, pare că ai intrat într'o peșteră fermecată. Roşul 
sângerului, galbănul dracilei oglindit în marginea apei, trage un 
chenar de pietre scumpe. Nici unul din râurile noastre nu presintă 
atâta joc impresionant de forme și colori. 

Sus spre vârful cel mai trăgănat al malului românesc pietrele mai 
friabile permit să crească iarbă deasă, una peste tot, ca un gazon 
sămănat; din distanță în distanță răsar din el goale stânci albe. 
Vitele tărcate pasc răzlețite, cu tălăngi la gât ca să deie de veste unde 
se găsesc. Când apucă iarba, mişcă și talanga, născând un joc de clo- 
pote, cu cadență rară. E un colț din Tirol. Din satele de sus nu se 
vede decât câte o casă mai spre muche. Văruite, cu acoperiș de 
stuf, răsare în relief din verdele pășunei; la umbra nucilor rămuroși 
se înalță biserica din Luncani, chiar la marginea muchii de mal, gata 
să se rostogolească. 

Valea Nistrului prin nașterea ei, s'a asămănat cu a Moselei din 
Ardeni. Ambele sunt adâncite în vechi straturi pământeşti, ale 
Nistrului făcând parte din temelia scoarței sedimentare a pămân- 
tului, ce se întinde, neturburată din așezarea ei primitivă, din 
Basarabia până'n golful Finlandic. Chipul cum a luat naștere e 
cam acelaș aici în răsăritul României, ca și în Belgia depărtată. Con- 
dițiuni asămănătoare nasc acelaș pitoresc. Apa curge în coturi 
strânse, ca mişcările unui șarpe ce se svârcolește să scape dintr'o 
capcană. Şi acolo și aice ziduri înalte închid valea, de nu se poate 
revărsa apa în mânie. Condiţiunile climaterice deosebite însă adaugă 
variațiuni în amănunt, mai frumoase la noi nu numai pentru că 
sunt dela noi. 

Asămănarea e și în ceia ce omul a adaus naturii, cu deosebire de 
proporții. Valea Nistrului e leagănul celor mai vechi oameni dela 
noi. Era populată încă de pe când vânau reni și urși, elefanţi şi 
zimbri, înarmați numai cu pietre așchiete, ascuţite, tăioase. Cre- 
menea din belșug în lungul Nistrului superior le dădea materia 
primă, pentru a creia o industrie a armamentului primitiv. Sta- 
ţiuni preistorice au fost descoperite în anii din urmă la Naslav- 
cea, Molodova și alte numeroase localități. 

Mai târziu pe Nistru, care desparte Europa de pridvorul Asiei, s'a 
ridicat șirag de cetăți de pază pentru Români, împotriva năvalei de 

popoare, care dădeau iuriș spre a prăda și arde. Pe lângă cetăţi, în 
tăinuitele adâncuri din cotiturile văei, se ţin lanţ locașuri de rugă, 
în cadrul liniştei desăvârșite. 

Azi e linie de despărțire dureroasă între frați de acelaș sânge, 
între două cioncepţii deosebite de viață politică. Intr'o parte e 
continuarea tradiţiei de liberate și muncă individuală coordonată. 
In alta este câmpul de experienţe sociale. Pe clădirile dela Mo- 
hilău fâlfăie steagul roș, când dincoace se răspândește dangătul 
clopotelor, ce chiamă spre credința străbună. 

Nistrul desparte pacea socială de veșnice revolte. Desparte însă 
frate de frate. A ajuns blăsămat ca și Prutul de acum un sfert de 
veac în urmă. 

Un transnistrian îmi povestea cu lacrămi în ochi durerea despărțirii 
de ai lui, scumpi. Scenele revederii sunt 
tragice prin cadrul și mai ales prin mu- 


tismul lor. 
Venea până la marginea malului ro- 
mânesc. 

i — Măuitam la mine 'n sat, cum teai uita 


peste gard în curtea vecinului. Vedeam 
grădina; număram copacii din ea. Mă uitam 
la copilașii de pe prispă şi la nevasta de 
lângă ei. Un cuvânt nu scoteam nici eu 
Noe i AS efanae nici ei. Ne frângeam mânele și ne înecam 
(a. N MIGrieis am) vorba. Lacrămile doar cât ne domoleau 
durerea. O clipă de nestăpânire, un cuvânt 
scos mai tare ar fi răsunat în liniștea văii, trezând atenţia pazni- 
cilor de dincolo. Ar fi fost peirea pentru ai mei. 
Asemenea chin sfâșiitor neînțeles de mulți, se repeta la intervale 
anumite. 
—— Eram bucuros să-i văd, să-i știu în viaţă și că sunt sănătoși. 
Nistrul cu răceala neînsuflețitului curge printre zidurile de piatră; 
în sufletul pribeagului devenea prăpastie fioroasă nemărginitul 
despărțitor de copii. 


Mai înainte puteai face o călătorie în mare parte din cursul Nistrului 
cu vaporaşul. Azi nu poţi ajunge la el de cât sau prin câteva 
ramuri de drum de fer, la Otaci, Mateuţi ori pe drumuri desfun- 
date, greu de străbătut. 

E acelaș de cum intră în ţară, la Crisceatec, în faţa orășelului din 
Polonia, Zalesciuc și până mai jos de Soroca. 

Străbați cu drumul de fer în lung, întreaga Bucovină dela Cer- 
năuți. E mai interesant de apucat pe şosea, căci îți reamintește 
locurile cu întinderea românismului într'o regiune azi socotită 
drept ruteană. Unde te întorci spre periferia țării dai de asemenea 
prefaceri tragice, ciuntiri și schimbări în trupul neamului românesc. 
Bucata din Bucovina dintre Prut și Nistru e un vechiu ţinut ro- 
mânesc, din nefericire înstrăinat. 

Fig. 33.—La Schit (d. Hostiuc, des.!. Călinescu). 


Frumoasa și duioasa carte a Părintelui profesor Simeon Rel i; 
„Amintiri dintr'un castel pe Nistru”! (Cartea Românească), des- 
crie tocmai timpurile de demult, după ceiace se mai poate vedea în 
Castelul dela Ocna, singura moșie rămasă din domeniile întinse 
odinioară ale Cantacuzinilor. 

Drumul peste deal te duce pe lângă Cernauca, istorica moșie a 
Hurmuzăcheștilor. Loc vestit, căci în splendidul parc de arbori 
umbroși se sfătuiau, după 1848, capii mișcării revoluţionare din 
Principate, siliți la desțărare. Totul azi e în ruină; moșie, conac, 

parc sunt ale unor străini de neam. Numai bisericuţa tupilată, cu 
turn scund, împrejmuită de brazi, a rămas cum era, 

O simplă cruce de lemn arăta locul unde se odihnește de veci 
Eudoxiu Hurmuzache, al cărui nume este legat de co- 
lecţia documentelor publicate de către Academia Română. 

Atât! O cruce de lemn! Incolo iarba verde se întinde pe petecul 
de pământ din jurul bisericuței. Din vechile sere, dovada splendorii 
boereşti de odinioară, n'au rămas decât temeliile. Măreţia tim- 
purilor dispărute se mai prinde doar din aleea umbrită de castani 
şi tei, ce duce la intrarea principală. 

Cu oarecare trisreţă ?n suflet urci mai departe dealul. Regretul 
te face să-ți mai întorci privirea îndărăt. Rămâi cu ochii ţintă la ta- 
bloul ce se desfășoară ca ieșit din pământ. Parcul întins e în coasta 
satului, cu casele risipite în cadrul plin de putere al codrului în- 
conjurător. Intr”o parte sticlește luciul iazului nelipsit. O prive- 
lişce atât de liniştitoare și plină de farmec! Iți evocă țara întreagă, 
mândră, variată, dar şi uitarea pentru oamenii care s'au ostenit 
în trecut ori locurile ce ar trebui să ne fie sfinte. 

Noroc de pădurea deasă ce stejar. ţi închide pentru moment pers- 
pectiva priveliştei, dar concentrează gândurile. 

Oprește! Opreşte! Țipi fără să vrei vizitiului ori șofeorului. 

E un tablou ce l-ai mai văzut aiurea, dar totuși e nou. Aceasta e 
doar taina naturii; din aceleași elemente croește haine felurite. 
Cât ţine orizontul, până dincolo de Nistru, o suprafață abea ondu- 
lată, acoperită cu abur de un verde albăstrui. E pânza semănătu- 
rilor ici şi colo cu câte un arbore. E pintenul stepei podolice vârit 
până spre marginea Carpaţilor. 

Treci prin sate populate însă cu nume înstrăinătate. Rar s'au mai 
păstrat numirile vechi: Tăutenii lui Tăutu aproape de Nistru ori 
Ocna Cantacuziniştilor. In jurul Zastavnei sclipesc iazurile ce ca- 
racterizează colțul de stepă. Iţi înclini fruntea în dreptul cimitrirului 
eroilor; crucile însamnă răsbunarea jertfei lui Grigore Ghica. 
Drumul se îngustează; un murmur de apă iute întrerupe liniştea. 
Sunt aceleaşi ziduri de piatră ca şi la Naslavcea, iar părâoașul grăbit, 
sărind în mici cascade, îţi spune că Nistrul nu e departe. Valea se 
deschide din nou; ai înainte, cursul lin al Nistrului. Vechea le- 
gătură pentru căruțe cu Polonia e întreruptă. Podul a fost năruit 
în învălmăşala luptelor din ultimul războiu. 

A rămas trecerea trenului peste măreţul pod, înalt, un arc larg 

Simionescu. În lungul graniţei. Tab. III. 


Naslavcea pe Nistru. (Fot. N. Moroșan: 


sprijinit pe 5 picioare, profilat ca o operă tehnică gingașă pe ecra- 
nul purpuriu al asfinţitului. 

Sus, pe malul românesc, sub muchea pietroasă, între tufărișuri, 
îți atrage privirea bisericuţa dela Schit. Pe cărare ca de munte, 
pripor bolovănos, adevărat drumul Calvarului, ajungi la locașul 
sfânt adăpostit de vânturi. De sub altarul unei capele, mulțu- 
mire adusă Domnului, gâlgâie pe trei guri apa rece, limpede și 
bogată, a unui izvor ce a îndemnat pe călugărul Benedict să 
clădească bisericuță de lemn, pe locul unde oamenii au văzut pâl- 
pâind o flacără, în ziua Sftlui. Apostol și evanghelist lo'n. 
Bisericuța de lemn s'a dărâmat, iar în loculei Teodor Preda, 
negustor român, zis Hagiul pentru că a ţinut să vadă Ierusalimul, 
a zidit din piatră, în veacul al 18-lea, biserica de azi. 

E un colț minunat de escursiune. De pe o stâncă drept scaun pri- 
vești la zarea ce se întinde peste partea cea mai de sud a Poloniei. 
Nistrul face un cot îngust, ca un capăt de cheutoare. Dincolo, 
în cuprinsul neted al cotului e Zalesciuc, orașul cel mai sudic din 
Polonia. Adăpostit, de pot rodi caişii, vecinii l'au transformat în 
loc de vilegiatură, în care și mareșalul Pilsud ki a stat o vară. 
Puterea de prefacere a patriei libertate și aice se poate prinde. 
Pământul a fost nivelat, plantat, de a luat naștere o plajă pentru 
înot și vâslit. Plantaţiuni bogate au înfrumușetat locul; așa s'a creat 
un colț civilizat prin munca și voința omului. 

Malul nostru înalt însă e mai plin de pitoresc. Temelia din straturi 
străvechi, violacee, susţine clid de stânci albe ca marmora. Un brâu 
de tufăriș mărește decorul. Nistrul apare, dela înălțimea Schitului, 
ca un canal îngust, presărat cu fluturași de argint, iar luntrile de 
sport asemenea insectelor plutitoare de pe fața unui iaz. lţi aduce 
aminte, fără prea multă închipuire, de părți din valea Elbei cât 
curge prin Sviţera saxonă. 

Ii flutură prin minte, alunecând privirea peste întinsele colnice 
din față, din istoricul Schitului și vremea când aice s'au adunat ră- 
zeșii din Repujineţ, ca împreună cu lon Cozma din lași, fiind 
de față și biv-vel stolnicul Constantin Cogălniceanu 
„să dăruiască pământul din jurul schitului pentru pomenirea veșnică 
a lor și a părinţilor lor” (Preot Hostiuc Erast). Câtă schim- 
bare prin samavolnicia stăpânitorilor de după 1768! Astăzi satului 
de dincolo de Nistru, atunci curat românesc, nu i se mai spune 
Dumbrăveni ca atunci, ci cel mult Dobruvieny dacă nu Ghiub- 

I. Simionescu. — In lungul graniţei. 


rovane. Așa acolo; așa dincoace. Noroc de piatra de mormânt 
din bisericuţă, a cărei glas mai amintește trecutul. 

Natura a rămas aceiași. |ți înăbușă durerea svârcolirilor unui neam 
peste care din toate părțile s'au abătut năprasnice valuri. După 
ce te-ai închinat la urmele credinţii străbune, care i-au salvat fiinţa, 
te închini şi înaintea fermecătorului tablou din colțul cel mai nordic 
al țării. 

In liniștea amurgului ce lasă cortină de ceață peste apă și dealuri, 
se înalță imnul privighitoarelor, cu cântecul veșniciei în viață. 


Nistrul își păstrează frumuseţea lui neasămuită dela Schit ori Nas- 
lavcea până mai la sud de Soroca, unde vechea temelie a pămân- 
tului se sfârșește prin stânci roșii de granit, aceleași ca și în Fin- 
landa. Apa liniștită până aice, se învolbură trecându-le. Valurile 
spumegă peste stânci rotunzite, netezite de furia lor. „,Pragurile”' 
dela Cosăuţi e hotarul dintre Nistrul întortochiat, închis între 
ziduri de piatră și libertatea lui de a se întinde cum și cât vrea, 
în pământul moale pe care curge până la liman. 

Tot dela Cernăuţi, apucând drumul spre răsărit, ajungi la locul cel 
mai impresionant din cursul fluviului. Naturii i se întovărășeșc 
munca și îndrârjita voinţă a omului, care a înălțat pe malul lui 
măreaţa cetate a Hotinului. Leși în urmă Sadagura, aproapeo 
suburbie de peste Prut a Cernăuţilor, localitate vestită prin piesa 
lui Alecsandri. Urmele războiului nu s'a șters încă din târ- 
gușorul în care clădirea cea mai imposantă este locuința rabinului. 
Casele năruite n'a avut cine și pentru ce să le mai clădească. 
Pe urmă urci coasta trăgănată de ajungi pe un platou înalt, o axă 
de dealuri ce leagă Bucovina cu Basarabia, de unde și numele re- 
giunii de Bucovina-basarabeană. 

Sub muchea prelungă a dealurilor sat de sat se ţine, sate com- 
pacte, cu mândră biserică multicoloră pe din afară, cu multe turnu- 
lețe, după tipul celor rusești. In zile de sărbătoare în piețile largi 
e câmpul cu flori. Portul național e oacheș. Toate colorule, în deosebi 
roșul aprins, le întâlneşti și la bărbaţi, dar mai ales la femei. Sănă- 
tatea și voioșia, nasc chiote de veselie, 

Regiunea este un raiu de pomi. Arbori rămuroși, mai ales nuci 
bătrâni și umbroși, leagă sat de sat într'un continuu brâu de ver- 
deață, din care răsar casele acoperite cu stuh. 

Ce folos. Dai să intri în vorbă măcar cu copiii de școală. Abea te 

poţi înţelege asupra satului în care te afli sau a drumului, cu multe 
hopuri, ce ai de apucat. Indărătnicia etnică, conservatorism aice 
conştient, n'a putut fi înfrânt; dealtfel și mijloacele au fost folosite 
fără sufletul trebuitor. Tragedia etnică din secuime îşi are asemă- 
mare în aceea din nordul Bucovinei. Infiltrarea ruteană, spriji- 
nită de vechile administrații, s'a înfăptuit încet dar sigur în dauna 
moldovenilor. 

E curioasă întâmplarea. Stând pe o lespede de piatră ieșită din 
muchea dealului ca o prispă, priveam spre zarea largă către apus. 


Fig. 34.— Mori de vânt la Nebădăuţi. 


Măcar că pentru întâia oară călcam pe aice, mi se părea peisajul 
cunoscut. Aceiași întindere de colnice joase în față, mai mult cu 
ogoare, aceleași sclipiri rare de iazuri păstrate ici și colo, ace- 
leași sate înșirate 'n lung sub deal de numai după biserici le pu- 
teai număra, aceleaşi cuiburi de case din satele de devale dintre 
colinele joase. Mi se părea că mă găsesc pe lespedea de piatră de 
deasupra Delenilor din spre Siret. Mai rar o atât de simetrică ar- 
monie de teren, cu același aspect, ca între dealurile înalte de lângă 

Nistru și cele de lângă Siret. Ceiace deosebește locurile formează 
tocmai o caracteristică a regiunii. Vânturile puternice dinspre ră- 
sărit, bătând vară și iarnă pe faţa netedă a podișului, sunt folosite 
de șiragul morilor dela Nebădăuţi, mai ales că depărtarea și dru- 
murile rele fac ca transportul de motorină să fie destul de ane- 
voios, pentru ca forța vântului să mai fie prețuită, reminiscenţa 
vremurilor depărtate, când oamenii se îndulceau cu mierea de 
albine, nu cu zahărul fabricat la Zarojeni; clădirile mari, roșii ale 
fabricei, se vedeau în zarea înceţată dintre coline. 

In Dobrogea se păstrează puţine mori de vânt rămase ca niște 
stafii cu fantastice forme în amurg. Impietrite, cu aripele sfârcuite 
de vânturi, par alte arătări. 

Dincoace se mai învârt, după direcția vântului, pe pivotul central, 
Aripele cu pete de draniţi albe, strălucitoare, printre scândurile 


Fig, 35.— Cetatea Hotinului. (După Hielscher. des.l. Călinescu). 


vechi într'una sunt drese. Mirosul de făină proaspătă se amestecă 
cu acel al mintei din belșug în câmpul cu mori, care-și profilează 
aripele întinse, ca niște cruci enorme, proectate pe seninul lim- 
pede al cerului strălucitor. 

Puțin după ce lași în urmă morile, te oprești locului să privești 
întinsul nemărginit al câmpiilor de dincolo de Nistru, ce-ţi de- 
șteapă năvală de amintiri și gânduri, nu numai din taina vieții de 
zi, cât din cele cetite din Gogol ori Korolenco. 

Primele case din Hotin se arată la marginea ogoarelor. Străbați 

repede străzile largi de socoţi că sunt locuri virane, din care cauză 
casele chiar cele mai răsărite, parturtite. In nerăbdarea de a ajunge 
la Cetate nici nu bagi în samă când s'au strâmtat ulițele, intrând 
în cel mai murdar și sărăcăcios Ghetto, care întrece și pe cei dela 
Soroca ori Sighet. Casele, dacă pot fi numite așa niște cocioabe cu 
sdrențe de tablă pe acoperișuri, stau zid, una lângă alta, cu găuri 
drept uși ori ferestre. Foiesc ca șoarecii copii cu părul sburlit, 
gălăgioși ca țarcele. Te întrebi din ce trăesc, dar mai ales cum de 
trăesc. 

Răsufli adânc când scapi la larg, la case văruite, printre pometuri. 
Cauţi să liniștești bătăile inimei când ai pășit în sfârșit pe valul de 
unde cetatea Hotinului se arată în toată măreţia ei, având drept 
cadru dealurile Ucrainei. E o cetate impunătoare, bine păstrată, 


( 


Fig. 36,— Intrare în paraclisul din Cetatea Hotinului. (d. M. Balş). 


nu numai dela noi. Nu e mai prejos de acele de prin Scoţia, ma- 
sive. De și pe latul parapetelor s'a așternunt iarbă bună de cosit, 
cu toate că bălăriile au năpădit curțile interioare, de trebuie să 
fii cu băgare 'n samă când ai ajuns lângă fântâna adâncă, o gaură 
întunecată de prăpastie, zidurile au rămas întregi, de se deslu- 
șesc pe muchea lor şi crestăturile coamei, unde stăteau plăeșii de 
veghe. 

Din afară, dinspre răsărit o vezi în întregimea ei, împrejmuită de 
valuri de pământ, cu minaretul încă svelt, ca un monolit egiptean. 

Cerdacul n'a rămas decât un colac de piatră, iar o gaură neagră 
arată ușa prin care ieșea muezzinul să cheme la rugă pe credincioșii 
taberei de lângă cetate. Din căzărmile, băile și geamiile ienicerilor, 
nu s'au păstrat decât zidurile dela temelie, abea de o palmă 
ieşite din pământ. Cetatea însă se înalță în întregime, evocatoarea 
vitejiilor străbune, dar și a valurilor pustiitoare ce trebuiau oprite. 
Adevăratul ei aspect de cetate nebiruită, de jos de pe malul Ni- 
strului se vede. 

Păreţii înalţi, netezi, par crescuţi din piatra țărmului, clid de 
lespezi bătute de apa Nistrului, pe fața căruia abea dacă deslu- 
seşti câte-va încreţituri. Bastionul nordic, o prizmă cu câte-va rân- 
duri de ochiuri mici sub muche, e svelt în masivitatea lui, mărginit 
de linii simple, dar îndrăsneț trase. Numai cetatea se vede de jos. 


Ziduri groase de aproape 5 m. și bastioane deasupra cărora mereu 
croncănesc stoluri de ciori, se profilează în toată curăţenia li- 
niilor simple, pe ecranul limpede al cerului albastru. Jos, la pi- 
cioarele ei, Nistru curge lin, printre maluri stâncoase, întunecate 
colorate, mai întunecate prin îmbrăcămintea de tufărișuri și de 
mușchi, ce caută să se aburce pe temelia cetății. 


Cu păretele ca o uriașă stâncă despicată de un paloș năsdrăvan 
era imposibil de cucerit. 


In spre uscat cetatea are forma unui arc, cu bastioane rotunde, 
puternice. Prin poarta scundă pășești cu sfială în interiorul mai 
ruinat, de bolți umezite, cămări cu plafonul surpat. tainițe 
ca nişte tunele, care duc Dumnezeu știe unde. 


Vrâstările de căramizi subţiri cu bolovanii abea ciopliți dovedesc 
sistemul de clădire al moldovenilor. Arcade tăiate cu măestrie, 
largi ogive gotice cu chenare și stâlpi subțiri, fin sculptați la bază, 
sunt la fel cu cele păstrate în mânăstirile din Moldova de nord. 
De pe creasta zidurilor, prin ochiurile rotunde pentru tunuri, 
prinzi minunata așezare a cetății. Rămasă la un triplex confinium, 


privirea alunecă peste plaiurile ucrainene ca și peste cele polone, 
cu sprineceană de pădure mai la nord de orășelul Svaniec, în apro- 
pieriea căruia e locul vestitei cetăți dela Camenița, rivala celei dela 
Hotin. Pe aice era vad uşor de trecut. Peste drum, în dreptul sa- 
tului Braho din Ucraina malul Nistrului e trăgănat, lesne de sco- 
borât. Lângă cetate, un pârăiaș cu apă limpede sărind din 
treaptă în treaptă, a crestat în pământ o vale îngustă, bună 

de urcat. Pe pintenul de stâncă lăsat de pârău s'a ridicat puternica 
cetate de apărare. Trecerea năvălitorilor era împiedicată. 
Zidurile azi mute, pe care natura începe să aștearnă vegetația 
de mormânt, ar putea povesti aproape întreaga viață sbuciumată 
a bieţilor moldoveni. Istoria Moldovei s'ar cuprinde în povestea 
cetăţii Hotinului, trecută din mână'n mână, când la moldoveni, 
când la leși, înconjurată până și de armata lui Mihai Viteazu, 
în goana nebună de a pune mâna pe lleremia-Movilă. 

Ar pomeni despre vremea întemeierii din veacul al [4-lea de 
Cazimir cel Mare al Poloniei, de aceaa întăririi ei de către 
Alexandru cel Bun la începutul veacului all5-lea, ca strajă 
de apărare. Ar povesti despre luptele necontenite dintre leși şi 
moldoveni, dar și de zilele când în cuprinsul ei s'au întrunit ,„,dum- 
nealui Vlaicu și dumnealui Goian starostele de Hotin și 
dumnealui Șe nd ri co dela Dorohoi și dumnealuui | u ga vistier- 
nicul, boeri şi sfetnici ai domnului Ștefan”, ca împreună cu 
trimișii craiului Cazimir să stabilească preliminările păcii 
dintre cei doi domni. Ar spune de înfruntarea altui crai puter- 
nic al Leșilor de cătră neogoiatul Petru-Rareş, carea întregit 
și întărit cetatea în a doua domnie a sa. Ar povesti despre prăpă- 
dul Turcilor ce ș'au stabilit aice raiaua cea mai puternică, sugând 
toată vlaga ţării, de-și luau oamenii lumea'n cap, lăsând vetrele 
goale. 

„Nu pot ajunge nici cu scrisul, nici cu spusul, nici a scrie cu con- 
deiul căt greu și câtă robie, și câte plângeri și suspinuri s'au lăsat 
prin partea locului””, scria uncronicar,iar Axentie Uricarul 
jăleşte: ,„,Luarea Hotinului, ca o rană, ţării multă stricăciune și că- 
dere i-au făcut”'. Toată jalea țării, tot curajul primilor domnitori, 
urgia ce s'a deslănțuit apoi asupra Ţării cu venirea Turcilor, toate 
prăpădurile ce au avut loc pe spinarea noastră din luptele Rușilor 
cu Turcii, la toate au fost martore zidurile cetăţii. A înfruntat 
peste 5 veacuri vremea, tunurile, și grămada lemnelor aprinse ca 
săo mistuiascăcutotul;cruțatădeAlexandru Lăpușneanu 
impune tărie și nouă celor de azi să ne jertfim pentru păstrarea 
graniţelor trase cu mult sânge. 

Cum e la Hotin ori Naslavcea, așa e valea Nistrului până mai jos de 
Soroca. Pretutindeni este întovărășit de aceași dungă de verdeață; 
aceleași maluri înalte îl împrejmuie, când mai întunecate la coloare, 
când albe. Apa curge lină, așeazetă, de-ţi pare ochiuri de lacuri, 

înşirate unul după altul. Câte o moară de apă, cu roata înaltă și 
obezile late, lopeţi care prind din puterea liniștită a apei îţi arată 
că totuși curge. Satele stau sus pe umăr de deal sau cuibărite în 
concavitatea încolăcirilor. Sunt sate de gospodari, cu pometuri 
multe, cu case albe, curate, acoperite cu stuh; cele mai multe sunt 
aşezări de răzeși, care-ţi arată hrisoavele cu pecetia de pe vremea 
lui Ștefan. 

Intr'un cadru înviorător de grădini, se găsește și frumosul oraș Soro- 
ca, prea isolat din păcate de restul țării. Mai înainte vreme când vapo- 


Fig. 37. Cetatea Soroca (des. |. Călinescu). 


raşele întregeau comunicația de pe uscat, pulsul vieţii nu era atât 
de slăbit. Casele înecate de pomi se agaţă pe malul râpos, în cât 
trecerea spre satul Zastânca e nesimţită. Numai jos, lângă mal, 
e o chelie, casele mărunte şi murdare din Ghetto. In mijlocul a- 
cestor mizerii se înalță ca o stâncă masivă de se oglindește în Nistru, 
svelta cetate vestită a Sorocii, mai bine păstrată chiar de cât cea 
dela Tighina. E ca un donjon, la colţuri cu bastioane puternice 
rotunde şi turn prismatic la intrare, aşa cum era pe vremea lui 
Petru-Rare-,care a râdicat'o din zid de și încă pe vremealui 

Ştefan se pomenește de Coste pârcălabul de Soroca. 
Strânsă grămadă era mai greu de cucerit. Impresurată de 80.000 
turci şi tatari a resistat vreme de 6 luni, pela începutul veacului 
al 18-lea. Numai spre temelie colții vremii își arată urmele ca o 
carie la rădăcina dinţilor. Frumoasă ar fi această mică cetate, azi 
fără folos, îmbrăcată toată în viţă salbatecă. Spre toamnă ghirlăn- 
zile de frunze colorate ar înviora-o, iar vara ar fi ca un trunchiu 
de arbore învăluit în iederă. 

Cetățile formează podoaba Nistrului, dar tăinuitele văi și maluri 
ce o întovărăşesc au atras locașuri de rugă, în cadru liniștei și al 
reculegerii. Aproape de toate mănăstirile din Basarabia se leagă 
nume de domni moldoveni sau măcar de boieri cucernici. 

Intr'o liniştită înfundătură din mal, ascunsă printre arbori rămu- 
roşi e schitul Rugi, zidit pe vremea lui GrigoreGhica, martirul 
domnitor pentru apărarea Bucovinei. Lasat multă vreme în pără- 
sire, azi străluceşte în haina-i nouă, restaurată prin osârdia vredni- 
cului fost episcop de Hotin, Visarion Puiu, care în scurta-i 
păstorie de aice, a dat viaţă religioasă şi economică multor 
mănăstiri basarabene, dovedind cu prisosinţă căt poate săvărși 
credința și voinţa unui conducător bisericesc. Impunătoare prin 
biserica cu două turnuri, în cadru-i natural măreț, e marea 
mănăstire de maici Calaraşanca cu o gospodărie temeinică. 

Mai în jos, tot pe malul Nistrului e alt cuib de hărnicie și muncă 
femeiască, în jurul unui centru de cucernicie și evlavie sinceră. 
Intr'un desiș de pădure lăsat de pe coasta priporoasă numai stânci 
a văii, Mănăstirea Jabca stă izolată la margine de ţară. Dinspre Sănă- 
tăuca nu o zăreşti, decât când ajungi la poarta de sub clopotniţă. 
Venind însă dinspre Vadu-Rașcului, biserica albă din temelie și 
până la coperișul cupolei largi, sclipește de curățenie, mai ales 
în contrast cu,frunzarul întunecat al pădurii. 

Tabloul este minunat în apus de soare. Apa Nistrului, strânsă 
grămadă, își schimbă fața dela clipă la clipă. Când soarele se apropie 
de orizont, disc roșu cu marginea netedă, luciul apei mohorite, 
tulbure, abea încrețit de valuri, deodată se împurpurează ca și când 
ar reflecta un incendiu. Nistrul devine frumos dar fioros totodată, 
ca înroşit de sânge, cum stă scris la cartea bătrânească. După ce 
soarele s'a ascuns, roșul de pară slăbește. Reflexul cerului îmbu- 
jorat acopere fața apei cu o pânză trandafirie, irizată, cu ochiuri 
ce ajung de coloarea galbenă-aurie a seninului dela asfinţit. 

Nici un alt râu al nostru nu se aprinde cu așa de intense colori 
ca Nistru, pentrucă nici unul nu-și are, ca el, apele adunate gră- 
madă, între ziduri înalte de piatră. 

Mănăstirea e la mijlocul coastei; domină valea. 

De întemeierea ei se leagă tot numele unui boer moldovean. 
Intr'una din sălile stăreţiei s'a mai păstrat portretul acestui vechiu 
ctitor, îmbrăcat în giubea până la glesne, cu mânecele largi, cu 


Fig. 38.—Mănăstirea Jabca (des. |. Călinescu). 


blăniță de samur în lungul părţilor. Pe cap poartă comanac cu 
blană surie de miel. In mâna stângă ţine chipul vechii mănăstiri 
iar în cea dreaptă mătăniile de chihlimbar. Deoparte şi alta a ca- 
pului stă scris: Ctitorul Costache Statice, ziditorul mănăs- 
tirii şi cel care a făcut danie pământul. 1825. 

Zidită sub vremea ocupaţiunii, biserica diferă de tipul celorlalte. 
De departe pare ca două cuburi suprapuse, cu ferestre largi.Din 
această pricină lumina pătrunde bogat prin multele geamuri şi apoi 
se reflectă pe păreţii peste tot văruiți. Cele trei altare cu balda- 


TA 


Pa 


chinul deasupra mesei sfinte din mijloc, strălucesc de podoaba 
poleielei și a icoanelor mari 

Impresionant este când intri pe înserate, la vecernice. In spaţiul 
larg, siluetele călugărițelor cernite din creștet până în tâlpi, par 
umbre nemișcate. Slabele pâlpâiri, ale puținelor candele puse în 
vârful sfeșnicelor, plutesc în văzduh ca niște licăriri de stele. Minu- 
natul cor de maice, cu glasuri curate și în unison deplin, se revarsă 
din cafas cu valuri de resonanțe ce se resfrâng din toate părţile, 
învăluindu-te. Cucernicia te cuprinde; îți apleacă fruntea fără să 
vrei. 

Mănăstirea nu e mare, dar în schimb un adevărat stup. E o mănă- 
stire cu sistemul obștiei, nu „,de sine''. Munca e în comun, averea 
e a tuturora. Nu există maice bogate și sărace, iar masa e luată 
în trapeză, împreună. De buna stare a gospodăriei se îngrijește 
fiecare. 

In jurul mănăstirii e o adevărată fermă, mai sistematic lucrată 
decât multe ferme ale statului. Nu lipsește nimic din ceiace trebue 
vieţii. Ici sunt grajdurile cu cai și vaci; dincolo crescătoria de porci. 
Intr'un colț la margine de pădure e iazul cu pești așa de blânzi 
încât nu se sfiesc să se urce la față ca să apuce lacom fărămiturile 
de pâne ce le asvârli. 

La altă margine de pădure e prisaca, îngrijită, în jur cu sămănături 
de hrișcă, măzăriche şi alte plante melifere. Livada de pomi mulţi, 
plantați din nou, e aproape de grădina cu zarzavat, sistematică, 
iar mai încolo se întinde via pe rod. E atâta ordine și curăţenie 
peste tot, de-ţi e mai mare dragul. Aleele din livadă sunt acoperite 
cu nisip împrospătat în fiecare an; bălăriile de lângă gard tăiate. 
Nu e e colț nefolosit. 

Totul e lucrat de maice. Ele îngrijesc de vie și livadă; ele pasc 
vitele în pădure. Dincolo, pe podiș, unde exproprierea a lăsat 
mănăstirii puţin loc de cultură, maicele fac rândul la ,„,odaie”. 
Sunt maice ciubotare, croitorese, după cum mânuesc cu price- 
pere rândeaua de teslar ori ciocanul potcovarului. 

E o cetățuie femeiască care ar putea servi drept model și aiurea. 
Nu există stăpân, nu există slugă. Vrednica stareță și ajutoarea 
ei principală, casieră și econoamă tot odată, nu poruncesc, ci conduc. 
De aceia e unire și dragoste pentru moşie, pentru biserică. Cre- 
dința e în mare parte reală, nelipsind nici schivnice, care dorm 
în scriul pregătit pentru odihna de veci. 


Intorsărura nouă istorică se simte tot mai mult, grație tactului 
şi vigilenței inimosului conducător spiritual P. S.S. Mitropolit 
Visarion fost Episcop al Horinului. Urmele activității lui 
netrâmbiţate se văd pretutindeni în fosta sa eparhie. Un spirit 
nou se altoește pe vechea tradiție, întărind viața mănăstirilor 
printr'un rost social. 

Pe lângă Mănăstirea Jabca a început să funcționeze o școală de 
gospodărie rurală. Nu i se putea alege un mediu mai potrivit. 
Școala nu e de formă, iar învățătura e împlinită cu practica reală. 
După un an, nici nu mai cunoşti fetele de sătean. Nu că s'au 
schimbat spre boerie, ci spre disciplina minţii și a sufletului. Sunt 
ca trezite dintr'un somn adânc în care încă zac cele rămase acasă. 
Invaţă, dar și lucrează deavalma cu maicele. Se roagă lui Dumnezeu 
cântând în cor, dar prind a înţelege și rosul vieţii adevărate. Mun- 
cesc toată ziua în grădină ca și la războiu, iar în clipele de recreație 
simt farmecul naturii ce le învăluie. 

E o operă de adevărată regenerare ce s'a săvârșit în acest colț tăi- 
nuit dela granița de răsărit a ţării. 

Inceputul e îmbucurător. Vibrează încă în mine, ultimele cuvinte 
din cântecul elevelor, de sus, de deasupra stâncei unde e săpată 
o biserică veche, în piatră de un monah din jud. Vaslui. 
Acolo s'a închinat îndelung o maică din familia ultimului ţar. Era 
așa de duios glasul fetelor moldovence, cari rugau pe Dumnezeu 
să ocrotească ţara lor, frumoasa ţară! Valurile cântecului se răspân- 
deau pe toată valea Nistrului dela Cot și până la Camenca. Par'că 
și păsările înțelegeau sfinţenia clipei. Isonul rnierlelor, al turtu- 
relelor, al cintiței ca și al stigleților, ce ţin concert amețitor 
în pădurea mănăstirii, părea întețit. Ca în vremea minunilor, 
un pițigoi iese din desișul unui stejar de alăturea, se așează în vederea 
tuturora pe o creangă uscată, se întoarce cu fața spre grămada 
fetelor și, fără sfială, cânta și el în felul lui, de i se sburleau pe- 
nele dela gușă. 

In anumite împrejurări capătă înţeles și manifestările din natură. 


Cât ţine drumul spre Vadul-Rașcului, numai sate gospodăroase 
moldovenești și deoparte și de alta a fluviului. Țipetele copiilor 
sara, după viţeii care dau busna spre mamele lor venite dela ciradă, 
prispele din preajma păreților curaţi, acoperișul de stuh, bucătăria 
de vară, totul, totul face să te crezi unde-va în Moldova dinspre 

Siret. Nici o deosebire, nici în port, nici în obiceiuri, deși sunt 
la marginea Nistrului. Te bucură. Trăgând însă cu urechea, când 
unda de aer îți aduce vre-un ,,nea boală”', îndemn vacei dată la 
adăpat pe celalt mal, și auzi aceeași dulce vorbă moldovenească, 
te prinde durerea. 

Ce urgisit a mai fost bietul neam al nostru. Imprăștiat în împărăţii 
deosebite, ademenit la depărtări de matcă, nu se pot bucura cu 
toţii de un trai în comun. Dincolo de Nistru, aceeași buni mol- 
doveni se găsesc până cine știi unde, pe după dealurile care se în- 
tind până'n zarea încenuşată de ceață. 


Două orășele stau față'n față, ca chipul din oglindă al aceleași per- 
soane. Numai flamura roșie ce fâlfâie deasupra primăriei de din- 
colo, îți arată ce prăpastie e la mijloc. Şi cu toate acestea scoborând 
strada în pantă, îmbolovănită din Vadul-Rașcului, simţi privirile 
dușmănoase ale celor care te pândesc din ușa dughenilor, măcar 
că au suferit atâta de pe urma progromurilor. E mai tare în ei 
blăstămul de a fi veșnic rătăcitori, fără patrie sau drept patrie 
lumea întreagă. 

Malurile se ţin tot mai înalte, podișuri ce para se uni, în cât valea 
din depărtare pare că e înghițită. 

Pădurile dinspre Mateuţi le umbresc. 

La Mateuţi se termină alt ciot de cale ferată, frumos drum dealungul 
Răutului până la o bucată de loc. Pe urmă vine calea ca într'un 
tunel deschis. In jurul gării dela Mateuţi, în amurgul sării, întri 
într'o cetate. Deoparte și alta clid de pietre, iar copacii par fan- 
tome. Drumul ce scoboară la Rezina prin pădure, pare că dă într'o 
gură de iad. Clopotele cailor dela birji, se perd încet încet în desi- 
şul pădurii, ca într'o călătorie depărtată, în neștirea întunerecului 
fără fund. 

Mai de vale altă mănăstire, de călugări, dela Saharna. Nu e gos- 
podăria dela Jabca, dar e frumuseța și mai romantică a împreju- 
rimilor. Şi aice din fondul întunecat al pădurii iesă în relief biserica 
albă cu 2 turnuri, sfinţită de Veniamin Costache înpri- 
begia sa din Rusia. De jurîmprejur e gospodăria cam dărăpănată a 
mănăstirii, așa cum se întâlnește şi la alte mănăstiri moldovenești. 
In față se întind dealurile ucrainiene, văzute de pe vârful muchii 
stâncoase de deasupra bisericii. 

Nistru curge acum într'o luncă largă numai sălcii și stuf. E um- 

brită, însă malurile sunt joase. Cursul a rămas încolăcit, dar co- 
titurile sunt ca și ale Prutului ori Siretului, semnul ostenelii prin 
îmbătrînire. Satele sunt mai dese. 
O altă cetate iese în cale, cea dela Tighina, cu orașul înecat în 
pometuri vestite de meri. Castelul cu bastioane și ziduri crene- 
late este relativ mai nou, ridicat de sultanul Soliman, la înce- 
putul veacului al !6-lea, de și Tighina e pomenită ca vamă încă 
de pe vremealui Alexandru-cel-Bun (1408). Partea veche 
a cetăţiii e înconjurată cu val mai nou de ziduri, în cuprinsul 
căruia se află biserica în parte ruinată și geamiile de pe vremea 
Turcilor. Cetatea e așezată la vad bun din marele drum comercial, 
ce lega Orientul depărtat prin Caffa, cu apusul. De aceia evocă 
„amintiri mai vii, din 
timpurile cele mai de- 
demult și chiar de după 
anexarea Basarabiei. Și 
azi e singurul punct 
pe unde se face legă- 
tura de cale ferată cu 
republica rusască. 

Să po seal In apropierea ei ș'a 

Fig. 39.— Poarta cetăţii Tighina dinspre încheiat sbuciumul 

Nistru. (Des. E.Saulea-Bocec). Carolal XII-lea. 


Aice, împreună cu 
Mazepa, aliatul său polon, a așteptat vreme îndelungă prilejul 
de a spăla rușinea dela Poltava. E silit însă,ca și Napoleon la 
Moscova, să se întoarcă îndărăt în patria sa, înlesnindu-i-se întoar- 
cerea după bătălia dela Stălineşti, pe Prut, dintre Petru cel 
Mare și Turci. La Varnița, sat din apropiere, un micobe- 
lisc păstrează vie amintirea celui numit Napoleonul Nordului. 
Cetatea din afară, astăzi încă mai servește la încartirarea soldaților; 
cea lăuntrică e mai ruinată. Scările unuia dintre bastioane sunt însă 
îndeajuns de solide spre a înlesni urcarea pe creasta zidurilor, 
de unde privirea aluneacă peste Nistru, peste ultimele case din 
Tiraspol, orașul principal din această regiune a Ucrainei. 
De după cununa arborilor deși, o întinsă grădină de pometuri ca 
o pădure, se zăreşte turnul svelt, înalt al mănăstirii dela Chițcani, 

numită Neamțul-nou ca viu semn de apropiere cu Mănăstirea Neam- 
țului din Moldova, de care atârna odată. Moșia pe care este clădită 
din a 2-a jumătate a veacului al I9-lea, a fost făcută danie de 
Alexandru-cel-Bun Mănăstirii Neamţului din Moldova. Că- 
lugării care au întemeiat-o au venit din Moldova. E una din cele 
mai concrete semne de legătură firească și trainică dintre Carpaţi 


Fig. 40.— Monumentul lui Carol al XII-lea dela Varnița. 
(Des. E. Saulea-Bocec.) 


și Nistru, cu toate necazurile și întreruperile istorice aduse de 
valuri neprielnice, îndeosebi de acel al Turcilor. 

Lunca Nistrului de aicea e ca un capăt de baltă care începe să se 
împotmolească. Peste tot numai bălți, salcii, papură și stuf. Satele 
se țin departe de zona inundaţiilor până'n limanul întins ca un 
golf de mare. 

Pe un colţ de stâncă, rupt, se ridică ultima mândră și cea mai veche 
cetate din lungul Nistrului, cu un trecut mai sbuciumat de cât al 
tuturor celorlalte. Cetatea-Albă e la marginea drumului deschis 
dinspre mare, în calea călăreților năvalnici dar şi a corăbierilor 
neastâmpăraţi, mereu în cercetarea ogoarelor mănoase. 
Localitatea e mai de demult cunoscută. Pe locul cetății de azi de 
sigur că e fost una milesiană, pentru navigatorii din Milet, din 

veacul al 7-lea înainte de Hristos. Intreprinzători neogoiaţi, aice 
au întemeiat orașul Tyras, magazin de bucate, dar apărare și port. 
Romanii au cunoscut-o; au folosit-o din veacul întăi dupăH ristos. 
Pe urmă peste ea au trecut toate neamurile asiatice dornice de 
pradă. In veacul al X-lea sub bizantini se numeşte Asprocastron; 
genovezii o numesc Moncastro și fac un depozit însemnat în co- 
merţul depărtat din aceste meleaguri. Alexan dru-cel-Bun 
întăreşte cetatea, vizitată în 142| de călătorul francez de Lannoy; 
aproape o rezidește, căci orașul devine însamnat loc de vamă, punct 
important din drumul de comerț Caffa-Polonia. Ștefan, celalt 


Fig. 41.— Cetatea-Albă (d. Arbore 74 


domn al Moldovei, mereu chemat să-și apere granițele, adauge 
întărituri noi. Pe fața porţii principale masive se văd încă scobi- 
turile care înlesneau ridicarea porţii de stejar cu adevărate platoşe 
de fer în loc de chiroane. lar sus într'o ocniță de azi era placa 
găsită, cu inscripţia, care, aice, are aceași importanță ca și Tabula 
Trajana din Cazane: 

„In anii dela întruparea Domnului 6984 (1476) s'au săvărșit marea 
poartă, în zilele cuviosului lor Ștefan Voevod și în zilele pa- 
nului Luca și panului Hârman”. 

Dela 1484 cuceritorul Constantinopolului ajunge să pue stăpânire 
şi pe cetatea dela gura Nistrului, cu toată îndârjita apărare a 
pârcălabilor Gherman și Oană. Viaţa ei lâncezește măcar că 
Baiazid al l|l-lea va spune despreeacăe „cheia și poarta pentru 

toată Polonia, Tataria și Marea Neagră”'. Minaretul știrbit la vârf 
din interiorul curţii, a mai rămas mărturia dominării Turcilor. 
Peste cinci veacuri zidurile luptă cu natura, cu oamenii care 
nu cruță pietrele. Castelul se păstrează încă impunător, mai 
ales în partea lacului, mai veche, cu cele patru turnuri ce aduc 
aminte de acela dela Soroca. In săpăturile din curprinsul ei s'a 
găsit și monede moldovenești, dar și frumoasă ceramică persană 
din veacul al XIII-lea, vase japoneze și chineze, monete de ale 
regilor armeni tot din veacul al XIII-lea, ceia ce arată importanța 
localității ca vad comercial. 

Spre oraș cetatea cu două rânduri de ziduri crenelate, cu fere- 
struici pentru sineţe și tunuri este adausul de mai târziu. Zi- 


Fig. 42.—Un bastion din cetate și minaretul. (des. |. Călinescu). 


durile sunt numai blocuri de piatră cioplită; cărămida lătăreață 
şi subțire nu se vede decât prin fața lăuntrică a  întăriturii din 
spre poartă. Un zid gros cu bastioane hexagonale împrejmueşte 
în afară cetatea, încinsă de șanțul săpat ca să fie umplut la nevoe, 
prin apa limanului, drept apărare. Mau ales privită de jos, dela mar- 
ginea așa zisului chei, cetatea domină limanul întâlţindu-se pe 
malul pietros. 

Depe una din creste privirea alunecă peste întinsul limanului; 
dincolo se zărește Ovidiopol iar spre nord șiragul de sate cu nume 

I. Simionescu. — In lungul graniţei. 


moldovenești: Popuşoi, Podul-de-piatră. Odată larg deschis spre 
mare îți dai samă de ce grecii, genovezii, marinari îndrăsneţi au | 
întărit limba de stâncă, de unde dominau zarea. Era paza magaziilor 

Fig. 43.— Cetatea-Albă dinspre liman (după Hielscher, 
des. |]. Călinescu). 


de bucate, adunate din grânarul Basarabiei, pentru ca apoi încărcate 
În vase pântecoase să apuce drumul spre casă, trecând lesne în 
Marea Neagră din golful azi închis la gură și schimbat în liman. 


B. ŢĂRMUL MĂRII. 
li N 


Nu-l poţi vedea în tot lungul lui de cât ajungând la el pe drumuri 
dinspre uscat sau cu lotca pescărească, pe porţiuni restrânse. Incă 
Nu sunt organizate curse regulate, ca să te bucuri de o 
preumblare mai lungă. 

De altfel ţărmul întreg nu are aceași atracție; vrâstat, ceiace dă 
farmec prin jocul valurilor, nu e decât dela Capul Midia de lângă 
Constanţa. Dela Cetatea-Albă țărmul e jos, adesa o șușiniță de 
nisip ce desparte sbuciumul mării de liniștea limanurilor rar legate 
de mare printr'o portiţă. 

Aşa e dela Cetatea-Albă până'n Delta Chiliei. Pe țărmul românesc 
al limanului nisipurile îi dau încă aspect asemenea mării, arătându-i 
originea, un golf. Chiar în Oraș sunt străzi în care roata intră până'n 
butuc în nisip, Ce poate săvârși însă voinţa omului chiar cu nisipul 
se vede la Șaba din apropiere, mai mult târgușor de cât sat, cu case 
mari, bine zidite. Faptul se lămurește. E locuit de francezi și nemți 
Sviţeriani, romanizați, dar care n'au părăsit, schimbând mediul, 

spiritul de hărnicie al celor din care se trag. Pe nisipurile aiurea 
pustii se întind podgorii cu viţe ferite de filoxeră. Vinurile de Șaba 
odată erau cătate la Odesa. Pivniţile pline cu antaluri mari sunt 
demne de vizitat. Numai la Moldova-Nouă în Banat se mai pot 
vedea la fel. Spaţioase, larg boltite, luminate electric, cuprind recolta 
din mai mulți ani. Sunt monumente de organizaţie și bună chib- 
Zuială. Nisipul fertil dela Șaba aproape se continuă cu întinsa 
punte uneori îngustă de 30-—50 m. ce se ţine 'ntr'una 
dealungul mării. Abea desparte lac de mare, liniştea de sbuciumul 
neogoiat, uniformitatea colorii rar încadrată de papură cu încon- 
deierile mereu schimbătoare ale valurilor neastâmpărate. Nicăeri 
pe litoralul românesc nu e mai apropiat contrastul dintre lac şi 


Fig. 44.— Malul Mării la Budacu. 


mare, dintre adormirea apelor și neogoierea lor, ca în acest colț 
răsăritean de ţară. E locul cel mai prielnic pentru întremarea tru- 
Pului, dar și limpezirea gândurilor, pentru reculegere și însănă- 
toșire. Soarele bate'n plin, plaja fiind spre miază-zi. Lumină, căl- 
dură, zare largă, aduc complecta întremare. 

Regiunea începe să ajungă concurenta celei dobrogene. Inainte 
de a fi a noastră doar în Bugaz, nici la 20 km. de Cetatea-Albă cu 
care e legată prin o linie ferată, cât foloseau puţini binefacerile 
mării. Câte-va clădiri modeste arată atracţia. Astăzi se întind vile 
drăguţe, dar mai ales cel mai împunător sanatoriu de tuberculoși. 
Bugaz este Eforia Basarabiei. 

Incepe să se întemeieze și un echivalent Tekirghiolului, cu nămol 

tămăduitor. E localitatea Budacu, legată de Cetatea-Albă deocam- 
dată cu o şosea de vre-o 24 km. Veneau întăi oamenii sărmai să-și 
găsească lecuire. Budacu-sat, ca și Tekirghiol-sat a fost nodul 
staţiunii de azi. La capătul lacului miraculos, pe plaja îngustă cel 
separă de mare, s'a întemeiat un cuib modern de vile, strălucind 
în bătaia soarelui, aproape-aproape să fie umezite de valurile 
mării, când se mânie. lar sus pe malul mai rupt, asemenea 
Tekirghiolului-Movilă, s'a înfiripat o stațiune modernă, cu instala- 
iuni de băi. E Dacia, de unde privirea alunecă în lungul punţii aurite 
până la Bugaz de o parte, până la Burnasul spre răsărit, un alt nu- 
cleu de stație maritimă, de curând răsărită lângă lacul Tuzla. Cu 


Fig. 45.—Vâlcov (d. „„România””). 


toate greutăţile transportului, pe fiecare an aceste stațiuni se 
întăresc, căci chiamă lumea suferinzilor prin miraculoasele daruri 
ale naturii, iar lumea obosiţilor prin soare, mare și liniștea desă- 
vârșită. 

Urmează apoi şirul de lacuri, văi invadate de mare, razelme în 
miniatură, care nu prea permit așezări omenești, atât de îngust 
ce e pragul de nisip ce-le desparte de mare. Unele ca Burnas 
sunt sărate, concentrate, în cât industria sării la Tuzla e la fel cu 
acea din sudul Franţei. Țărmul mării încolo e aproape pustiu. 
Contrastul devine izbitor, când, la Jibrieni, apare noul pământ 
format în delta Chiliei. 

Vestitul Vâlcov, Veneţia României, nu e la ţărmul Mării, dar faima 

lui e legată de mare. E vadul morunului șial nisetrului; canalele ce-l 
leagă de mare sunt drumurile naturale printre sălcii, care duc la 
marginea mării, unde peștii se anină în cârligele ascuţite ale 
carmacelor. 


Cherhanalele, — palatele Veneţiei — stau înșirate în lungul 
brațului principal al Deltei —— Canale grande — în care se adună 
spre sară lotcele --- gondolele locale — pline uneori cu pești. 


Nu lipsește nici Puntea Rialto, un pod de lemn cu un larg arc, 
legătura dintre maluri. Când Dunărea vine mare, străzile sunt 
canale, pecare săgeată luntre mai mici, mai înguste, vâslite 
de femei, transportând cumpărăturile dela piață. 

Altfel satul întreg, cu cupolele verzi ale bisericelor sclipind în apus 


Fig. 46.— Otelul turistic dela Vâlcov (d. ,„„România””). 


de soare, este înecat în verdele arborilor rămuroși, sălcii și plopi, 
cu luxuriantă desfășurare. De după zaplazuri se înalță vârfuri iri- 
zante de riţin ori fructele de gutui, cât chitrele de mari. 

Cadrul de verdeață, originalitatea ocupaţiei oamenilor, natura 
locului cu canale numeroase, fac din Vâlcov un centru turistic tot mai 
atractiv, mai ales de când un otel destul de încăpător asigură odihna 
de peste noapte. Dacă ziua Vâlcovul e forfotă de viață, noaptea 
domină liniștea dobrogeană în care auzi şi bătaia inimii. Pe Canale 
grande nu mai lucesc stropii lopeţilor cu ritmice bătăi. Sunt trase 
la adăpost sau au apucat din nou prin labirintul stufului spre locul 
unde stau întinse carmacele. In schimb dacă te nimerești pe o 
noapte cu lună, feeria naturii întrece strălucirea luminii artificiale 

care inundă în apus orașele mari. Uiţi chiar de plaga țințarilor necru- i 
ţători, atât e de dumnezească îmbinarea apei și a pământului, în- Li 
văluit în pânza argintată lăsată din cer. 

Ca să ieși la largul mării spre Sulina, nu poți folosi nici măcar un 
vaporaș. S'ar împotmoli în desișul vegetației deltei, ca o labă de 
gâscă, clădită cu atâta iuțeală, în cât înaintează în mare cu câte 
2 m. pe an. Numai cu lotca poţi străbate încâlcitura de ape, de ve- 
getaţie, din câmpul de luptă dintre mare și uscat. 

Sulina apare ca o oază de verdeață, la marginea întinsului mărei. 
Din vechiul far, solid zidit, ca loc de observare, privirea alunecă 
peste domnia celor două elemente atât de diferite. 

Spre răsărit se perde în zarea depărtată reţeaua valurilor albăstrii, 
îndungate către țărm cu chenarul gălbui al mâlului adus de Dunăre 
și care n'a avut vreme să se depue. Departe, departe, acolo unde 
cerul se sprijină pe mare și ceața desăvârșieşte aparent unirea, 
când atmosfera e limpede, păzitorul cu privire ageră îţi arată Insula 
Şerpilor, asemenea unui vapor ancorat în larg. Cu binoclul zărești 
şi farul, hornul vaporului. 

Spre miazănoapte o încondeiere verde închide răscroitura mării 
dintre Sulina și brațul Chiliei. Dintr'acolo, nevăzut dar sigur, 
zi și noapte înaintează dușmanul ce ameninţă gura dela Sulina 
cu impotmolirea, zădărnicirea din partea naturii uneori tirană, 
a străduinţii omenești, care a tăiat drum drept din șerpuirile bra- 
țului de apă. 

Spre apus, cât zarea cuprinde, e verdele Deltei, acoperiș de plaiur, 
rogojină vie formată din împletitura papurei. Nu rămân decât 
ochiuri de apă, ghioluri asemenea unor cioburi de oglindă asvârlite 
pe fața păpuriștei. 

In contrast, braţul Sulinei prins între maluri împietrite, pare un sul 
de pânză albă, întinsă la uscat pe o pajiste înflorită. Canalul e tras 
cu linia; capătu-i dinspre mare e încleștat între casele orașului, în- 
șirate și ele după un regulat plan, străzi perpendiculare unele pe 
altele. Au rămas și căsuțe din bârne cu balconul proeminent, închis 
cu geamlâc, ce aduc aminte de orientul apropiat. Colţul occidental 
cu case mari și grădini se grupează în jurul palatului comisiunii, care 
a încetat a mai fi internaţională. 

La Sulina merită să fie făcut un popas mai îndelung, spre a vizita 
încă una din minunile puţin cunoscute din variata noastră ţară. 
E pădurea de pe grindul Letea, insulă locuită, în pustiul verde al 

papurei. Aparține la Deltă, dar e atât de aproape de țărmul Mărei 
în cât poate fi socotit și de el legat. Pădurea dela Letea formează 
una din rezervele naturii dela noi, așa în cât poate numai așa va 
scăpa de distrugerea care o încolțea. Umezeala deltei se simte în 
arborii stufoși, rămuroși. Pe lângă numeroasele soiuri de sălcii, 
mai ales plopul-alb își desfășoară aice bogata-i coroană, până la 25 
m. înălțime, în toată maiestatea lui. Printre ele însă, în „„hasmacuri”” 
s'au păstrat goruni și stejari, ulmi și tei. In afara lor tufărișuri dese 
de cătină-albă, de cătină-roșie, acopere suprafeţele ca un strat de 
puf alb ori trandafiriu. Frumusețea neîntrecută a acestei păduri e 
către toamnă, când tufărișurile dese de dârmocs, de lemnul-cânelui, 
de mărăcini, formează un amestec de pietre prețioase, albăstrii ca 
pana corbului ori roşii de mărgean. Farmecul îl aduc lianele noastre, 
aice mai desvoltate de cât ori unde. Viţa-salbatecă, curpănul-de- 
pădure, iedera, hămeiul, se întrec să se înalțe în coroana arborilor, 
legând trunchiu de trunchiu, iar de sus se revarsă în ghirlande ce 
spânzură, ca nişte bucăţi de pânză fel de fel colorate. Verdele mar- 
morat cu galbăn alfrunzelor de iederă îmbracă trunchiurile bătrâne 
până sus între ramuri; frunzele viței, galbene, stacojii, brune, dau 
pădurii o înfățișare înflorită, pe când fructele ca niște filigrame de 
argint ale curpănului împlinesc decorul de forme și colorit, în 
mijlocul galbănului de aur al dunelor. E un colț ce aduce aminte 
în miniatură de pădurile ecvatoriale, prin bogăţia cununelor de ar- 
bori şi mai ales prin odgoanele vii urcate până'n vârful lor, revăr- 
sate iarăşi spre pământ. 

Drumul prin canal străbate împărăția păsărilor. Bâtlanii feluriţi, 
dela cel mare, obişnuit, cu haina mai mult cenușie și până la cel mic 
cu șal roșietic de mătasă pe spinare, stau ca pentru defllare, deo- 
parte și alta a drumului. Suprinşi de namila ce le strică pânda, 
unii se înalță în sbor negrăbit. Cei mai mulți rămân locului, imobili, 
gata, de atac. 

Dela o vreme apropierea mării este vestită de pescari, păsări cu 
sborul neogoiat, ce dau târcoale pe deasupra papurei. 

Drumul nu-l faci cu dubele înguste, obișnuite în drumurile pe Dună- 
rea, ci cu lotci încăpătoare conduse de mai mulţi vâslași, care se 
încumetă să înfrunte valurile mării. 

Lopeţiele, se râdică și se lasă după comandă, ca și când acelaș 
mecanism pune în funcţiune brațele tuturor vâslașilor, deodată. 
Ritmul e neschimbat, în cadență regulată. Pentru a face o variație, 

capul vâslașilor, un lipovan cu ceafa arsă de soare și cu crețuri 
adânci ce dau pielei înfăţişarea de iuft, numără până la 12:adin, 
dva, tri, cetire. Nici o secundă de greș. Ultima literă se confundă 
cu plescăitul lin al lopeţilor. 

Nici o deosebire, decât în grad, de truda sclavilor din pântecele 
vechilor galere, enorme dihănii cu mii de picioare şi cu aripi uriașe. 
Atât doar că numărătoarea cadențată a lipovenilor era înlocuită cu 
loviturile de ciocan, ca bataia ceasornicului, a supraveghetorului 
cu figura aspră. 

Așa se regula, când mai iute când mai domol, încordarea brațelor. 
Sclavi cu lanțurile la picioare ţineau locul 
pistoanelor din vapoarele de azi. 

Ori cum, văzându-te deodată în mijlocul 
mării, pe o coajă de nucă între cer şi 
apă, fără să vrei te străbate fiorul nesigu- 
ranții, domolit doar prin liniștea suprafeței 
imense. 

Plutim încă în domnia apelor ce le-am pă- 
răsit. Galbănul mâlului se ţine la față apei 
sărate, mai greu, până departe, unde se 
zărește dunga albastrului verzui al mării puţin 
adânci. In jur vezi fundul mării. Tufe de 
pipirig ies din mare. Pare că dorm himere 
uriașe, vârâte în mâl, de li se zărește numai 
spinarea. E golful larg și puțin adânc ce 
separă gura Chiliei de a Sulinei. 

Marea aici e mai îndulcită; curenții de țărm, măriţi şi de bătaia 
crivățului, îngrămădesc nisip amestecat cu mâlul vărsat de Dunăre. 
Se fac praguri sub apă, ce cresc, se apropie de față, umplu golful și 
ameninţă cu împotmolire canalul mereu lungit dela Sulina. In lupta 
elementelor naturii e cuprins și omul. Aici se vede măsura puterii lui. 
Ca'nişte dihănii depe alte vremuri te primesc mașinile de dragaj 
la gura Sulinei, curățind calea vapoarelor, pentru ca să le țină 
slobodă intrarea. Cu aparenţa indiferenţii și a somnolenții, marea 
mereu însă adună nisip. Cu încordare de braţe ori cu străduința 
minții, omul într'una o opreşte să-și desăvârșească piedica ascunsă 
Cine va învinge? Ondulările fundului înisipit, firile de pipirig ce se 
arată din loc înloc, nasc teama că natura va birui, dacă tărăganeala 
va încetini munca, dincolo, la gura Sulinii. 

Simionescu. In lungul graniței. Tab. IV. 


Țărmul Mării lângă Sabla (Fot. 7. Lepşi) 


| 
= — 


Apus de soure la Constanța. (Foc. com). 


Când am intrat în canal, vâslașii domolesc lopeţile. Marea a rămas 
în urmă, iar slabele ei valuri vin să se joace cu stâlpii cătrăniţi, ce 
stau de pază în lungul digurilor. 

Dela Sulina, marginea deltei e ca trasă cu sfoara. Nu te întovără- 
șesc decât neogoiaţii pescăruși, neobosiți sburători, în bătaia vân- 
tului, împotriva vântului. Acum se lasă pe nisipul aice ceva mai 
întărit de poți merge cu căruța dealungul mării; acum se sbură- 
tăcesc deasupra valurilor lăsându-se ca o săgeată la fața apei, de 
crezi că se cufundă. Pe dunga nisipului săarată ici colo câte o colibă 
cu păreți și acoperiș de stuf, de strălucește pare că ar fi cu plăci de 
aur, iar alăturea, pe câte un leațsprijinit pe doi pari, sunt întinse 
voloacele, ce cad ca draperii spre a se usca ori a li se drege ochiurile 
sparte de vre-un pește dornic de libertate. 

Câte-va insule din care una, mai în larg e Sacalin, sunt spinările 


Fig. 47.—lci și colo strălucesc acoperișuri de stuh.., 


grindurilor ce vor lungi spre mare deschiderea braţului Sf. Gheor- 
ghe, piloţii de care se va sprijini nisipul cărat de curentul mării, 
sprea trage un nou zăgaz, îndărătul căruia din mare vor rămânea 
fășii de apă, zătoanele ce se vrâstează cu grindurile, în parte, dintre 
Sf. Gheorghe și Portiţa Razelmlui. Câte-va case, umbrite de sălcii, 
arată așezarea liniștită a orășelului dela gura brațului Dunării, 
mai încolăcit decât toate. Pe urmă nici un semn de viaţă ome- 
nească până la Portiţa. Marea singură cântă, se mișcă, asvârlind val 
peste val când în murmur de izvor, când în șuer de sbucium, 
necăjită că nu găsește resistență ca să salte în cascade de 
stropi. La Portiţa Rezelmului începe țărmul mai variat al mării. 
Cliduri de pietre asemenea celor care se zăresc ca o dungă 
mai înălțată dela Caramanchioi la lancina, arătă urmele unei vechi 
insule pietroase Bisericuța, din nisipul limbii ce desparte Marea, 
de vechiul golf Halmyris, cu intrarea destul de largă, ca să 

permită înaintarea vaselor către portul Histria, a cărui ruini sunt 
azi înconjurate de papură, la capătul lacului Sinoe. Pe insula de 
calcar a fost odată un castru de apărare la întrarea glofului, din 
care s'au mai păstrat ruini. 

Variația atractivă a țărmului dobrogean al Mării Negre începe dela 
Capul Midia, promontoriu de piatră, ce închide la nord largul golf 
al Constanţei. De aice se înșiră alternanţe de stânci rupte în care 
valurile se sparg, cu plaje liniștite, așternut de nisip, la adăpost. 


Fig. 48.— Voloace la uscat (d. România O.N.T.). 


De aice se îngrămădesc case lângă case, vile lângă sanatorii, orașe 
și sate până la Ecrene. Din jocul și al măşcărilor geologice, pă- 
mântul Dobrogei urcându-se și lăsându-se în decursul vremurilor 
ca și coșul pieptului în răsuflare, îndărătul țărmului au rămas 
înguste limanuri, unele încă sărate, altele îndulcite, cu contraste 
ce măresc farmecul decorului. 

De pe înălțimea capului Midia, odată cu vii bogate, azi cu pomi 
piperniciţi, prinzi cel ditâi dintre aceste contraste. Jos, la temelia 

capului șueră mânioase valurile biciuite de vânt, pe când mai încolo 
pe plaja dela Mamaia, mânia este arătată numai prin dungile albe 
de spumă ce se perd pe netezișului nisipului. Lacul Tășăul și mai 
ales al Mamaiei cel mult au faţa încreţită. Constrastul e mai 
evident de pe drumul ce duce dela Constanţa la Hârșova, când 
te opreşti să vezi așa numita Insulă a lui Ovidiu, umbrită de 
sălcii. Marginea mării, dincolo de plajă, e ca o trăsătură albă 
de penson, pe când lacul e ca o pată untdelemnie prin reflexul 
asfinţitului. 

De aice începe și opera omului. Marele Otel dela Mamaia, cu 
obloanele cărămizii se ridică izolat la capătul plajei largi; forfota 


Fing. 49.— Mamaia (d. România). 


omenească, vara, e adunată în fața arcului larg de cabine mo- 
derne, îndărătul cărora o grădină destul de umbroasă împrejmuie 
clădirea în stil oriental al fostului palat domnesc. Pe luciul curățit 
de curând al lacului Mamaia alunecă uşor luntrile vâslitorilor ama- 
tori. Un cuib de vile spun intenţia creării unei stațiuni maritime, 
legată de Constanţa nu numai cu drum de fier dar și cu o stradă 
pietruită, pe care vâjâie în goană nebună automobilele. 

Capăt de linie, portul cel mai de samă al nostru se înalță la mar- 
ginea mării, ca o statuie a energiei noastre naţionale. Dintr'un 
port de pescari la 1877 l'am transformat în al 2-lea port principal 
din toată Marea Neagră. 

Pe urmele Vechiului Tomis, blăstămat de Ovidiu, s'a creat un 
oraș din nou. Largi bulevarde îl împrejmuesc spre mare; oteluri 
și case mândre se înalță dealungul malului. Portul adăpostit, 
poate primi transatlanticele uriaşe, jar reservoarele de petrol se 
înşiră în lungul lui, ca nişte mari baloane captive proptite în pământ. 
Digui apărător de care se sfarmă furia valurilor, alunecând ame- 
ninţătoare dealungul zidului, pare că ar vrea să găsească un punct 
slab de unde să înceapă năruirea, se termină cu farul vestitor al 
intrării în adăpost. 

Din largul mării Constanţa apare ca un oraș modern, cu palatul 


Fig. 50. Casino din Constanţa. 


Casinoului înaintat în mare, cu şirul caselor cochete, albe, curate, 
ce-și întorc faţa cătră soare, cu zidurile ce împiedică ameninţarea 
surpării malului în latura de răsărit. 

Marea, şi ea, aice e mai însuflețită. Stâncele ieșite la iveală nu o 
mai lasă liniștită. Valurile se sbat, le înconjură, se încondeiază cu 
spuma albă ce contrastează cu albastrul din zilele senine. 
Trecutul se desmormântează la fiecare săpătură mai adâncă. Zidurile 
orașului Tomis se urmăresc și în cuprinsul actualului oraș. Sarco- 
fage de piatră frumos ornamentate arată importanţa din tim- 

purile când costa dobrogeană a Mărei Negre era oaza de civilizaţie 
veche din Grecia antică. 

Dela Constanţa, Marea Neagră începe să fie adevărată mare, în 
raport cu țărmul. De aici are colțuri unde se învolbură, dar și 
locuri unde aşterne pat de nisip curat și fin. Adâncă până lângă 
țărm, coloarea ei se mai întunecă. Nu e galbănă, spălăcită, ca prin 
părțile de nord. Albastrul cu toate nuanțele pe carei le dă soarele, 
cerul cu norii, de aici începe a fi mai curat. 

Tărmul devine înalt, sub vii; la marginea lui prind să se; înșire vile 
drăguţe. La Agigea e corpul de clădiri al stațiunei zoologice, po- 

Fig. 5|.—Sarcofagiu găsit la Constanţa (d. Sc. Lambrino). 


trivit așezată între lacul gata să sece și marea sbuciumată, cu țărmul 
preponderent stâncos, pături ruginii ieșind în calea apei. 

in jurul lacului tot mai secătuit, pe cărarea ce leagă Agigea de Eforie, 
în toiul verii strălucesc flori oacheșe unele cu origini depărtate. 
Macul aice pare că e mai de sânge decât spre Ecrene. Te întovără- 
șeşte în lungul drumului, dealungul ogoarelor, de îndată ce ai ieșit 
din Constanţa. Formează ghirlănzi de flacări pe hatul lanurilor; 
unde scapă la larg acopere suprafeți întinse. La Agigea împestriţază 
nisipul ondulat, printre alte flori oacheșe. Pe cărăruia dealungul 
mării nu ştii unde să-ți oprești privirea, spre valurile neogoiate în 

şopot chemător ori spre straja cărării formată din plante înalte 
cu tot soiul de ademenitoare colori. Până și ciulinii sunt aice mai 

Fig. 52.— Staţia zoologică dela Agigea. 


rubinii, iar scaii spinoși, înalți, devin plante ornamentale, întâl- 
nindu-se Nope BN mediterani cu cei ai stepelor obişnuite. 
Nici nu ştii când ai ajuns printre primele 
clădiri moderne din stația Eforia, înce- 
putul lanțului de vile ce înconjură lacul 
tămăduitor. 


După zile de zăduf, în care însă marea 
își desfășura întreaga ei variaţie de 
îmbrăcăminte, căzu o ploaie repede și 
răcoritoare. 

Plaja dintre Eforia și Movilă o dungă în- 
gustă de nisip, repede deveni pustie. 
Soarele se lasă spre asfinţit sub un 
zăbralnic de nori, rupt din loc în loc. 
Marea răcorită de ploaia repede, se 
acoperi cu veșmântul cenușiu de seară, 
o pătură subţire de ceață. In schimb 
ghiolul oglindea rumeneala norilor dinspre răsărit, îmbujoraţi cu 
ultimele raze de soare. Pe luciul lui de argint viu, ca oglinda de 


Fig. 53.—Zeiţa Demeter, 
(d. Sie, aim b riilnie)E 

neted, se reflecta purpuriul cerului cu aureole aurii tot mai șterse, 
până ce și peste el se presără cenușa amurgului. 

O pasăre de baltă rătăcită sbură atât de aproape de fața mării, 
încăt părea că alunecă peste crețurile mărunte. 

Incetul cu încetul liniştea deplină a serii cuprinde ape și nisipuri. 
Spre apus cerul rămase încă luminat de ultimele reflexe ale soa- 
relui, iar către Movilă începeau să sclipească palide scântei electrice. 
Mă socoteam singur în pacea naturii, înviorătoare și purificătoare. 
Nici n'am prins de veste când de după dâmbul de nisip se ivi un 
tovarăș de singurătate, cu un braț de centaure şi nemuritoare 
trandafirii, ultimele împestrițături colorate de pe nisipul plin 
de scai azurii şi euforbii cu crengile ca niște ceteni de brad, vegetaţie 
de toamnă. 

Ne-am trezit ca nişte cunoscuți de lungă vreme, unul lângă altul, 
stând de vorbă, răscolind nisipul sbicit. 


Tovarășul meu întâmplător era un vizitator credincios al Techir- 
ghiolului. Venea de mulți, mulți ani, de când soarta îl aruncase 
prin meleagurile acestea, cam îndată după ce s'a statornicit alipirea 
Dobrogei la România. 


—— Cât de repede s'au schimbat toate, începu vorba, arătând cu 
mâna, roată, în jurul lacului cu nămol. Cât e de când avem 
Dobrogea? O viață de om. 


Numără deceniile pe degete. 77, 87, 97, 937, nici 60 de ani, dacă 
se scad anii de furtună și nesiguranță, din vremea ultimelor două 
războaie, care au tulburat mai ales ţinutul de pe aici. 


—— Când am venit întâia oară, copil, peste tot aproape se întindea 
pustitul. Băi de nămol se făceau numai în sat, cum se fac și azi în 
coada lacului Hagighiol. Uite-te ce a ajuns satul! Case mari, oteluri 
cu trei rânduri, băi sistematice... un târgușor. De-ar învia tatăl 
meu, fost funcționar la Cernavoda, nici nu l'ar mai cunoaşte. Pe 
unde suntem acum rar când se abăteau vizitatori. Veneau în preum- 
blare să audă glasul mării. 


Pe urmă s'a zidit otelul Movilă, și priveşte ce e în jurul lui! 

Spre Movilă becurile electrice formau o diademă ce încingea fruntea 
malului înaintat în mare. Ultimele licăriri dinspre apus luminau 
acoperișurile de țigle ale vilelor îngrămădite în fața promontorului 
luând înfățișarea unui orășel, încins de brâul verde al sălciilor 
plantate. Tovarășul meu mi le arătă, ca dovada vorbelor lui. 

Apoi îşi îndreptă mâna către vilele mai răzlețe din jurul Sanato- 
rului Eforiei, pe fiecare an tot mai îndesite, mai elegante. 

— Dacă merg lucrurile așa, până'n Constanţa malul nu va fi decât un 
șirag de case drăguțe, de sanatorii unde își capătă sănătatea sute și 
sute de copilași plăpânzi. Calea ferată înlesnește transportul, iar 
valurile de oameni ce se scurg zilnic revarsă mijloacele pentru re- 
pedea transfornare a regiunii. 

Tovarășul se opri din vorbă. Privirea lui cătă spre luciul abea în- 
crețit al mării care începea să se confunde în depărtare cu dunga 
de nori dela orizont. Amurgul se înteţi; câteva stele prind a se 
aprinde pe bolta cerului, iar sclipirilor tot mai vioaie dela Movilă 
la Eforie răspundea dunga fosforescentă ce arata locul Constanţei. 
— Ce sunt 50 de ani în viaţa unui popor? reveni tovarășul meu, 
vorbind respicat și cu convingere. O clipă din viața unui om. Și 
cu toate acestea ce mari prefaceri s'au înfăptuit în țara noastră 
cea mică, strânsă ghem între două vecine, care cătau spre ea cu 
lăcomie. Din Bărăganul plin de dropii și hârciogi am făcut un parc 
imens de ogoare, cu șosele și drumuri de fer drept alee. Peste 
Balta Dunării am aruncat cea mai lungă punte din lume, pe vremea 
aceia, iar în locul luntrilor de pescari dela 77 azi pleacă din Constanţa 
vapoare elegante, ce port steagul nostru până'n continentul african. 
Și după ce tăcu o bucată de vreme, iarăși începu, ca șicândar fi 
căutat să convingă mulțimea neîncrezătorilor și a clevetitorilor, 
puzderie după războiu, unii din neștiință alți din patimă și ură 
totdeauna distrugătoare. 

-—Dacă s'ar însemna energia desfășurată de micul stat dunărean, dela 
întemeere, în 1864, până la 1917, pentru ca să se scuture de rugina 
lăsată peste Principatele mereu sleite și ţinute cu fruntea la pământ, 
spre a ajunge, cât de cât, statele cu veacuri de așezare gospodă- 
rească, nu se poate să nu rămânem uimiţi de ce s'a săvârșit în 
scurt timp. E dreptul că am fi înfăptuit poate mai mult sau în orice 
caz mai temeinic, dacă n 'ar fi fost discontinuităţile legate de luptele 
politice. 

Totuși, chiar cu aceste cusururi din ce în ce mai rar manifestate, 
lămurite și prin așezarea noastră la pragul dintre Orient și Occi- 
dent, s'au săvârșit atâtea minuni de energie în scurtă vreme, încât 
numai neținând samă de ele, ne extasiem în fața celor împlinite 
aiurea. 

In jurul nostru noaptea cuprinse totul. Doar glasul tăinuit al valu- 

rilor mai trăda marea din apropiere. Sanatoriul Eforiei, lângă care 
ajunsesem, clădirea Bellon ca un trup de vapor, erau numai ochiuri 
de lumină, iar prin contrast parcul cu salcâmi din jur luase încrun- 
tarea unei păduri tinere. 

— Câte n'am putea săvârși acum, când am ajuns mare cât Italia! 
fu expresiunea de încredere în viitor a tovarăşului ce-mi întinse 
mâna spre despărţire. 

Drumul de fer prelungit până la Mangalia, ca și autostrada aproape 
terminată, înlesnește aflux de vizitatori, pe fiecare an tot mai mulți 
și din străinătate. Cele trei staţiuni din jurul lacului au căpătat un 
soiu de specializare, nu numai socială dar și sportivă. 

Cum poate omul să adauge schimbări în natură, de aice începe să 


Fig. 54.—Dela Eforie. (d. România). 


se vadă mai bine, Coasta de Azur din sudul Franţei a devenit un 
neasămăna: raiu pământesc cu totul deosebit de stâncăriile goale 
ce înspăimânta pe D-na de Genlis. 

Dela farul din Constanţa, de cum amurgește, o dublă constelație 
de lumini electrice se înșiră în ceața depărtării, deasupra lor sclipind, 
intermitent, lumina dela Tusla. Sunt așezările dela Eforie şi Car- 
men-Sylva. 

Ghirlanda caselor din jurul lacului, se vede mai bine de pe dealul 
trăgănat, acoperit cu peliniță mirositoare, de dindărătul satului. 
Cele trei aşezări omeneşti din jurul lacului au evoluat deosebit. 
Tekirghiol-sat a rămas credincios nămolului. El e adevăratul loc 
pentru băi. Satul de demult stă la o parte pitit în îndoitura de dea- 

luri. Dela biserică înainte către lac, sunt nu numai vile modeste 
dar și sanatorii mari. Pe fiecare an o clădire de otel sau sanatoriu 
se adaugă celorlalte. Aici vin numai cei bolnavi. De aceia afluența 
e mai mare relativ, iar împestrițătura de oameni mai variată: 
săteni şi orășeni, bogaţi și mai nevoiaşi, toți sunt atrași de 
speranţa lecuirii miraculoase. Trupuri bronzate nu prea vezi decât 
la cei care muncesc în soare. 

Aşezarea cea mai depărtată, Movila sau Carmen-Sylva e și cea mai 
veche. Pentru întâia oară aice nevoia de lac a fost îmbinată cu plă- 
cerea mării. Numeroase vile s'au clădit, înainte cât și după războiu. 
A ajuns mai mult un târgușor. Priveliştea asupra mării e neîntrecută 
prinzându-se țărmul dela Constanţa până la Tuzla. Plaja însă e 
îngustă, căci malul mereu se surpă. 

Eforia cu vile albe, cochete, resfirate, devine din ce în ce stațiunea 
sportivilor, a celor veniți să petreacă în aerul întăritor al mărei. 


Fig. 55. Case din Mangalia. 


Dela Tuzla drumul pe coastă duce la Mangalia. Ţărmul este rupt, 
marea albastră, tot mai albastră. O pădure de salcâmi la Tat- 
lageac, arată putinţa umbririi pământului mai din plin. 

Mangalia cu spațiu deschis, cu contrastul malurilor stâncoase și a 
nisipul așternut pe o plajă mult mai largă decât cele de până aice 
începe să ia un avânt, mărit prin drumul de fer și prin șoseaua 
de automobile în lucru. Terenul din jur este mai învălurat. 
Lacul ca un râu lat și întortochiat, limpede ca cristalul, împre- 
jmuit de ziduri înalte de piatră, din care ies izvoare minerale, 

îi dă o notă deosebită de a celorlalte localităţi depe țărmul mării. 
Câr de prețuit e locul arată urmele vechii cetăți, Callatis „fiica 
Heracleei pontice și nepoata străvechii Megare doriene”'. Fundată 
prin veacul al Vi-ea a jucat rolul de conducătoare asupra Histriei 
dela Nord și Odessus la sud. Armatele lui Lisimach au impresurat-o 
îndelung, pe când Tomis abea se înfiripa. Intre zidurile-i înalte viața 
civilizaţiei de atunci era în toi. Pe fiecare an se descopăr urme de 
băi, de clădiri, cu podoabe de stâlpi de marmoră, cioplite la capăt 
în capiteluri măestrite. Templul lui Apollo, zeul soarelui, cu co- 
loane de marmoră dorice, se înalța mai sus în bătaia luminei adorate. 
Pe urmă veni uitarea, comună atâtor așezări omenești. Furtuna 
năvălitorilor nărui templele, statuele, a căror resturi rămân înmor- 
mântate tot mai adânc, strânse multe într'un început de muzeu. 
Azi deasupra lespezilor de marmoră ascunse în pământ s'a aşternut 
pânza rară a caselor mi- 
cuţe, în jurul golfului cu 
plaja minunată și străjuite 
la spate de movile, multe 
din ele mormintele că- 
peteniilor celor care 
au amuţit viața cetăţii 
vechi. 

Trecutul apropiata lăsat 
însă urme vii care mă- 
resc farmecul orașului ce 
cunoaște vara o deosebit 
de vie animaţie. Geamia 
scundă, cu acoperiș de olane și minaret neștirbit, ia umbra unor 
arbori rămuroși, ca și casele cu stil oriental lângă vilele moderne, 
dau orașului un pitorescatrăgător. Plaja lată e furnicar vesel de copii, 
vara; izvoarele calde, sulfuroase ieşite din malul lacului altfel cu 
apa dulce, pot da însemnat adaus soarelui și mării în chemarea 
vizitatorilor. 

Farmecul mării se întețește. Malurile devin mai rupte. Clima se 
îndulcește prin boarea mediterană tot mai accentuată. La Durdan- 
lar, sat turcesc aproape de țărm, cămilele erau puse la munca 
ogorului, alăturea de vitele obișnuite. Vezi puiul de cămilă lângă 
vițel, doi prieteni de muncă. E cel mai nordic punct din Europa 
unde trăesc aceste animale puţin pretențioase; mai mult decât 


Fig. 56.— Morminte de luptători străvechi,.. 

termpmetrul arată blândeţa climei, omătul neținând prea mult 
chiar în iernele grele. 
Temelia pietroasă a pământului aici e mai la față, pături groase 
puse clid unele peste altele. Marea le isbește cu furia ce i-o dă cri- 
văţul. Lovit la temelie, malul se năruie. Intre Carapana și capul 
Caliacra e sceneria cea mai sbuciumată, mai sălbatecă și mai frumoasă 
tocmai prin dărămăturile adunate din luptă. Stânci sfărmate, gră- 
madă unele peste altele până la linia năruirilor proaspete, nasc 
peisagii prea puţin cunoscute, cu ace, piramide, ziduri aplecate, 
între care câte un ochiu de apă liniștită, în cadrul posomorât al 
pietrelor ruginite, aduce un nou decor, nebănuit de fermecător. 
Izvoare de apă proaspătă ieşite chiar la nivelul mării dau umezeala 
trebuitoare pentru ca vegetaţia să 
fie puternică. Tufărişuri de ste- 
jari, nasc colțuri umbrite sub 
coasta priporoasă. Părţile năruite 
aduc schimbare în jocul valurilor, 
care le înconjură cu cunună de 
spumă albă, nasc țâșniri de fântâni 
artesiene când le lovesc mai cu 
furie. E un joc de ape cu colori 
intense, când întunecate la gura 
unei peșteri, când albastre sinilii 
în părţile liniștite. Nicăeri în lun- 
Fig. 57.—Dci prieteni de muncă. gul țărmului marea nu e mai 
sbuciumată ca aice, chiar când liniștea e în larg, născând mozaic de 
colori, cunoscute numai din ţinuturile apusene ale Oceanelor. 
Dela capul Caliacra până la Ecrene peisajul se schimbă. E, în adevăr, 
cel mai ademenitor din tot lungul coastei noastre. În largi trăsături 
aduce aminte de Coasta-de-Azur, prin poziția geografică, prin li- 
niştea și adăpostul mării, prin jocul bogat al coloritului. 
Coasta-de-Azur îşi datorește clima cu veșnicul foșnet al frunzelor 
de copaci, golfului larg deschis spre valul de căldură african. Adăpo- 
stit de zidul Alpilor cu omăt pe ei pân'n toiul verii, golful primește 
din belșug și o ţine ca într'o vatră căldura ce se îrimagazinează 
în apa sarată a Mării Mediterane. Palmierii obişnuiţi în Africa, 


fac podoaba parcurilor, iar maslinii mai resistenți împodobesc și 
fundul văilor tăiate în munţi. 


Cam așa e și în golful dela Balcic. 

Promontorul Caliacra înaintat în bătaia mării e asemenea gardu- 
lui de traverse ce se pune în locurile bântuite de vifore. Pe partea- 
nordică, valurile mereu sunt în neliniște. Când crivățul le biciu- 
ește, se isbesc cu furie în zidul din cale, îl năruie mereu, sapă peșteri 
în care urlă sbuciumul 
apelor; malul înalt, 
peste tot e numai bo- 
lovani, bucăţi de stânci 
colțurate căzute din cli- 
dul de pături. La capă- 
tul promontorului se 
nasc punți de piatră, 
loc de urlet al valu- 
rilor. 

Cum pășești coama peninsulei lată de câți-va zeci de metri, pare 
că ai trecut în altă lume. Marea e liniștită, albastră, pudruită cu praf 
de aur, verzie ori violacee după loc şi soare. Valurile se împing 
unele pe altele, grăbite să se joace cu prundișul ce formează ca o 


Fig. 58,— Câte un ochiu de apă liniștită... 


Fig. 59.— Țărmul mării mai ta nord de Caliacra (des. C. Motaș). 


dungă argintie în lungul coastei. Dincolo vântul șueră, aspru, ne 
dând voie nici unui ciritel să crească. Dincoace, tufe dese de 
smochini, încing ca un brâu margenea coastei; frunzele lor lucii, ca 
ceruite, formează o salbă strălucitoare în lungul marginii rupte de 

țărm, diferit colorat, mărind polihromia tabloului. Dincolo e nordul, 
zăios, cu suflarea ce te înghiață; dincoace e sudul, cu flori vesele 
în primăvară, cu emisarii vegetațiunii mediterane mângaiați de 
boarea caldă oprită în cale. 


Peşterile de dincolo sunt aspre, mereu 
umbrite și umezite de stropii valurilor. 
Dincoace, cu prispă lată sunt uscate, lumi- 
noase. Pescarii le locuiesc. La gura lor 
înşiră pe aţă scrumbiile albastre cu dungi 
ca de oţel ce le vor da ţării. E un tablou 
al vremurilor când stăpânitorii pământului 
nu cunoșteau alt adăpost decât sub stânca 
înegrită de fumul ce nu mai continea. 

Ceiace dă farmec deosebit locului nu e 
numai aerul domolit. Și soarele pare că 


Fig. 6[.— Capul Caliacra. 


altfel bate; își revarsă mai din plin căldura, ce nu e împrăștiată 
și răscolită de furia crivăţului. Cerul pare mai luminos, mai 
albastru. 

Da 


Nu e uniformitate. Pe câţi-va chilometri nu e colț asemenea altuia. 
La Cavarna, valea adâncă se deschide în mare lângă un cap de uriaș 
buldog, ce păzeşte intrarea. E Ceragman, capătul podișului retezat 
de se termină ca un părete drept, înalt. Legenda îl face mai întere- 
sant. Sus pe podiș ar fi locul orașului Bizone, pomenit de Strabo, 
distrus de un cutremur: „,Fuit hic Bizone, mottu terrae intercidit””. 


Fig. 62.— Dealul Ceragmanului dela Cavarna (des. |. Călinescu). 


Din adâncul mării valurile răscolesc năruiturile înecate, asvârlind 
pe țărm câte un ban cu capul lui Filipalll-lea regele Macedoniei 
sau chiar al lui Alexandru Machedon. 

Urcând în susul văii, contrastele dobrogene atât de atrăgătoare, 
cuprind atenţia. O coastă, cea sudică, e numai piatră, roșie ca stro- 


Fig. 63.— Tetradrahmă de argint dela Lisimac (d. |. Moisil). 


pită cu sânge. Cărărui șerpuesc printre bolovanii goi, arşi. Un mă- 
găruș se muncește să rupă firul de iarbă, crescut la umbra bolo- 
vailor. E peisaj din ţinuturile pe unde au avut loc scenele biblice. 
Cealaltă coastă, cu izvoare gâlgâitoare, e veselia, umbra arbo- 
rilor. Pe cărarea bătută din fața zidului cișmelei împodobit ca al 

unui templu, trec într'una măgari cu câte 2 butoiașe în spinare. 
Ştiu unde să se oprească pentru ca săfie umplute. In vremea aceasta 
copii ce-i conduc se joacă. 

Vegetația acopere rana pietrelor, iar riținii înalți ca tufele de 
liliac dau decor exotic. Intre cele două coaste, pe fundul văii mur- 
mură părăiașul sglobiu prin colțuri pitorești. Apa, putere sfântă, 
trece din moară'n moară. Ici lovește deadreptul roata; mai încolo 
e trasă pe sghiab înalt de scânduri, ca să miște altă roată cât casa. 


Fig. 64.— Cismeaua dela Cavarna d. Hielscher). 


Arbori umbresc morile; pomi roditori dau variaţie coloritului. 
In fundul văii, sus, ca un semicerc, stau casele din Cavarna, îngră- 
mădite în lungul străzii de pe podișul neted ca'n palmă, ars de soare 
de îndată ce se trece primăvara. 

Acolo e stepa, netedă ca o faţă de masă. Numai movilele dela orizont 
sunt scurte svâcnituri de teren. intre Caliacra şi Cavarna, aproape 
de țărmul mărei, satul de găgăuţi Ghiaur-Saugiuc, cu biserici 
masive de piatră, case mari de care numai crucea le deosebește, 

e în mijlocul unui neteziş numai bolovani și pietriș. Ai crede că au 
rămas dintr'o recentă bătălie de uriași. Şi aice însă contrastele do- 
mină. De faci drumul primăvara, asfodelele, plante mediterane, 
țes covor galbăn ca șofranul, cu care se acoperă pietrișul; de 
te avânturi mai la nord, la Crișan, lângă ogoare cu grâu ca peria de 
des, câmpuri întregi de mac par flăcări ce au cuprins miriștea. 
Macii au urmat tufelor de bujori, care înveselesc cu roșul lor de 
carmin suprafeţi întregi. 

Cine n'a văzut câmpiile cu pălpâirile de flacări dinspre ţărmul do- 


Fig. 65,— Biserica din Ghiaur-Sauciuc, (des. |. Călinescu). 


brogean nu cunoaște influența magică a florilor. E chemarea cea 
mai ademenitoare a naturii pentru frumuseța picturală ce o poate 
săvârși. 


Intâia oară când, m'am î nvrednicit să apuc spre Coasta-de-Argint, 
pentru mine devenit din 100| de nopţi, am avut o deziluzie. 
Pe întinsul fără margini al stepei dobrogene ca un fund de mare 
uscat, se ivește clădirea azi ruinată, ce părea uriașă în izolarea ori- 

zontului larg, a morii din Balcic, marca ținutului, semnul belșugului 
ce acopere în vară pământul pietros. 

Simţiam strânsura de inimă pe care o ai când te apropii de ceva 
dorit. 

Drumul scoboară iute. Rămân cu privirea rătăcită, 

Aveam impresia că mă afund într'o prăpastie adâncă, plină de ruini, 
ca în poveste. Peste tot numai pietre, în straturi regulate. Zid 
de o parte și alta, râpi aspre, înroșite cu rugina vremii. 

Nici o umbră de arbore; nici un petec de verdeață. E desolarea 
stâncilor desgolite, rupte, arse mereu de soare. 


Acesta e Balcicul basmelor mele? Zidurilor de piatră le urmează 
șiruri de case joase, dealungul străzii. Țăpoaie de lemn, coșuri 
de papură, odgoane, stau aninate la ușa dughenilor. Casele se aca- 
țără pe râpi, de te miri cum au fost clădite, iar pe malul celalt râpile 
se înteţesc de crezi că s'au format în urma unui cutremur. 
Dunga ca de oţel sclipește în zare; o undă de vânt răcoritor te 
izbeşre în faţ.ă E suflarea mării ce se iveşte. 


Decorul se schimbă ca prin farmec de îndată ce ai ajuns în piața 
largă, bătută de soare. La umbra câtorva salcâmi, în jurul meselor 
schioape de lemn, stau la vorbă, sorbind din cafea, cei care nu 
ştiu cum să-și omoare vremea. 

Peste drum, la gura ciușmelii cu inscripţii turcești, stau la rând 
căldările de aramă: îndărătul lor, rezemaţi de zid, la umbră, 
așteaptă cărăușii. 

E colțul pitoresc al Orientului. Bărbaţi cu faţa adânc brăsdată și 
arsă de scare, femei cu șalvari de cit colorat, cu cozile împletite pe 
spate şi cu testemelul strâns la frunte, copii care se îngheuesc și 
fac gălăgie, formează decorul omenesc. 

Acum abea e Balcicul. 

Dar marea? Câţiva pași prin furnalul din piaţă, te duc la geamia 
părăsită de lângă primăria în stil românesc. 

intinzi braţele, ca și statuia din parcul castelului Miramare, pe soclul 
căreia sunt săpate cuvintele cu care Heine își începe poezia, a 
cărei versuri îţi vin în minte ca o muzică auzită deseori. 
Thalatta! Vhalatta! 

Sei mir gegrisst, du eipes er! 

Marea e leneșă, uncropită. Soarele o inundă cu lumina-i meridio- 
nală, iar ea schimbă feţe-feţe. Nu e exagerarea mulțumirii proas- 

pete. Nici la Neapole ori Sorrento nu am cunscut emoțiunea 
farmecului mării, ca aice. 

Marea e ca un enorm ochiu de linx, cu irisări neîntrecute, cu game 
variate ce se topesc una în alta, trecând dela albastrul violaceu al 
depărtării, la albastrul verzui al apei de lângă țărm. 

Balcicul însă nu e numai marea. Prinzi meșteșugul universalei 
naturi de a crea frumusețea și din năruituri, învăluind desolarea 
în contraste de colori, ce nu-ţi lasă timp pentru ca să te gândești 
la mizerie. 

Căci în fond Balcicul e așezat pe ruini. Ai crede că un cataclism, o 
băcălie de uriași le a dat naștere. 

Cu săpi uriaşii au năruit malul înalt, au scobit o groapă, în care 
apoi s'au adăpostit căsuțele ca niște jucării. Mormanele de pământ 
răscolit, stau proaspete unele îndărătul altora până'n zidul înalt, 
orbitor prin sclipirea ce i-o dă soarele. 

Frumuseţa neîntrecută, unică a Balcicului tocmai în aceasta constă. 
E în primul rând contrastul de colori. Când te-ai ostenit de scli- 
pirea măruntelor valuri ale mării, îţi întorci privirea îndărăt spre 
malul surpat. În tăietura dealurilor ca de cretă, cerul e de un al- 
bastru atât de intens încât floarea de cicoare pare palidă, ca față unei 
fiinţi anemice pe lângă îmbujorarea sănătății. 

Ameţit de resfrângerea bogată, de lumina plină a soarelui medite- 
ran, nu mai ştii încotro să-ţi întorci privirea pentru a te linişti. 
Farmecul profusiunei de colori și forme e mărit prin adausul omului. 
Căsuțele văruite, mărunte ca niște cutii, acoperișuri roșii de țigle 
noui ori ruginite de vechime, încondeiate cu alb la muchi, 
sclipirile geamurilor dela cerdacurile caselor vechi, de pe vremea 
turcilor, par presărate pe albastrul cerului, pe strălucirea pereților 
de stâncă; se împletesc cu petele verzi ale smochinilor argintați 
ori cu ramurile slab înfrunzite ale migdalilor. 

Sbuciumul năruiturilor dispare când ești în largul mării. Balcicul 
e în deplina lui desfăşurare ca și când ar fi răsărit din mare, la pi- 
cioarele zidului ce-l înconjoară. 

Trei benzi late sunt trase pe un tablou. Sus e fondul albastru, în- 
tens, ca un perete enorm de turcoază. La mijloc e mozaicul de 
smaragd, topas ori rubin oriental iar, dedesupt e schimbătoarea 
coloare a opalului nobil. 

Din larg,orizontul se deschide. Nu ești strâns numai între năruiturile 
de piatră. Departe către nord răsare învăluit în ceață promon- 

torul dela Caliacra, iar către sud cel dela Ecrene. Intre ele gol- 
ful adăpostit, cu apă lină, unde s'a scoborât și Herodot. În acest 
enorm circ Balcicul se pierde, iar căsuţele de sub dealul masiv, 
roşcat, dela nord, înșirate unele lângă altele, cu acoperișul lățit, 
par guri de peșteri, în dungi drepte. 

Geamia veche din vale, ca și cea nouă identică ei dela Palatul Re- 
ginei așezat între mare și peretele de stâncă, te fac să uiţi căești în 
România. Câteva lovituri de lopeţi, te-a transportat spre celalt 
țărm, nevăzut, al Mării cercetată de Argonauţi. Trecutul uitat învă- 
luie în tainele legendelor frumuseţile naturii. 

Nu numai privirea generală asupra Balcicului te captivă, ci și 
amănunțimile variate. 

Scoborându-te la mare, în vechiul port, aspectul e schimbat cu 
totul. Magazinele ferecate, din piatră până în acoperiș, moara pă- 
răsită, nemai având unde să se trimeată făina măcinată, vechile clădiri 
ale vămii, cu portaluri sub care se adăpostesc luntre cu fundul în 
sus, podișca chioșcului din fața crâșmei, pusă în jurul unui stufos 
și gros arțar, toate claie peste grămadă într'un colțișor îngust, 
îţi dă iluzia strâmtoarei porturilor italiene. 

Din potrivă dacă apuci spre celălalt capăt al orașului, printre dâm- 
burile înverzite la spate, cu cărări șerpuite, pe care se urcă în goană 
măgăruși puși la fugă de copii, ajungi în locuri înverzite, cu vii, 
grădini și arbori stufoși. Indărătul cimitirului își face loc un pârâiaș, 
printre maluri înalte, căzând din repeziş în repeziș.Te crezi la munte. 
Vegetaţia în toi inundă vâlceaua răcoroasă. Belșugul adus de apă 
e în contrast isbitor cu desolarea stâncilor rupte, de dincolo. 

lar când, pe drum umbrit ieși îndărăt la mare, lângă Vila Reginei 
cu grădini suspendate nu mai e numai orientul giamiilor, ci și țăr- 
mul lacului de Como. 

Bolovani rostogoliți de valuri, moara purtată de pârâu, captalani 
acoperind cascada, nuci bătrâni, ziduri de piatră îmbrăcate cu ie- 
deră, vile noi şi cochete, coloarea mai închisă a Mării și în jos 
Ecrene înverzit, sunt tablouri de plină viață sub acelaș soare 
mediteran. 

Acesta e farmecul Balcicului. Cuvintele oricât de meșteşugit îm- 
binate nu pot da nici gama nuanţată de colori, nici ceeace simţi 
la fiecare pas în minunatul caleidoscop natural ce te înconjoară. 
De aceea Balcicul a devenit cuibul pictorilor, cărora le ajunge chiar 
varietatea de forme şi colori din raza restrânsă a oraşului. 

Se obișnueşte de o bucată de vreme să se cheme golful Balcicului 


Coasta-de-Argint.. Prea aduce aminte veșnica 


imitație în toate, 


dela alţii. Coasta-de-Azur, trebuia să-și aibă și în România echi- 
valentul. Pentru noi mai nimerit ar fi să se numească Coasta-Soare- 


lui. Nicăeri pe pământul ţării noastre 
soarele nu e mai luminos, mai cald, 
mai stăpâne, ca aici. El dă coloare și 4 


vioiciune pietrelor, mării; el face să ] 
crească smochinul, migdalul, castanul, & 
trandafirii, asfodelele și celelalte plante da 


LA 


: peiae A Aa 
mediterane, ce au înaintat dela sine RE 


până aici. Dacă iarăşi omul ar inter- 
veni cu străduinţa demnă de imitat al 
celor depe Coasta-de-Azur, n'am mai 
importa violete de Parma, garofe ori 
trandafiri în vreme de iarnă. Cu puţină 
caznă, dacă s'ar clădi sere ajutătoare 
căldurii din lanuarie, care în mediu nu 
se prea scoboarăsubzero, ,,primeurile 
nu ne-ar sosi dela Constantinopol, iar ţinutul 


AS 
A 


>» Fig. 66.— Biserica din Balcic. 


s'ar schimba într'o 


regiune de belșug și un furnicar de oameni harnici. 
Cum se poate veni în ajutorul Naturii, împlinind-o, ne arată 


vila regească, cu grădini fermecate, cu arbori 


Fig. 67.—...Ruinele mânăstirii de derviși... 


umbroşi, cu ghir- 
lănzi de plante agă- 
țţătoare. Văzută din- 
spre mare, din barca 
cu pâze ce alunecă 
pe apa liniștită ca pe 
un lac, vila regească 
umbrită,  înflorită 
cu minaretul Intr'o 
coastă, cu arcade și 
pergole în alta, în 
cadrul Balcicului 
strălucitor de lumi- 
nă, e un colț mi- 
nunat de gingășie. 


Abea ai lăsat în urmă peisaju! de gâlgâitoare viață, cu verdele ar- 


borilor rămuroşi din dărătul Palatului regal şi 


pe cărăruia ș:rpui- 

toarete urcipecoaste iarăși pietroase,cu tufărișuri spinoase,stropite 
ici şi colo cu câte o cicoare mai albastră, cu câte un mac întârziat, 
mai roşu. E desolarea deaiurile de pietriș, păturile ruginii mărind 
coloritul pământului, în contrast cu leșiata față a mării, care n'a 
făcut încă ochi, ceața dimineţii de toamnă acoperind'o cu un văl 
străveziu. 

Câtă însemnătate are un izvor, în asemenea locuri se poate prinde. 
Sus, sub muchea dealului, o vână de apăse arată. E viața. E necon- 
tenitul du-te vino al locuitorilor din satul așezat pe platou. Pe 
cărări iuți scoboară făpturi din alte vremuri spre izvorul dătător 
de putere. In jurul cişmelei din care gâlgâie apă limpede şi rece, 
așteaptă rândul copii sdrențuroși, femei cu şaluri albastre şi îm- 
brăcăminte pestriță, iar printre oameni își fac loc măgărușşii domoli, 
scuturând într'una din urechi, spre a se apăra de muște, mai în- 
drăsneţe spre toamnă. 

De jos din Balcic, cu grădini umbrite de smochini, persici și mig- 
dali, cu fermecătorul glas al mării, nici după un ceas de urcuș te 
pomenești în plină stepă, fără un pom. Din lumea electricităţii și a 
automobilelor, după un drum scurt, deși anevoios, cazi în plină 
viață pastorală, ce nu ș-a scuturat ultimele semne ale nomadis- 
mului. Răsărit de o dată din spintecătura dealurilor de piatră, te 
întimpină câni răi, credincioșii păzitori ai cârdului de capre, mai 
toate negre, adunate ca să fie duse la păscut. E un sat din Tibet 
cu casele joase de piatră, cu acoperiș lat, cu gard de piatră, pe 
coama căruia stau întinse, ca să se usuce, cărămizi de tizic, 
balegă amestecată cu paie, combustibilul de iarnă. Rodul câmpu- 
rilor vitrege e adunat cu sgârcenie în jurul casei. Bostani porto- 
calii sunt puşi pe acoperiș; girezi sărăcăcioase de paie, avere pre- 
ţuită peste iarnă pentru animale, dau o vioiciune în coloarea mo- 
notonă a pământului ars din jur, numai pietre, pelin și holeră. Ci- 
mitirul tătăresc neîngrădit, nu se cunoaște decât după lespezile 
colțurate înfipte în pământ, înclinate fel şi chipuri. 

Cât vezi domină stepa, înfinita stepă, în care doar stâlpii de telegraf 
trag o dungă de umbră pe pământul veşnic însetat. 

Variația continuă; contrastele sunt atractive. 

Văii Batoviei, păcurarii ajunși cu oile la iernat îi zic „Valea fără 
iarnă””. Suflul cald al Mediteranei se opreşte în înfunfătura de 
vale mai îndelung. Apa pârăului dă din belșug umezeală. Așa s'a 
întins o pădure deasă de arbori amestecați: stejari obișnuiți, cu 

stejari mediterani, cu glădița din care spânzură pe o codiță lungă 
fructe înaripate. Ca și în pădurea Letea, podoaba o dau lianele; 
curpenii, viţa și o alta, Smilax, țes adevărate draperii pe crengile 
bogate ale arborilor. Când scobori de pe podișul cu mulţi scai, 
pe care se întinde drumul monoton dela Balcic, priveliștea e atât 
de surprinzătoare, încât rămâi cu privirea pironită, ca asupra unui 
tablou din alte lumi. 

Verdele întunecat al pădurilor lăsate pe coaste, verdele înviorat 
de umezeala continuă a pârăului ce sclipește pe fundul coveţii largi, 
satele acățărate sub muchea dealului scobit ca o căldare enormă 
din munţi, satul Teke compact, pe fundul văii, se îmbină toate 
într'o variaţie, contrast isbitor cu uniformitatea stepei la margenea 
căreia te afli. Ogoarele sunt mozaicuri: pe haturi sunt plantați 
pomi răzleţi, a căror cunune rotunde 
par giamandure înșirate pe luciul apei. 
Șoseaua relativ bună, ocolește în șer- 
puiri largi pe coasta cu ciritei, spre 
a te duce în Teke. E un sat mare. 
Figurile aspre, îmbrăcămintea moho- 
rîtă, pasul măsurat și căutătura veşnic 
bănuitoare, îți dau repede de veste 
că nu e numai românesc. Ţ'ar mai 
putea spune aceasta și șiragurile de 
usturoiu ori mai ales de ardei roșii, 
ce decorează fața caselor, pe când în 
curte stau lese, numai păpuși de tutun, Fig.68.-—Statueta uneitinere, 
pachete de frunze îngălbenite. găsită la Callatis-Mangalia. 
In mijlocul satului e biserica, o casă 

mare, aproape un cub de piatră cu acoperişul în două părţi; 
oglindește sufletul închis al poporului. Inlăuntru nimic din taina 
unei biserici: păreții fără podoabe, străni de jur împrejur, câte 
un prapur printre ele și catapiteasma cu sfinți bărboși. Iți spun 
de vremea când biserica nu putea să-și râdice turla prea 
înaltă. Era numai tolerată. Bărbaţi posaci prea puțini asistă la 
slujba leturghiei. Cum e mai pretutindeni, vin mai mult femei, 
ce stau stane de piatră, ai zice niște călugărițe îmbrăcate cum 
sunt, peste tot în negru. 

In schimb, în coada satului se păstrează aproape întreg mausoleul 
unui sfânt turc. E o frumoasă clădire sveltă, un septagon cu 2 fe- 

restre înalte, ce lasă să străbată discretă lumină asupra mormân- 
tului de piatră din mijloc, deasupra căruia atârnă nenumărate lan- 
turi. 

Credincioşii vin, bagă mâna în gaura dela capătul mormântului 
şi apoi o întind spre lanţuri. Dacă ajung, sunt fără păcat. Noroc că 
lanţurile nu au toate aceiași lungime. 

Mormântul era vestit. Veneau mahomedani din depărtări să se 
prosterne în faţa lui. Azi în juru-i e pustiu. In ocniţele de sus 
se cuibăresc hulubi; finele ghirlande zugrăvite în jurul ușelor din 


Fig. 69.— Mausoleul dela Teke. 


privdor sunt acoperite de praful depus de vreme, iar marmora 
dela prag abea se mai cunoaşte. 

Ruină e şi moscheea cu arhondaricul de alături: în; cotloanele scărilor 
în spirală din minaretul fin, stancele își caută adăpost, după cum 
câţi-va cai dau mereu din cap împortiva muștelor, în umbra pă- 
retelui în care se mai vede tainiţa unde se păstra coranul. Tot 
spaţiul e numai spini, iar pe ziduri foiesc șopârlele. 

Nelipsita ciuşme mai undeşte cântecul ei în singurătatea de acum, 
ca și atunci când nu ajungeau la rând credincioșii, veniți de cine 
stie unde. 

Faţă de isprăvile omului numai natura rămâne aceiși, luminoasă 

Simionescu. In lungul graniţei. 


Budacu (Cetuteu- Aiba) 


Din România O. N. 1.) 


+.» 
și surâzătoare. Trestia și papura se înteţesc; e semnul vieţii legată 


de umezeală. Popușoii retezaţi, sfârcuiţi de grindina ce le-a schimbat 
frunzele în curele de biciu, umplu ogoarele tot mai largi. 

E belșugul pământului udat de ploaia mai abundentă. 

Un peisagiu de baltă acopere gura văii. 

In sfârşit se vede marea, lăsând o plajă minunată, lată şi ademeni- 
toare cum puţine sunt pe tot ţărmul românesc. 

Val după val se sbate, perzându-și tăria peste faţa ca aurul a nisi- 
pului așternut de ele. In fund, într'un abur, abea se desluşeşte Bal- 
cicul și hăt departe Caliacra. Marea sclipește ca acoperită de solzi. 
Pichetul de grăniceri răsare în curăţenia lui proaspătă iar 
tricolorul pare ca o flacără vie, mereu în fâlfâire, spunând toată 
străduința eroică pentru a fixa granița. 


Ecrene este colțul cel mai potrivit pentru o stațiune maritimă. 
Balcicul farmecă prin capriciile naturii, care a dat contraste de 
forme şi colori. Constanţa atrage numai prin înlesnirea traiului 
şi a comunicaţiei. 

Și într'un loc și altul ești strâns între mare și stepă, între apă și 
stâncă. Dincoace la Ecrene ai de toate într'o armonioasă îmbinare, 
ce creiază tabloul desăvârșitei frumuseți a Dobrogei întregi. Stânca 
nu lipsește. Capul Ecrene înaintează în mare. Nu e însă piatra goală 
arsă, pătată cu rugina ruinii. Peste dâmbul ce se ridică nu deadreptul 
din Mare se aşterne o pânză de peliniță argintie mătăsoasă, înaintașa 
depărtatei vegetaţiuni mediterane. 


Numirea ,,Coasta-de-Argint”” ce se dă ținutului, aice se potriveşte 
de minune. In adevăr Ecrene pare poleit cu o foaie de argint, din 
cauza tufelor de peliniță cu miros pătrunzător. Pe fundul ei argin- 
tiu se presară tot soiul de colori boghioase, flori oacheșe, din care 
tufele de măcieș fac podoaba cea mai decorativă, primăvara când 
sunt numai flori, toamna când crengile mlădioase par cu mărgele 
de mărgean. In față e marea, aice liniştită, mult mai liniştită decât 
aiurea, pentrucă și-a aşternut pat moale de nisip; calci pe el ca 
pe un covor de cauciuc aproape un kilometru, până ajungi să-ți 
treacă valurile peste cap. Nu-ţi ologești picioarele printre bolo- 
vănișul nevăzut dela Balcic, nici nu te loveşti cu coatele în îngră- 
mădeala plajei strâmte dela Eforie. Aice nisipul ţine tot lungul 
țărmului, pretutindeni curat și fără prundiș. 

Cadrul se complectează prin belșugul văii largi ce se deschide. 


1. Simionescu. — In luneul graniţei. | ] 3 


. 

La o aruncătură de băț ai pădurea de sălcii, umbra și taina deltei, 
cu așezări de stânci și bâtlani ori vânat diferit. lar când dorul de 
mișcare te apucă, pornești pe coasta unde casele din sat stau res- 
firate în amfiteatru sau pe drumul printre ogoare, umbrit de arbori 
stufoși, ce duce spre Teke. 

Primăvara, ploile nasc la marginea mării mlăștini de apă dulce; 
ca din pământ răsare podoaba stânjâneilor galbeni și a celorlalte 
plante de baltă cu flori frumoase. De o parte e verdele prospăt 
plin de putere al pădurii înviate, irizat de luciul schimbătior al 


Fig. 70.— Cetatea dela Caliacra (din Tafrali). 


frunzelor de plop, mereu tremurate; de alta e întinsa față liniștită 
a mării, iar între ele e dunga de flori primăvăratece, o ghirlandă 
împletită din galben, alb și roș. Tabloul e neuitat. 


Cât de importantă, ademenitoare și primitoare e coasta dobrogeană 
a Mării Negre, ne dă dovada și urmele numeroase de cetăți ce se 
ţin dela Histria, stăpânitoarea, până la Ecrene. 

La Constanţa, muzeul municipal cuprinde nenumărate urme din 
măreția Tomisului de odinioară, blăstămat de amăritul Ovidiu, 
silit să moară pe meleagurile tracilor harnici. Sarcofagii de marmoră 

bogat sculptate arată buna stare a locuitorilor. La Callatis, întemeiat 
de dorieni cu 7 veacuri înainte de Hristos, cetate cu „,ziduri pu- 
ternice'”, cu temple și băi, se băteau monede având drept efigie 
spice de grâu, semnul bogăției şi al belşugului. Statui de marmoră 
îmbodobeau templele și clădirile mai de seamă. 


Ruinele fortului dela Caliacra „stânca cea bună” nu sunt cu totul 
acoperite. Pe gâtul ce unește peninsula cu podișul se înalță încă 
portaluri din pietre cioplite, făcând parte din întăriturile clădite, 
zice-se, de genovezi, ziduri cu coama crestată păstrată încă pe la 
mijlocul veacului al 19-lea, după cum arată desemnul alăturat, 
datorit lui Laurens. In veacul al l4-lea aice își are reședința 
Dobrotici, dela care se trage numele 
Dobrogei. 

De peșterile din jur se leagă tot soiul de 
legende, dela locașul miticului Polyphen, 
până la adăpostul celor 40 de fecioare, care 
s'au aruncat de aice în mare, ca să scape de 
urgia păgână. 

Mai spre sud, la Cavarna, a fost Bizone, dis- 
trus de cutremur . 

Pe locul Balcicului de azi, multă vreme au 
avut loc sărbările în cinstea lui Dionysos, 
zeul vinului şi al veseliei, de unde și numele 
vechiu de Dionysopolis, „,celebriora oppida” 
vestită încă pe vremea când Lisimach a 
încercat să deie lupta împotriva Tracilor și 
Scitilor ce formau populaţiunea băștinașă, 
alăturarea de Troglodiţii, locuitorii peșterilor Fig: 71.--- reprezintând 
după mărturia lui Strabo. De aice seP? speeglpoeap- Geta, 


trage marele diplomat Acornion ajunspânăla Boerebista 
atotputernicul șef dac, trimes apoi de el pentru tratative la bun, 
sfârșit între Daci și Cnejus Pompeius, în ultimul veac de 
dinainte de Hristos, 


Sunt vremuri strânse cu totul. Din când în când marea le aduce 
aminte, asvârlind la țărm câte un ban cu efigia lui Filip al'l-lea 
macedonenul, după cum la săpăturile clădirilor noui se găsesc 
morminte din veacul al 2-lea după Hristos sau vechi statuete repre- 
zentând pe zeul egiptian Osiris. 

Până şi la Ecrene, pe dealul de graniță, sunt urme de turnuri de 
pază iar legendele spun că pe aice s'au luptat Pigmeii conduși 
de regina lor Gerania, împotrivalui Hercul. 
Ținutul încondeiat cu albastrul valurilor mării, apare loc de furnicar 
încă din zorii vremurilor omenești. 

p Istoria veche o putem învăța și din urmele rămase pe pământul 
dobrogean, stăpânit de Mircea. 


| 116 


GRANIȚA DE SUD. 


A. PRINTRE DEALURILE DOBROGENE. 


Când treci Dunărea la Călărași, ai lăsat în urmă întinsa câmpie 
numai ogoare; primăvara te amețește verdele prospăt al sămănă- 
turilor ori răsuflarea caldă a brazdelor de curând răsturnate. Vara, 
câmpia e o mare cu valuri aurite, pe marginea căreia cresc ciulinii 
ca tufanii, plini cu bumbi de rubin. Cătră toamnă domină argintiul 
miriștelor şi al spicurilor de porumb, pentru ca iarna, adesea, să 
acopere totul albul sclipitor al omătului. Așa e în Câmpia netedă. 
La Călărași Dunărea dă altă față locului. Verdele nu se șterge toată 
vara; e stufărișul cu tainic freamăt ori desișul sălciilor. Hambarele 
de piatră strâng belșugul ogoarelor, dar de alungul țărmului stau 
întinse la uscat voloacele cafenii, ca niște garduri înalte de sârmă 
împletită. Ambele spun bogăţia naturală a locului. 

Peste drum e Silistra plină de amintiri străvechi, nume scump 
prin tot ce s'a desfășurat în preajma ei. 

Pretutindeni prin apropiere dau de pietre romane, ce-ţi istorisesc 
de vremuri atât de depărtate, sbuciumate, 

O piatră de acum una mie cinci sute şi mai bine de ani, proaspăt 
scoasă din uitarea pământului, are glas omenesc de tânguire, 
acelaș, veşnic, ori unde e om. Chenarul din struguri și cârcei de vie 
arată belșugul, dar și plăcerile vieţii. Pare că marmora albă era de 
curând cioplită. Capetele de lei, dela marginea de sus, auo 
expresiune atât de naturală, în cât spun că artistul nu era un 
cioplitor de piatră oricare. Reprezinta simbolul luptei din viață? 
In mijloc însă se închipuise durerea adâncă a morţii. Soția îşi plânge 
soţul iar copiii părintele lor, apus încă în floarea vârstei. Toate 
sunt trecătoare; pe toți ne aşteaptă aceași soartă, este spusa pietrii 
cioplite. Puterea, averea, ca și veselia au un sfârșit. Poveste veche 
şi mereu nesocotită. 

In jurul orașului Durostorum s'au dat lupte; era doar cheia porții 
ce ducea la Bizanţ. 

Sub zidurile lui au venit chiuind neamuri depărtate pe care nu 
le încăpea pământul de naștere, „spaţiul vital”” de azi. Porneau la 

drum pentru cucerire și distrugere, val pustiitor în fața căruia nimic 
nu rezista. 
După Romani, Durostorum apărat de bizantini devine Theodo- 
ropolis. Apoi Mircea cel Bătrân se întitulă „,Dristi Do- 
minus”. Mai târziu ajunge cel mai însemnat oraș turcesc din păr- 
ţile noastre. Fără ştirea și învoirea Pașei dela Silistra a tot 
puternic, nu se clintea nici un fir de păr până unde ajunsese, cătră 
nord, stăpânirea Semilunei. Pe aice era vadul domnitorilor ro- 
mâni înainte de a ajunge să se închine Padișahului. Pe aice însă 
trece și Mihai-Viteazul în goana-i neastâmpărată nu spre 
a se închina, ci spre a cuceri. 
incetul cu încetul amurgul se lasă asupra orașului. Luptele din veacul 
al 18-lea slăbesc puterea Turcilor; 
zidurile fortăreţilor prind a se 
| nărui. La 1913 Silistra e iarăși a 
României. 
Din vechile palate și fortărețe 
n'au rămas de cât urme, îndea- 
junse însă ca trecutul să nu fie 
uitat. Ultimele întărituri după 
planul lui Moltke în 1856, nu 
sunt încă de tot acoperite cu pă- 
mânt. Se mai văd zidurile groase ca 
și porţile ferecate ori șanțurile şi 
valurile din jurul lor. In oraș se mai 
înlață geamiile, vre-o 8 la număr. 
Fig. 72.—...se mai înalță geamiile... Tabloul şters al vremurilor temute 
abea a mai rămas în jurul gea- 
miei mari, cu frumos ţesut de zăbrele la ferestre, dar cu zidurile 
crăpate, gata de năruire. Pe uliţi întortochiate, cu caldarâm de 
bolovani, printre case împrejmuite cu zăplaz înalt, turcoaicele pă- 
șesc ca niște umbre negrăbite învăluite în mantia neagră, strânsă 
până spre gură și lungă până la glesne. In jurul ciușmelelor, cătră 
sară se adună fetiţele cu cozile bălai lăsate pe spate, cu privire 
blândă. Glasul turturelelor răsună în liniștea adâncă: lucru-rău, 
lucru-rău. lar firea pașnică a celor rămași fără îndemn războinic, 
sfârşit liniștit al unor zile furtunoase este într'o măsură arătată 
prin cocostârcul ce stă într'un picior, la cuibul de pe bolta geamiei. 
Soarele se lasă cătră asfiniţit. Natura e în deplina ei desfășurare, 

aceaşi azi când liniștea s'a aşezat peste oameni ca și de demult, 
când forfota năvălitorilor făcea să se cutremure văzduhul. 

Sub picioarele dâmbului, Dunărea își resfiră noianul apelor în braţe 
numeroase, bălți şi lacuri mai mari. Dela ostroavele din dreptul 
Ostrovului şi până hăt departe spre Vetrina, locul nu e de cât un 
mozaic de pietre scumpe, sclipind în fel de fel de colori. 

Mai ales când soarele alunecă încet spre culcare, pe cerul albastru 
şters, încunjurat de o largă aureolă purpurie, tabloul e curat fer- 
mecător. Peste tot sar scântei de artificii. Apa e numai fluturași 
de aur. Mai pe urmă, când discul de foc cu margenele sclipitoare, 
ca prins într'o şină de aur, e gata să se înece în ceața ușoară ce se 
lasă pe largul câmpiei, marama scânteietoare de peste ape prinde 
a slăbi. Puntea ca jarul trasă în curmeziș se schimbă într'un roiu 
des de libelule cu aripi de mică irizantă, până ce dispare şi el odată 
cu dispariția soarelui. Argintiul amurgului acopere apele. Numai 
ici şi colo mai sclipesc ochiuri împurpurate prin reflexul 
unui nor luminat, ce se trage încet pe cer, ca o pasăre uriașă, stranie. 
Nu mi-a fost dat să trăiesc multe clipe de atâta farmec, ce se revarsă 
din tot cuprinsul naturei, o privelişte ce merită să fie trăită, la 
măreţia căreia, îmbinată cu gingăşie totodată, iau parte apele, cerul, 
pământul și copacii, într'o armonie care te cuprinde ca un vârtej 
de fericire. 

Cu sufletul plin de frumuseţa tabloului, începi încet a scoborî printre 
vii şi grădini cu meri. La fie care cotitură apare când Dunărea, 
când minareturile care prind să ațipească sub ceața amurgului. 
Silistra e la marginea fășiei de teren ce se întinde în lungul 
graniţei către Bulgaria. In dărătul ei se schimbă şi aspectul terenu- 
lui. Gheburile largi, tot mai înălțate ale Deliormanului sunt aspre 
la înfățișare prin pădurea rămasă încă destul de deasă, pe multe 
vârfuri. 

Chiar la câţi-va chilometri spre răsărit de Silistra, pe drumul ce 
vine dela Turtucaia, poţi prinde caracteristica regiunei dealungul 
graniţei. La orizont sunt trase linii convexe, largi, căci dealurile sunt 
valuri cu vârful teșit ca într'un podiș. Par monotone. Nici un 
pisc mai răsărit ca în dealurile dinspre nord, ieșite din sbuciumul 
pământesc. 

Cu cât însă pătrunzi în labirintul văilor, cu sate răzlețe dar com- 
pacte, cu atât te cuprinde variația amănuntului. Pădurile au golfuri 
libere în care e satul cu ogoarele în jur. Umezeala e mai multă; 

holdele mai mândre. Haturile sunt încondeieri de ros aprins. E 
podoaba macilor. Mai încolo spre Cavarna, în stepă, dau pâlpâiri 
de flăcări, pe suprafeți întinse. Aice fac dâre în lungul haturilor 
ori pătrund singurateci în grâu. Umbra, umezeala, le dă putere de 
viață deosebită. Roșul lor e mai intens; petalele mai mari. 


Gălbănul auriu al grâului în pârgă e încadrat în chenar de rubine. 
Pe lângă maci, în parte aceasta a Deliormanului și arborii fac po- 
doabă, mai ales cei care scobor singurateci din pădurea deasă de 
sus. Şi în ea se vede influența mediterană, amestecuri de stejar 
şi gorun cu glădiță. Cei izolați de prin ogoare par baloane captive 
gata să se înalțe. 

Drumul dealungul Dunărei ajunge la orășelul care e la capătul 
liniei, trasă până la Ecrene. 


Turtucaia e în față Olteniţei ceia ce e Silistra în fața Călărașilor. 
Contrastele sunt izbitoare. Ultimele case din Olteniţa legate prin- 
tr'o frumoasă alee de sălcii bătrâne cu oraşul, sunt pe malul jos al 
Dunării. Turtucaia apare ca o terasă înaltă, cu străzi povârnite 
printre căsuțe dese de pescari, turtucăenii fiind vestiți În această 
indeletnicire. Când treci cu luntrea dela Olteniţa și te apropii de 
șiragul de case, multe de bârne, îngrămădite pe îngusta suprafață 
de teren în pantă, aspectul e cu totul străin de al celorlalte oraşe 
de pe malul Dunării şi chiar din ţară. E de unde-va de pe coasta 
mediterană a Italiei, cu îngrămădiri de oameni, cu scări în loc de 
uliți, cu gospodăria strânsă între mal și apă. Indărătul lor însă și 
chiar sus pe tapșan, viile cu persici înfloriţi primăvara şi umbroşi 
vara, reia înfăţişarea obișnuită. lar dacă apuci drumul spre Silistra 
revii repede la aceleași dealuri împădurite, care se ţin într'una 
până spre Ecrene. 


Cerul albastru uneori e ca de turcoază, mai ales după ploaie, când 
atmosfera e curățită de praf. Arborii însamnă pete mai întunecate. 
Acum se ţin la sfat câte doi-trei, acum se înşiră distanțaţi unii de alții 
sau răzlețiți fără orânduire. Ogoarele sunt de aur, cicoarea de safir 
oriental, iar macii când spinel nobil, când granat, când rubin orien- 
tal. De departe macii par pietre scumpe. De aproape nici nu le mai 
poţi descrie infinita variaţie măruntă dela petalele ca de mătase, 


cu vine mai deschise ori mai închise, până la pusderia staminelor 
negre. 


Prin această viață mai plină, cu flori boghioase, cu tonalități sănă- 

toase, Dobrogea de sud arată altă faţă decât cea de mai la nord, 
unde se simte marea lipsă de apă. 

Dealurile se ţin val de val. Drumul trece printre ogoare și arbori. 
Satele sunt mai dese. Ici e Calipetrova, dincolo Babuc. Te pri- 
mesc figuri posace, cu berneveci largi în fund, strânși la glesne, 
cu căciula retezată în vârf, iar femeile îmbrăcate trist; nici măcar 
fetele nu au podoaba cămeșelor înflorite, vesele, surâzătoare. Sunt 
sate de bulgari, albine harnice e dreptul, dar rar cu căutătura prie- 
tenoasă. Sunt mocniţi; clocesc mereu gânduri ascunse. Totuşi la 
Babuc îți face plăcere să auzi copii lor recitând poezii româneşti, 
fără nici un accent străin. Sunt generaţiunile care încă nu știu ce e 
iridenta. Mai târziu vor deveni şi ei posaci, tăcuţi, de și școala 
le va stârpi ceva din asprimea înăscută, 
cum suge soarele negura ce învăluie 
pământul în zori. 

Drumul urcă și scoboară, dâmburi 
largi, peste tot însămânţate. 
Dealungul lui tufele de măzăriche cu 
flori spre trecute nu sunt așa de lili- 
achii ca mai înainte. In schimb macul 
pare că mai tare se îmbujorează stând 
de vorbă în cuprinsul lanurilor cu câte 
o vineţică rătăcită. 

Spre miază-zi peisajul are o geană în- 
cruntată. E marginea pădurilor aice mai 
dese și mai întinse. Pădurile dela Slava pă AEZ 
din spre Babadag, par rediuri faţă de Fig A Eos la Babul... 
codrii ce se țin una până dincolo de 

graniță. Numai în jurul satelor s'au mai rărit şi în spre partea 
unde prind a se lupta cu stepa. Intre Bazargic și Balcic sunt re- 
duse la tufărișuri, asemenea celor care se încumetă să urce pe spi- 
narea dealului Beştepe. 

Pe lângă bulgari și români, ținutul cuprinde și mulţi turci. Din 
toată Dobrogea aice era insula lor mai întinsă, ca și când pădurea 
le ar fi spre apărare. Beibunar, Bairambunar, Karapelit, satele lor 
se înșiră în lungul șoselei cu șerpuiri largi. S'au împuţținat, atraşi 
de un dor explicabil de a fi la un loc cu cei muiţi din ai lor, în Turcia 
reînviată. 

Impestrițătura enică e rămășița trecutului. Depe urma valurilor 

năprasnice răscolite de furtună, rămân la țărm tot soiul de sfăr- 
mături aduse cine ştie de unde. Valul turcesc retras, ca și vremel- 
nica stăpânire bulgărească, au adus amestec de oameni. 
Printre elementele stăpânitoare odată, încep să-și râdice fruntea 
și băștinașii, asupriţi până mai eri, întocmai cum printre ruini încep 
să răsară plantele locului, împedicate pentru moment să crească 
dar ale căror rădăcini păstrau viaţa. 
Frământările istorice din ultimul timp, sguduiri stât de intense și 
întinse, au adus o nouă variaţie etnică în partea locului. Prind a se 
aşeza tot mai des harnicii și ener- 
gicii macedoneni, din generațiuni 
deprinși să răsbească greutățile 
venite şi dela natură ca și dela oa- 
meni, mai uşoare de biruit cele din 
partea naturii decât a oamenilor. 
Ce curioasă este puterea atavică! 
Macedonenii veniţi în țară după 
război ar fi găsit ori unde loc larg 
de aşezare, în Moldova ca și în 
Basarabia, unde ar fi servit drept 
factori de radiare a energiei 
omeneşti. Prin ei s'ar fi ajuns la 
o educaţie a mulțimii domoale, 
mai mult, „,lasă-mă să-te-las”, 
când e vorba de răsbit prin viaţa 
reală. 

Fig. 74. Moscheie din Accapugea. Nu! Macedonenii ș'au ales drept 

popas locurile din sudul Dobrogei. 

O inclinare lăuntrică îi opreşte dela o trudă nouă, necesară adap- 
tării la condiţiunile de câmpuri intense, pe cei crescuți în asprimea 
munţilor și a pădurilor. li atrage mai ales felul mediului omenesc 
poate fără să-și deie samă. Vreau să arate ce pot săvârși, acelor 
neamuri care la ele acasă erau gata să-i zugrume. De aceia se trag 
mai mult în această parte a ţării, care aduce aminte prin amestecul 
etnic de părţile sudice ale Peninsulei Balcanice. 

In acest chip, de curând amalgamul etnic din sudul Dobrogei s'a 
mărit prin aromâni voinici, înalți la statură, cu energie în căutătură 
și cu mișcări agere. Pe lângă fesurile turcilor, bernevecii larg în 
fund ai bulgarilor, se vede îmbrăcămintea ce pare bizară, de aba 

albă în zilele de sărbătoare, numai fireturi negre, cu pantalonii 
strâmți pe pulpă, brâe late și mintene până la genunchi. 

Cei aşezaţi prin târguri s'au apucat repede de negustorie. Printre 
firmele cu nume străine se văd și altele, din nou zugrăvite, cu nume 
româneşti. Unul a deschis ceainărie, altul a acaparat repede ne- 
goţul de lână. Cei dela ţară s'au pus cu toată dorința muncii la 
lucrul metadic al pământului. Răsuflă voioşi în libertate și trag 
brasdă cu voie bună, mulţumiţi de viaţa nouă ce li se deschide în 
cale; sunt siguri de biruință prin destoinicia pusă la încercare în 
condițiuni mai prielnice decât aiurea. 

Zarea se lărgește din nou, deschisă privirii. Dincolo de Bazargic 
faţa netedă a pământului se arată tot mai săracă în arbori dar mai 
plină de flacăra bujorilor întăi, apoi a macilor. Movilele se înte- 
ţesc înşiruindu-se la orizont, ca nişte straje depărtate. Sunt urmele 
vechilor popoare, ale căror isprăvi s'au uitat, ale căror cseminte 
rar când se mai întâlnesc, cu câte o ulcică de lut alăture sau cu câteva 
monede ruginite. Drumul trece pe lângă câte-va case trase lao 
parte. E Djuvaninvasi, „cuib de vultur””, cu geamie dar fără bi- 
serică. Alăturea sunt rânduite de curând case de coloniști, soldaţii 
care au luptat prin partea locului. E răsplata celor bravi, rămași 
în viață, pe când la margenea Bazargicului cei morţi dorm somnul 
veșnic în morminte îngrijite cu multă evlavie. Şi unii și alții fac 
să-ți bată inima gândindu-te la greua misiune a celor puși să împli- 
nească opera de jertfă. 

In văzduhul senin se rotesc doi vulturi, atât de sus în cât par ca 
nişte porumbei; la o cotitură de drum se vede sclipirea solzilor 
de pe mare. Din Balcic nu se zărește decât moara dela intrare, 
clădire ce era monumentală în imensitatea spaţiului, pe când ceva 
mai în urmă a rămas cantonul în ruini, ca un schelet de craniu cu 
orbitele largi, întunecate. 

Natura, impasibilă, le cuprinde pe toate, acum ca și pe vremea când 
pe movilele dela orizont pâlpâiau focuri de vestirea primejdiilor. 
Ruina se îmbină cu viață nouă, domol dar statornic înfiripată. 
E veșnicul cântec, cu întonări când mai râdicate când mai înfun- 
date, după împrejurări. 

B. PE DUNĂRE. 


Granița dealurilor din sudul Dobrogei se întâlneşte aproape de 
Turtucaia cu acea trasă în lungul Dunării. E calea apei cea mai lungă, 
cea mai uşor de folosit, căci vechiul Istros ș'a săpat drum lat spre 
Mare. 

Regele Caroll dădea bunul exemplu. Ca să se odihnească de grijile 
conducerii, uneori istovitoare prin neastâmpărul omenesc, apuca 
către liniștea Dunării, drum întremător nu numai prin izolarea 
deplină de forfota vieţii, dar recreator și prin peisajul blând. Șo- 
potul valurilor trezite prin mersul vaporului deșteaptă muzica 
în surdină a unei melodii ce te mângâie; șuierul vântului prin sălciile 
sau papura nelipsită îl ţine isonul cu întăriri de tonalități, într'o 
armonioasă îmbinare. Suflul curentului îţi răcoreşte fruntea, îm- 
prăștiind pleava spinoasă a gândurilor, reduse la cele care sunt în 
unison cu natura blândă, recreatoare. 

Turtucaia rămâne”'n urmă, cu străzile ei, trepte înguste de lemn. 
Olteniţa abea se vede din pânza sălciilor bătrâne, ce o acopere ca o 
perdea. Malul bulgăresc rămâne tot înalt, în contrast cu fundul 
luncii prelungite în întinsul Câmpiei rodnice. Răcoreala bălților 
mari ţine până la Giurgiu. 

Contrastul între cele două maluri e mai bătător la ochi aice. Din 
Giurgiu nu zărești peste cununa bogată de sălcii și plopi rămuroși, 
de cât vârful hornurilor dela fabrica de zahăr. Dincolo tot o fa- 
brică de zahăr apare însă ca o cetăţuie la marginea orașului cu 
casele înşirate până sub muchea malului înalt. Șiepurile din portul 
Ramandan spun de însemnătatea ce ar putea avea cel mai apropiat 
port al Dunării de București, cu gura conductei de petrol. Mane- 
vrele locomotivelor de pe malul dela Rusciuc îţi ţipă într'una im- 
portanţa dată orașului, nod de linie ferată, care atrage călătorii 
streini cătră Varna. 

Luciul apei strălucește în bătaia luminei ce se revarsă asupra ei, 
izbitor contrast cu verdele sănătos al sălciilor. Valurile lovesc mai 
mult malul înalt; vârtejurile cu putere mai mare nasc guri de 
peşteri, în care se odihnesc, la umbră, mici turme de oi. Pe partea 
noastră păduri de papură şi sălcii ascund locurile. Numai cochetele 
clădiri proaspăt văruite din preajma pontonului, însamnă așezarea 
Zimnicii, ascunsă după sălcii. Peste drum, casele din Șistov strălu- 
cesc în bătaia soarelui în așezarea lor pe coastă în jurul bisericii 

cu largă cupolă. Sus, în vedere, monumentul rusesc aminteşte 
podul aruncat aice în 1877 pentru trecerea armatelor. Ruinele 
cetăţii în jurul cărora stau îngrămădite casele scunde din vechiul 
cartier, povestesc despre năprasnicele vremuri când Baiazed, 
temutul, a ocupat localitatea. 

In susul apei și pe un mal şi pe altul, stau urmele importanți Du- 
nării, care separă graniţă naturală între două lumi deosebite: 
Peninsula balcanică mereu învolburată de frământări omenești 
de limita sudică a Europei centrale. 

Furat de vraja liniştei, te trezești dintr'o dată în fața unui tablou 
ce-ţi evocă vestita fotografie dela Capul Nord. E malul dinspre 


Fig. 75.— Tr. Măgurele. 


Nicopol; pare mai înalt în ploaia de raze ce-l învăluie, de după 
o draperie de nori. Cetatea veche se arată mai monumen- 
tală sub efectul jocului de lumină. Numele Nicopolului este legat 
de amintirea însemnatului dezastru creștin dela sfârşitul veacului 
al [4-lea, în care Baiazed, Fulgerul, rămase biruitor asupra arma- 
telor creștine, din care făcea parte și acea a lui Mircea. Aice a 
fost poarta spartă în dig, prin care apoi a dat năvală puhoiul turcesc. 
Nicopolul mai mult de cât Rusciucul a păstrat pitorescul malului 
înalt, sus cu căsuțele albe acoperite cu stuh și înconjurate de girezi 
de paie arătând satul, apoi o a doua treaptă de case cu acoperiș de 
ţigle împrejmuite cu arbori, iar jos, lângă Dunărea, casele vechi, 
gălbui, al celor care trăesc din dărnicia apei. Pe celalt mal, tot ascuns 

după sălcii, abea se vede Tr. Măgurele, cu străzi regulat tăiate. 
Puținele șlepuri de lângă ponton spun însemnătatea-i din vremuri 
normale, când spre port se scurge bogăția de cereale din lungul 
Oltului, la vărsarea căruia se găsește. Importanța așezării orașului 
este arătată nu numai prin urmele preistorice găsite, dar și prin 
localităţile din apropiere, pomenite în paginele istoriei noastre. 
Dela Celei, vechiul Sucidava, porneşte acel șirag de castre și oppide 
din lungul Oltului, drum al armatelor romane ce ducea până dincolo 
de munţi, prin Romula (Caracal), prin Arcidava (Cunşești), Ru- 
sidava (Drăgășani), Pons Alutae (lonești-Govorei), Castra Trajani 
(Gura Văii), până la Caput Stenarum (Boiţa), de unde drumul se 
continuă până la Apulum (Alba-lulia). Aice în apropiere de Turnu- 
Măgurele se află Izlazul, unde s'a încercat ațâțarea focului dela 1848 
cam odată cu trâmbiţa prevestitoare a libertății din Câmpia Blajului. 
Acolo se spunea răspicat: „,Naţiunea română pretinde indepen- 
denţa sa naţională””: dincoace, la Izlaz, ecoul răspundea: „Poporul 
român decretă”. 

Tot în apropiere, mai la răsărit, de unde pornea hotarul dintre 
Ad Moesiam și Dacia Malvensis, la Flămânda, o rază de lumină şi 
speranţă de biruinţă sclipește în învălmășala dușmanilor din 1917. 
Pe calea liniştită a Dunărei încep să se în:ețească locurile cu amin- 
tiri măcar străbune, putând prin ele răsfoi paginile închegării 
noastre ca neam. Ici e Slătioara, unde pe pod de luntre au trecut 
oștile române în 1877; în dreptul Celeiului, cu podul lui Con- 
stantin-cel-Mare de pe vremuri, mai la adânc se află 
Plevna și Griviţa, prin cucerirea cărora, de cătră curcanii vijelioși, 
s'a câștigat idependenţa ţării. 

Liniştea te cuprinde iarăși. Dinspre întinsele bălți ale Potelului adie 
un vânt răcoritor. Locul de vărsare al Jiului, vijelios la munte, nici 
nu-se prinde de veste căci se strecoară printre papură și sălcii. 
E partea de deplină pace. Nimic nu se presintă ochiului de cât apa 
cenușie, lucie, dungile verzi ale malurilor și albastrul cerului cel 
mult cu nori alburii în necontenită schimbare de forme. Rar câte 
o luntre trasă la edec arată mișcare omenească ori câte o turmă 
de oi ieșită la adăpat. 

S'ar părea monotonie și totuși natura știe să creieze tablouri schim- 
bătoare, chiar din elemente simple. La fie care pas, o ușoară incon- 
deiere, un bâtlan ce taie văzduhul ori câți-va pescăruși cu sbor de 
rândunele, sunt îndeajuns spre a schimba totul. 

Cărre asfinţit tabloul se înviorează. Soarele așterne noui dungi 
de lumină. Se joacă razele mai bronzate printre mladele de sălcii, 
mărind contrastul dintre umbră și lumină. lar când soarele s'a 
ascuns după o pânză de nori iar ultimele lui raze împurpurează 
cerul, apa ia un luciu straniu și repede schimbător. Peste fața ei se 
aşterne o pânză purpurie, care se schimbă în dungi de un roș porto- 
caliu, înainte de a-și trage zăbralnicul argintiual învălișului din amurg. 
Liniştea e și mai desăvârșită. Din întunericul lărat, silueta malur;lor 
și sălciilor dă înfățișări ce par uneori fantastice. Te înfășuri mai 
strâns; răcoreala se simte. Rămâi totuşi pe puntea vasului căci tră- 
eşti clipe de o neuitată singurătate. 

Din dreptul dela Lom-Palanca, pe urmele cetății romane Almus, 
până la Calafat, Dunărea face un cot larg, ca o gușă de porumb 
pe hartă. Pe cât se ţine de înalt malul bulgăresc, pe atâta de jos 
şi smârcos este cel românesc. E regiunea cu contrastul cel mai 
mare din cursul de jos al Dunării. Spre sud de deasupra malului 
cu înfățișări mai austere, cu păduri în lung, întrerupte de ochiuri 
de ogoare, se vede umbra întunecoasă a Balcanilor. Malul ro- 
mânesc dinpotrivă aproape la nivelul apei, e acoperit cu zăvoiu 
de sălcii, îndărătul cărora se întinde nisipul dunelor abea înțepenite 
și bălți în șiruri. 

Contrastul cuprinde în el și cele două orășele ce stau unu'n fața 
altuia, despărțite numai prin latul Dunării. Parecă în ele se oglin- 
deşte și firea deosebită a celor două popoare învecinate. 

Pe malul sudic, zidurile de cetate mohorâtă, cu cele două bastioane 
neatinse, având la temelia lor şi urme romane; catedrala cu turnuri 
terminate cu cepele enorme ale cupolelor; cele câte-va minareturi, 
din care unul mai înalt, cilindric; casele asvârlite fără nici o orân- 
duire, păstrează aproape intact orașul de amestecuri etnice, care a 
fost o dată paza intrării spre Balcani. Pașa de Vidin era a tot puternic, 
iar lupte sângeroase s'au dat sub zidurile cetăţii. 

Calafatul e fața luminoasă, inima deschisă a Românului. Bisericele 
din care unacu 3 turle iar alta nouă, strălucitoare, casele cu aco- 
perişuri de ţigle alineate după plan nou, asemenea Brăilei ori Se- 
verinului, cu localul nevigațiunii în stil românesc, totul învăluit 
în verdele arborilor, în revarsarea luminii, îi dă un aer mai cochet, 
mai vesel. 

Pe malul românesc,o alee frumoasă de plopi piramidali deschide pers- 
pectivă asupra monumentului înălțat pe o dună întărită. E semnul 

deslegării noastre de lanțurile turcești. De aice s'a tras cel dintâi 
tun, care a dus la libertatea deplină a României, vestind viaţă nouă. 
Aice Principele Carol a glăsuit acele cuvinte de îmbărbătare: 
„Aceasta e muzica, ce-mi place mie”, cândobuzul turcesc s'a sfărmat 
la picioarele lui. 

Orăşelul în sine arată desvoltarea din perioada când aice se căra 
spre descărcare belșugul câmpurilor din jurul lui. Case monu- 
mentale, cu stil prea încărcat uneori, arată acele vremuri de belșug; 
azi adăpostesc temporar câte o școală, înființată spre a fi desfiin- 
ţată sau transformată, după vântul influențelor. Prin desvoltarea 
satelor din jur, Băilești, Poiana, devenite la rândul lor târgușoare, 
Calafatul a perdut din traficul economic de odinioară. Multe magazine 
poartă pe ferestre semnul nevoii: ,,de Inchiriat”. 

Cetatea, aproape de Calafat, arată acelaș semn al slăbitii economice; 
numai clădirile de lângă mal, agenţiile de navigaţie, strălucesc 
la dunga pădurii de sălcii, care se tot îndeasă. 

La Gruia, hambare enorme pe un dâmb mai ridicat, lungi, spaţioase, 
spun iarăși despre belșugul râvnit de cei de peste drum, unde în 
muchea malului tot mai abrupt încep să se arate stive albe de piatră. 
Pragul balcanic e aproape. Un câmp întins arată valea largă a Timo- 
cului ce desparte cele două ţări riverane. Ea spune însă și deo 
latură din tragedia neamului nostru. 

Satele românești sunt răsfirate pânâ'n adâncul văii Timocului, de o 
parte şi alta a ei, înşirându-se și în lungul fluviului, până la Vidin. 
Câmpenii ori văleni sunt veniţi de peste Dunăre; pădurenii, dinspre 
Timoc. 

Dunărea pare neclintită. Drumul ei nu mai e drept, ci cu coturi 
strânse; brațe se despart ce înconjoară ostrove cu mladă tânără, 
cu cătină ca unsă cu pucioasă, spre toamnă. 

E locul măreției ei depline, căci abea a ieșit din strânsura munţilor, 
unde a biruit greutăți mari ca să-și facă drum lesnicios. La cotul 
îngust ce înconjoară Ostrovul-mare, ajunge închisă între maluri 
înalte. 

O privelişte unică asupra Dunării, cea mai largă și mai frumoasă 
din cursul ei întreg, nu de pe apă se poate prinde. O clipă ta- 
bloul măreț se vede din staţiunea Balota, când foloseşti terenul 
spre Tn. Severin. In tihnă poţi să priveşti măreţul peisaj din umbra 
stejarilor de pe dealul Stârmina din drumul cu căruţa ce duce spre 
mănoasele câmpuri dela Vânju și Rogova. 

Simionescu. In lungul graniței. Tab. VI, 


Dunărea şi ostrovul Simian (Ir. Severin). (Fat Mar 


Apus de soare pe Duuăre, spre Cetate. 


. 
Mai ales dacă faci drumul întâi prin Cazane, apoi poposeşti la ruinele 
vechiului castru roman și numai după aceia apuci spre Stârmina, 
„înțelegi”” mai lesne peisajul şi însemnătatea lui ca urmarea desfă- 
șurării forţelor naturale. 
Apuci, din Tn. Severin, șoseaua care se așterne chiar pe malul 
Dunării. E unul din drumurile cele mai frecvente, căci este singura. 
arteră de legătură cu satele din sudul județului Mehedinți. 
Nu e zi în care pe această distanţă să fie linişte. E dreptul că drumul 
ce-l faci e numai gropi; în băltoace roata se înfundă pânâ'n butuc 
după ploi; vara te îneacă praful. 
Până ce ai ajuns pe muchea dealului spre Hinog, e un adevărat 
calvar, nelămurit, ţinând samă de prundișul și nisipul ce-l pune 
Dunărea la dispoziţie, material ce se poate folosi lesne, pentru 
o șosea mai ca lumea. 
Uiţi de chinul purgatoriului, când ai ajuns sus, pe muchea dealului. 
Te izolezi pe cărăruia ce șerpuieşte printre stejari bătrâni, până 
ce dai de un luminiş. Dacă turismul ar intra în socoteala orașelor 
noastre ca producător de venituri, aiciar fi fost de mult așezat măcar 
un pavilion, ca să te poţi bucura de priveliștea, care reprezintă 
tabloul neuitat al edihnei impunătoare, după biruinţa unei grele 
lupte. 
Decorul depărtat e măreț. O creastă de munți sprijină bolta ce- 
rească. E zidul Balcanilor şi al Carpaţilor cu profilul lor una din 
munţii Cernii până departe în lugoslavia. Se joacă norii alburii pe 
vârfurile lor. Acum se anină de unul spre a se topi, acum adastă 
mai îndelung pe altul. 
Profilul munţilor, linia crestelor, e continuă. Nici n'ai bănui că 
Dunărea a despărțit aici Balcanii de Carpaţi. Urmând însă atent 
cu privirea malul dela Tn.-Severin în sus, se vede o crestătură în 
formă de V, pierdută aproape pe fondul muntos. Pe acolo iese 
Dunărea, încă mânioasă, după ce a străbătut prin Cazane, strâmtă 
cale pe care a tăiat-o în adânc, încet-încet, în vreme îndelungată. 
De pe Stârmina, accidentul acesta mărunt din natură, în coasta 
șirei de munţi, n'ar spune nimic observatorului care nu știe că 
acolo e volbura apei dela Porţile-de-Fer. 
Atenţia este atrasă mai mult asupra spațiului larg dela marginea 
munţilor, în care Dunărea se îndoaie în loc ca un șarpe uriaș, de 
ajunge din nou în dreptul orașului Tn.-Severin, ca și când ar vrea 
să intre iarăși în clisura abea părăsită. Faţa-i liniștită pere o apă 

1. Simionescu. —- In lunaul graniţei. 


stătătoare. Ș'a așternut nisip pe patul ei, iar podoaba liliecilor 
înfloriţi și a altor plante mediteranee înlocuită prin umbra sălciilor 
dese ce-i mărginesc cursul. A trecut dintr'o dată dela vâltoare 
a odihnă, de nu se îndură să apuce drumul mai departe. E locul 
vârtejului, ceaunul ce l'a săpat în pământul moale pe vremea când 
apele-i repezite cădeau peste pragul de piatră ca o cascadă de mă- 
rimea Niagarei. De pe Stârmina nu vezi decât cârligul de apă strâns 
ca un colac, iar dealurile sârbe par una cu cele române; crezi că 
închid calea marelui fluviu. 

E una din priveliștile cele mai măreţe ce se pot vedea pe întinsuj 
țării; muntele, apa ostroavele de nisip, pădurile de sălcii jos, cele 
de stejar pe malul înălțat, dau nu numai înfățișări variate, dar prin 
jocul soarelui și al norilor, coloraţii atât de schimbătoare încât 
tabloul devine caleidoscop. E un punct unic în Europa, căci cel mai 
de seamă fluviu al ei crează aici o grandioasă panoramă, după bi- 
ruința șirii de munți pusă în cale. 

Victoria apei evocă pe a poporului, care și el a înfruntat depărtarea 
și greutăţile nebănuite pentru a purta civilizația prin meleaguri 
apărate de cetatea Carpaţilor. Aproape de ieșirea Dunării din munţi 
s'a construit mărețul podallui Apollo do r din Damasc, ce lărgi 
granița latinităţii. Tot pe aproape, în Ostrovul-Corbului, abea des- 
părțit de malul înalt printr'un îngust braţ de apă, ușor de trecut 
când Dunărea e scăzută, s'a găsit una din stațiunile cele mai bogate 
preistorice. 

Alte vremuri, dar aproape aceiași față. Pe ruinele Dubretei s'a 
ridicat așezarea orașului de azi; jos în Ostrov căsuțele unicului 
sătişor de acum, nu sunt prea deosebite de cele preistorice. 
Măreţia priveliştei te-ar ține mult în ioc, dacă întunerecul nu 
s'ar lăsa peste lunca largă. La întors te întovorășesc colorile vii 
ale reflexului dela asfinţit în apa pe lângă care mergi, numai argint 
și aur. Șirul de plopi piramidali dela gura Topolniţei, mai întune- 
cați în amurg, încheie plăcerea după amiezii trecută în contem- 
plarea unei privelişti unice și mărețe. 


Jos pe calea apei iarăși liniștea te cuprinde, pare că mai desăvârșit, 
cu cât pătrunzi între malurile înalte din ambele părți. In cotul Cor- 
bului pădurea deasă de sălcii te face să te crezi în deltă. Pe urmă 
locul se deschide. 

Liniştea se întrerupe când se zărește dunga clădirilor ce împodo- 

besc malul râdicat în dreptul oraşul Tn. Severin. Internatul 
liceului, liceul, palatul cultural semnul osârdiei şi al voinţii unui 
om, răsar din mijlocul parcurilor îngrijite, umbroase, ce se ţin 
una, terminate cu bogatele plantaţii de trandafiri până'n dreptul 
gării, strălucitoare în noua-i îmbrăcăminte. 

Nu te lasă inima să treci pe aice fără să vizitezi temelia vechilor 
clădiri scoase din învelișul de ţărnă, de pe platoul din fața interna- 
tului, cu săli spațioase, pline cu tot soiul de urme omenești, 
vechi şi mai noi, din acest centru mult svăpăiat în trecut. 


Fig. 76.— Ruini dela Drubeta (d. Sc. Lambrino). 


Așezările omenești nu au contenit din zorii istoriei. Jos la Corbu 
pe fie care an să descopere cioburi de tot soiul din vremea neo- 
litică. 

De pe băncile de piatra, lespezi mortuare cu inscripţii latine, 
priveşti ruinele castrului Drubete, în cuprinsul căruia te afli 
şi temeliele templului bizantin; de sub mal îţi oprește gândul 
ce se mai vede din piciorul vestitului pod allui A pollodor, 
celalt picior zărindu-se pe malul sârbesc. N'au rămas din el 

de cât grămada de cărămizi roșii, ca un colț de stâncă, abea acum 
apărat de vandalismul destructor al celor, cărora nu le arde de 
rămăşiţele vechilor vremuri. 

Urmele adunate cu multă sârguință și păstrate în muzeul pomenit 
spun de importanţa regiunii, din timpurile cele mai depărtate. 
La Şimian și Ostrovul-Corbului s'au aflat urme preistorice; marea 
necropolă de încinerare depe Ostrovul-Mare datează din vremea 
bronzului. Lângă Tn. Severin s'au desgropat săbii celtice. Dacii 
au lăsat semne neîndoioase că regiunea le era nu numai cunoscută, 
dar importanţa ei strategică folosită. Impresionante sunt însă ce 
a mai rămas din așezările romane, prin care „Troian” își 


Fig. 77.— Piciorul podului roman dela T. Severin (d. |. Bărcăcilă). 


asigurase unul din cele mai bătute drumuri de legătură a Daciei cu 
imperiul său. 

Măreaţă lucrare, nu numai din regiunea restrânsă a Daciei, a fost 
de sigur marele pod peste Dunărea, terminat în 105 și construit 
de renumitul arhitect Apollodor din Damasc. Două zeci de 
picioare din piatră erau legate prin arcuri largi. Din ordinul lui 
Hadrian s'a început distrugerea acestui monument de arhi- 
tectură, care întrece pe toate câte au fost construite în lumea 
largă pe vremea lui Traian, după mărturisirea senatorului ro- 
man Dion Caius, care a văzut monumentul împunător 
după un veac dela construcția lui. 


132 


„„Căruia cu ochii noștri, scrie Miron Costin, am privit 
pragurile prin apa limpede a Dunării când am mers cu Dabija Vodă 
cu oștile la Uivar”. 

Pe cât urmele podului evocă tehnica construcțiunii pe acele vre- 
muri depărtate, pe atât ruinele zidurilor suprapuse din diferite 
timpuri, arată că Drubeta nu s'a stâns cu năruirea şi nefolosirea 
podului. În special ruinele băilor romane, cu adausuri variate 
cuprind pagini din istoria de veacuri a localutăţii, pe temeliile 
căreia s'au construit clădirile orașului de azi. Dela Tn. Severin 
înainte, trăești într'o adevărată încordare. Sceneriile se schimbă 
la fie care cotitură. Cele trei elemente ale naturii, piatra, apa 
și cerul, se îmbină în scenerii neuitate, în decoruri ca de operă, 
la care se întovărășesc oameni și plante. 

E partea cea mai atractivă din tot cursul Dunării până la izvoare, 


Fig. 78. Monede de pe vremea lui Traian cu podul dela Drubeta 
(d. |. Bărcăcilă). 


neîntrecutăca măreție naturală, la care se adaugă și urmele omenești. 
Fluviul capătă semnificația voinţii ca ființă. E calea biruinții, 
din lupta îndârjită cu muntele. E străduința mută dar tenace. 
Te înfioară liniștea aparentă, sub care se ascunde forţa ce doboară 
piedicele. Ii lămurește odihna coturilor admirate de pe Stârmina, 
Drumul e neîntrecut, fără samăn în Europa. Chiar mult cântata 
vale a Rinului nu presintă mai dese variaţii, care-ţi ţintuesc pri- 
virea şi-ţi provoacă emoţii. Tablourile, unul mai deosebit de cât 
altul, se succed vreme de câte-va ceasuri, deși ai dori să țină cât mai 
îndelung. 

La o cotitură peisajul îţi surâde; în alta e încruntat. Aice mângâie, 
dincolo te înfioară. Uneori trăești numai cu natura, în mijlocul 

sălbăticiei ei împunătoare; alte ori omul adaugă ceva care îi îm- 
plinește farmecul. 

E frumos drumul când primăvara împodobește păreții stâncoși 
cu draperia verdelui strălucitor, cu covoarele aninate de stânci, 
ţesute din flori de lilieci sălbateci, împistruit cu tufe dese de 
crucifere liliachii, ori mai târziu, cu petele de jar ale unei garoafe 
ce crește înaltă și cu flori boghioase. Ici se oglindesc stânci în ochiul 
de apă liniștit; mai încolo arbori, sfineacul ori chiar câte un pin 
mediteran, semnul boarei calde ce le permit creșterea, ajung 
până la marginea apei, de o întunecă prin umbra lor. E mai încân- 
tător toamna când se revarsă peste tot mozaicul frunzelor fel de fel 
colorate ori fructele care de mărgean, care de oțel, a tufărişu- 
rilor bogate. 

Intre Gura-Văii și Vârciorova munții aproape se ating. Carpaţii 
nu sunt despărțiți de Balcani de cât prin îngusta albie a Dunării 
mâniate. Drumul de fer trece pe spațiul dintre coasta pietroasă a 
muntelui, lărgită cu dinamita și dunga apei, ori în tuneluri. Stânci 
cu înfățișări bizare, cărora poporul le a dat numiri plastice-Moşul 
şi Baba — par gata să se răstoarne peste terenul ce serpuiește în 
goană. Piatra capătă viață în mintea poporului. O încercare de a 
despărți Baba de Moșneag fu răsbunată. Vagonetele care cărau nă- 
ruiturile au fost suprinse de tren și conducătorul omorât. 

Două creste mai proeminente înaintează una înspre alta. Pare că 
sunt bucăţile zăvorului ce închidea calea fluviului. Aice el e mâni- 
os. Sunt Porţile-de-Fer. Când Dunărea e scăzută, pragul de piatră. 
apare sub forma colților de stânci, presărate deacurmezișul albiei, 
asemenea unei turme de oi cu lână fumurie. Poţi sări de pe una pe 
alta, de și în jur e clocotul valurilor mânioase. Fluviul se învolbură 
furios de ultima resistență; valurile lui se svârcolesc în nahlapi. E 
șuerul balaurului mâniat. Isbite de stânci undele se prefac în stropi, 
în fântâni ţâşnitoare; le încondeiază marginea cu dungi albe 
de spumă. 

Priveliștea de pe mal, te țântuie locului. Nu e cascada tumultoasă 
a Rinului, dar e repezișul cu sgomot de codru, sbuciumat de fur- 
tună. 

Când Dunărea e umflată, stâncile stau ascunse. Prezenţa lor e tră- 
dată prin neliniștea valurilor dela față, încreţite și grăbite. 

In porțiunez aceasta scurtă de vânjoleală s'a săpat spre malul sârbesc 
un canal, cu zid gros, spre a face drum mai lesnicios vapoarelor, 

care navigau înainte cu deosebită precauțiune, numai în timpul 
zilei. Nu rar unul din ele avea pântecele despicat de un vârf tăios 
de stâncă. 

Abea ai trecut de această porțiune svânturată a apei și peisajul 
se schimbă. Pe dreapta se deschide valea Bahnei, în fundul tăinuit 
al cărieia se afla ruinile celei mai vechi mănăstiri din Țara Româ- 
nească, clădită cu banii dați de Vlaicu-Vodă. ,,Dela Domnia meaa 
fost cheltuiala și dăruirea, iar cu munca lui Kir Nicodim şi a 
fraților lui, am zidit și am zugrăvit”'. Aceasta în veacul al 14-lea. 
Dincolo, pe malul Dunărei la răsărit de Tn. Severin, urmele podului 


Fig. 79.— Insula Ada-kaleh. 


lui Traian, zidurile castrului roman dela Drubeta, temelia bisericii 
bizantine; aice urmele primei mănăstiri românești; mai în sus 
într'o firidă largă săpată'n coasta stâncoasă inscripţia ,,Tabula 
Trajana””, la capătul urmelor din drumul ce avea să aducă oștirile 
romane. Treci clipe de adâncă răscolire de gânduri. 

Pe urmă însă tot natura te prinde în mreje. Nici n'ai ajuns la Or- 
șova, din care se zăresc câte-va hornuri şi cați în jur. Nu.mai cun- 
noști unde te afli. 

Dunărea a dispărut. Cotind, In locul ei e un întins lac, închis din 
toate părţile de munți, cu cadru întunecat de păduri dese. Apropi- 
indu-te de Orșova și privind îndărăt, peisajul îți aminteşte Lacul 

Maggiore. În mijlocul apei, insula Ada-Kaleh e Isola-Bella. Nu e 
amăgire. Zidurile cetăţii de pe vremea Mariei-Tereza,sunt 
terasele palatului Boromeu. Plopii înalţi, stau drepți ca chiparoșii 
din grădina în trepte. Căsuţele sunt oglinda sătucului cu case îngră- 
mădite din coada fermecătoarei insule italiene. Cerul albastru, 
luminos împlinește tabloul. 

Ada-Kaleh te atrage prin taina apariţiei ei și mai ales prin chemarea 
vâslașilor cu fes roș, cari te lîmbie să le vizitezi cuibul izolat de 
restul neamului. 

Cum ai ridicat cele câte-va trepte dela debarcader și ai pășit pe sub 
poarta cetății cu ușori groși, eşti transportat într'o uliţă din orient. 
Dai de o dată în bazar, șirag de cafenele, tutungerii şi dugheni cu 
mărunţişuri, amintiri locale. Nu poți trece în liniște. Un negustor 
te lasă, altul te ia în primire. Decide numai vraja privirii sim- 
patice. Pe palma de pământ din mijlocul Dunării trăești clipe din 
ţinutul Bosforului. Alăturea de negustori care te trag de mâ- 
necă, lăudându-şi marfa, bătrânii stau tihniţi, cinchiți după moda 
turcească, pe laiţa de scânduri; privesc cu nepăsare la cele din 
jur, numără mărgelele de chihlimbar, sorb din filigeanul cu cafea 
şi fumează. Noţiunea de timp nu există pentru ei. 

Nu lipsește nici Ciceronele. Te iea în samă de cum ai debarcat, 
spre a-ți arăta curiozităţile însulei. Străzi înguste te duc spre geamie, 
înlăuntru simplă și luminoasă. După ce ai admirat darul sultanului 
Abdul Hamid, un covor persan de dimensiuni neobișnuite 
acoperind aproape în întregime dușumeaua spațioasă a încăperei, 
te bucuri de pe terasa templului de o admirabilă priveliște asupra 
Dunării, zidurilor de cetate, groase, cu plopi piramidali în lungul 
lor. Străbaţi cuprinsul cetăţii cu bolte încă puțin năruite, pentru 
ca și în ultimul răsboiu să fi fost folosite. 

In afara ei stau căsuţele curate, locuințele turcești, cu zăplaz înalt 
şi peticit; privirea oricărui curios nu poate pătrunde în taina 
curților înflorite. Rămășiţi tot mai părăsite din vechi obiceiuri. 
Pe lângă originalitatea. locuinţelor omenești, natura a adus partea 
ei nu mai puţin interesantă. Insula e învăluită de boarea caldă me- 
diterană, ce face să crească la Vârciorova cele mai boghioase flori 
neîntâlnite aiurea pe pământ românesc. Migdalii dau roade în grădi- 
nele din Tn. Severin. Castanii cresc și mai în sus de Băile-Herculane 
pe valea Cernii. Tot boarea caldă măreşte și farmecul grădinilor 
din Adah-Kaleh. Vegetaţia e puternică, iar grădinile minuni. Olean- 

Tab. VII. 


Simionescu. In lungul graniţei. 


Hunărea in ULazane. 


Oradea-mare. (Fot. com.) 


drii cresc cât lilieci, trandafirii ca la Nisa, iar vița de vie seagață 
până'n vârful arborilor, ca'n Portugalia. Spre toamnă când merele 
ca de ceară îndoaie crengile sub greutatea lor, perele cât tărtă- 
cuţele de mari atârnă ca nişte salbe, strugurii grei, plini, ce spân- 
zură printre ele, grădina e un tabloual belșugului mai impresionant 
decât acele ale lui de Heem, maiales când soarele spre asfinţit 
intensifică colorile schimbătoare după bătaia razelor. Cu atât 


Fig. 80.— Tabula Trajina. 


e mai impunător tabloul cu cât e învăluit în liniştea neturburată 
colțului izolat din natură. 

După popasul în acest rai românesc, la o aruncătură de băț de Tn. 
Severin, vaporul își continuă drumul în susul apei prea puțin în- 
creţită. 

Valea largă a Cernii limpezi deschide de o parte perspectiva 
spre inima munţilor din spre Godeanucu iezere și morene pe vârf. 
Nu poţi trece însă în liniște, căci ți se arată pe malul sârbesc, firida 
din anul 100, bogat împodobită şi suținută de două genii aripate 

deasupra căreia cu un binoclu poți ceti Tabula Trajana. 
Fără să vrei svâcniturile inimei se întețesc, căci înscripţia e a- 
proape actul nostru de naștere. Textul reconstituit spune: 


Imp. Caesar divi nervae F 
Nerva Trajanus aug. germ. 
Pontif. maximus Trib Pot. III. erc. 


in lungul malului, sub o prispă săpată'n stâncă s'a păstrat îndrăs- 
nețul drum de pe lângă Dunărea, pentru înaintarea armatelor ce 
aveau să treacă la Drubeta peste podul lui Apollodor. Sub 
urma drumului se mai păstrează găurile în care erau vârâte 
capetele grinzilor de stejar ce susțineau podișca, care lăţea drumul. 
Pe malul românesc șerpuește șoseaua modernă, ce se ține de calea 
apei. Totuși nu-ţi deşteaptă acelaș fior de admirație pentru opera 
omenească, cum îl simți privind la drumul. roman. Deosebirea 
nu e datorită numai sentimentului național, ci mijloacelor 
întrebuințate. Drumul vechiu a fost terminat în al 2-lea veac 
după Hristos, celalt cu 16 veacuri mai târziu. Pentru a-l așeza 
pe cel dintâi, omul a dus luptătrup la trup cu apa și piatra. A săpat 
găurile cu ciocanul și dalta, cel mult servindu-se de foc spre a încălzi 
piatra și a o face mai sfărămicioasă, după ce o răcea brusc cu apă 
ori oţet. În lucru oamenii erau mereu sub ameninţarea fluviului 
mânios. Au biruit prin trudă neînfrântă, prin puterea mușchilor 
şi voinţă de fiecare clipă. 

Dincoace omul a luat în ajutor forţa dinamitei, care într'o clipă 
desăvârșește lucrul făcut în lung timp de muncitorii de dincolo. 
lată de ce când treci prin dreptul plăcii în care e săpat numele co- 
mandantului voinţei omenești, biruitorul naturii și al oamenilor, 
te cuprinde un simțimânt de evlavie pentru om în genere, întărit 
fără voie și de unda de mândrie ce se furişază în suflet. 

Măreţia peisajului de aice începe. Malurile de marmoră albă, ca la 
intrarea unui altar măreț, se apropie, gata să închidă cel dintâi 
Cazan. Când ai trecut de poartă, rămâi nemișcat. Dunărea 
e liniștită ca un lac. Dacă n'ar fi frunzele căzute din copaci ori 
surcelele de lemn învârtite'n loc, arătând vârtejurile de genune 
care sfredeleşte'n liniște piatra, n'ai bănui că navighezi pe cel 
mai de samă fluviu din Europa. Faţa apei este atât de lină, în cât 
numeri în ea trunchiurile de arbori din reflexul pintenului de: 

piatră din față, ce naște un dublu peisaj: al realității sus, al 
podoabei apelor jos. 

Și rândunelele care șterg faţa apei se văd în dublu exemplar, ca și 
în liniștitul lac Sf. Ana de lângă Tuşnad. În a doua încăpere a Caza- 
nelor e la fel numai că aice dă o variaţie plăcută și coasta domoală 
de pe malul stâng, înverzită, covor cu frumoase flori, de pe care 
poţi în tihnă contempla întreaga panoramă măreaţă a naturii, 
unică în Europa. 

Energia este aceiași desfăşurată de om ori de natură, socotită neîn- 
suflețită. Sentimentele ce le deșteaptă manifestarea acesteia, nu 
sunt nici ele diferite. 

In faţa energiei, aparent domoală dar perseverentă, a unui om 
cu voinţa de a răzbi, fie ce va fi te închini cu respect adânc; cârd 
puterea se arată impetuoasă, doborâtoare, măreţia ei te învăluie, 
chiar dacă suferi de pe urmă-i. 

Omul şi natura în această privinţă fac una. 

Acțiunea înceată, dar mereu repetată, a energiei naturale cu mari 
efecte prin continuare în timp îndelungat, e asemenea răbdărei 
omului, ce-l poate duce departe. 

Vijelioasa deslănţuire a forţelor sălbătăcite ale naturei înfioară, dar 
măreţia lor captivă. 

Din punct de vedere al manifestării energiei, nu e deosebire între 
însufleţir şi neînsufleţit, decât doar prin taina cauzei care o pune 
în mișcare. 

Shakespeare în Regele Lear unește manifestarea mâniei 
extreme a omului cu deslănțuirea sălbatică — furtună, tunete, 
fulgere —a forţelor naturei. Efectul este sguduitor, după cum 
adâncă este și ideia contopirei dintre omenesc cu natura. 

De aceia adesea când te afli în faţa vre-unei scene mai bătătoare la 
ochi din viața neogoiată a naturei, impresiunea căpătată, sentimen- 
tele provocate sunt aceleași ca și când în adăpostulodăii citeşti schim- 
bările aduse în istoria omenirii de energia unui om sau când în vreo 
fabrică, asiști la mişcările ritmice ale mașinilor, după comanda unui 
singur supraveghetor. Prin aceasta călătoria în natură, turismul 
negrăbit, conștient ca scop, capătă o valoare educativă ca și contem- 
plarea operelor omenești. 

Rămâi mulțumit, mângâiat, entusiasmat, doborât, după tonalitatea 
celor cuprinse în peisajul desfăşurat privirei. Nu rare ori te surprinzi 
singur cu uimire că râzi de mulțumire înaintea unui peisaj sau 

fără vrere ridici mânile spre cer în semn de admiraţie. Uiţi că ești 
în faţa neînsufleţitului. E explicabil cum R u s ki n stătea de vorbă 
cu vârfurile rotunjite numai pajiști, bătrâne resturi din munţii 
Scoției. Pentru adâncul filozof aveau glas. 

Aceleaşi sentimente și gânduri se învolbură în tine, când stai pe 
pajistea verde în contemplarea uriașii forțe, care a despicat munții 
continundu-şi activitatea și acum sub liniștea-i aparentă. 

In drumul ei deacurmezişul munților, Dunărea n'a tras tăetură de 
ferestrău, dreaptă, dela Baziaș la Th. Severin. Nu se putea. In con- 
stituţia munţilor sunt pietre de diferite rezistențe. Tactica neîn- 
suflețită e aceași ca şi a armatelor omeneşti. Ocolesc părțile în- 


Fig. 8I.—lIn Cazane (d. Gr. Vasilescu). 


tărite; atacă pe unde e mai slabă rezistenţa. De aceia drumul Du- 
nărei e cu ocoluri. Așa a fost silită să înconjure creasta dela Svinița- 
Greben și să facă cotul strâmt, care mărește seria peisajelor 

variate. 

In Cazane a săpat în adânc, aproape adâncimea Mării Negre lângă 
|. Şerpilor; albia în schimb e îngustă uneori sub 200 m., mărginită 
de ziduri înalte. Mai în sus alternă locuri deschise cu canale, în 
care solzii apei se sburlesc. Văi laterale nasc perspective în adâncul 
munţilor. La gura lor sunt așezările omenești dela Plavisevița ori 
cea dela Tisoviţa cu o linie ferată îngustă pentru minele din apro- 
piere, exploatate. 

Cotul începe la luţi, unde ca și la Porţile-de-Fer stânci se pun în 

calea apei, născând nahlapi. Pentru înlesnirea navigației s'a 
construit un dig; s'a săpat un canal. Puterea iuțelii este așa în cât 
dacă s'ar instala aice o uzină electrică s'ar căpăta peste 500.000 
E 

La Milanovăţ orășel pe malul sârbesc unde se încarcă vestitele mi- 
nereuri de aramă, Dunărea din nou cotește spre nord. E cealaltă 
ramură a îngustului cot dela luţi. Din nou apele se înţesc, căci sunt 
silite să taie o creastă de calcar, ce-i închide drumul între Greben, 
pe malul sârbesc și Sviniţa pe cel românesc. Din nou se strâmtează 
cerând alte cheltueli pentru a face drumul nevigabil. Cu dinamita 


N N a 


Fig. 82.—In Cazane. (Des. E. Saulea-Bocec). 


s'a asvârlit din calea apei o parte din creasta dela Greben. Lucrările 
au durat” dela 1891-95. S'au ridicat diguri care să îndrepte apa 
spre malul românesc, lăsând un cot mort spre cel sârbesc; 
s'a adâncit la Sviniţa un nou canal de navigaţie. 

ţi impun lucrările omenești. In mijlocul lor însă le uiţi, față de 
noua panoramă creată de Dunărea cu altă față de cât cea din Ca- 
zane, dar nu mai puţin captivantă. Intervine şi munţii pentru far- 
mecul tabloului, pe lângă apă. Creasta roşie de dindărătul Sviniţei 
ca un enorm zid surpat, mărește coloritul, formând jumătatea 
din zăvorul rupt de Dunărea, cealaltă jumătate, tot roșie, fiind 
arătată prin creasta dela Greben. Dunărea se învolbură; din nou 
se mânie de obstacolul din cale, dar cuvintele nu pot reda farmecul 

locului. Trecând prin el, te învăluie; uiţi lumea în care te afli. For- 
mele sunt variate; mai variate colorile. Albastrul cerului să spri- 
jină pe uşori de marmură roșie, peste care se așterne în pâlcuri 
dese verdele pădurii. Satul e între apă şi stâncă, case de piatră 
cu acoperiș de ţiglă, cu viță la streșină. Sub zidul roș gata să se nă- 
ruie peste el, sătucul mai mult de cât vecinile lui, te face să te crezi 
în Tirolul de sud. Vre-o trei bastioane de piatră, bine păstrate, 
măresc pitorescul. Ele arată importanța strategică a văii și apărarea 
ce trebuie să fie luată. De acum înainte în susul apei, asemenea 
întărituri se înmulţesc, 

Dunărea tot nu se lățește; tot îngustă rămâne. Malurile ei însă 
sunt alternanțe de sate la gura văilor cu perspective în inima mun- 
ţilor și poclăzi de păduri ce se oglindesc în apă, întrerupte de clo- 


Fig. 83.'Ruinele de la Sviniţa. 


ţani stâncoși, care măresc variaţia. Ici, la Doice, apare ca un pin- 
ten Piatra-Lungă, ascuţită; mai în jos o pereche de stânci, din faţa 
apei, ca doi ,,bivoli”” ce se soresc. La Cozla din nou Dunărea se 
încruntă; din nou îi auzi glasul ei de mâine. Omul iarăși a trebuit 
să intervie, ca să înlăture pericolele din cale. 

La Berzasca peisajul se desfășoară. Privirea se odihneşte spre largul 
văii, ce-ţi arată molcomitoarea creastă a Almașului, acoperită cu 
ceața albăstrie a pădurelor dese.E un decor mai deschis, mailuminos, 
iar plopii înalți din jurul bisericii dela Dobra, pe celalt mal, dau 
Dunării un aspect altul, surâzător. 

Această largă lumină ce te învăluie a ținut însă o clipă. Dunărea 
din nou se îngustează, din nou se înfurie. Scoborând în jocul ei dela 
Baziaș, la dreptul acesta e prima opintire a Dunării dea stră- 
bate munții. Aice a fost atacul greu asupra pietrei, care se arată în 

albie, aproape de fața apei. E întâiul repeziș cu valuri iuţite, cu 
bolborosiri sgomotoase. Și aice omul a trebuit să intervie săpând 
canal, retezând capetele stâncelor prea semeţe. Se naște un peisaj 
alpin, în care plutești o bună bucată de vreme. La Stânca, unde 
albia e îngustă, te apucă iarăși fiori. Păreţii malului înalt, în ameţeala 
lungii călătorii, pare că se mișcă încet unul spre altul, ca să stri- 
vească vaporul. Sceneriile se schimbă la tot pasul ; treci din lac în 
lac, încăperile unui palat vrăjit. La Coronini ai scăpat de închisoarea 


Fig. 84.— Ruinele cetăţii dela Golubec. 


munţilor, cu toată gama sensaţiilor dela sublimul măreției la fiorii 
salbatecelor forțe. 

Faţă de strânsura de fiord dela Stânca, Dunărea apare ca un larg 
golf. Se desparte în două brațe ce înconjură Moldova, ostrov 
lung de mai mulți kilometri, acoperit cu sălcii; îți aduc aminte pe 
acel dela Ostrovul-Mare, la ieșirea Dunării din cataracte. 
Inainte e zarea largă. Munţii se dau la o parte, ca și păreţii unei 
pâlnii. Drumul de muncă și luptă este însemnat prin stânca dela 
Bobocai, ce se ridică în mijlocul apei. 

Simţi că trebue să vie o prefacere. Dintr'o desfășurare largă albia 
se strâmtează. Din liniştită, cu fața lină, Dunărea dintr'o dată se 

încruntă, cu valuri iuţite. E o nouă ei opinteală de a-şi deschide 
drum în curmezișul munţilor. 

Prinde a glăsui înfundat. Și vântul se înteţește. Nu-l simţiai mai 
înainte, de cât răcorindu-ţi faţa ca mişcarea aerului despicat 
de vapor. Acum devine curent de aer întețit, silit să-și facă loc 
pe calea îngustă a văii. E un colţ minunat din cursul Dunării. Inainte 
e larga perspectivă a ostroavelor cu sălcii, împrejmuite cu făpturi 
fantastice de plopi desfrunziţi până spre vârf. Ce a rămas dintr'un va- 
por asvârlit la țărm, urmele războiului, pare un schelet desarti- 
culat. Indărăt e crapătura'n munte. Intr'o parte cetatea bine 
păstrată dela Golubac, cu bastioane legate prin ziduri ce se sco- 
boară până'n apă, întărite la colţuri cu alte turnuri prismatice; 
îţi fac impresia unei porţiuni din zidul chinezesc. Pe malul romă- 
nesc pe creasta păretelui drept de calcar, se arată urmele altei 
cetăţi, ruinate. Dunărea devine fiord la Coronini, pentru ca mai 
încolo după o cotitură, să se schimbe în lac, asemenea lui Ko- 
nigsee din Salzkammergut, prins din toate părţile de păreți de 
stâncă Pădurile se scoboară până "n şoseaua sârbească; la noi stau 
spânzurate ochiuri de popuşoiu îngrădite, căpițe de fan puse în 
copaci ca să fie ferite de puhoaie. 

Guri de peşteri se deschid în cale, tăinuite. In cea dela Golubac 
poporul pune cuibu: muștei columbace, tot aşa de rea pentru vite 
ca și vestita Ţse-Ţse din Africa. Unde se lasă roiul e prăpăd mare. 
De această muscă periculoasă se leagă Povestea lui lovan 
lorgovan, voinicul de pe valea Cernei, care s'a luptat cu Balaurul 
cu 12 capete. l-a ieșit înainte |leana Cosânzeana. 


Atât de frumoasă Ai fi putut căta 
Şi de drăgostoasă lar la dânsa ba. 
Că la Soare 


Văzând vitejia viteazului, de bucurie a ieşit din tufa de alun unde 
se ascunsese din calea balaurului. De dragul ei lorgovan uită de 
balaur, după ce-i sdrobise unsprezece capete. Balaurul fugi cât 
putu; să făcu nevăzut în gaura de peşteră unde pieri, blăstă- 
mând. Blăstămul se împlini: 


De me-i omori Calul ţi-a muşca 
Capu-mi s'a'mpuți Pe loc va crăpă, 
Vermii s'or mulţi, Boii-or otrăvi 

Musce-or slobozi Plugul s'a opri! 

Simionescu. In lungul graniţei. Tab. VIII. 


Via dela Moliuvu-nouă. (Fot. Reşiţa) 


Și aşa s'a întâmplat. Din peştera tăinuită, ies rouiri de muşte mă- 
runte, ce se împărştie şi până'n Mureș. 

Vaporul îşi continuă lin drumul pe braţul dintre Ostrov și malul 
românesc, tot mai depărtat de apă. Răsuflă și el ușurat, după truda 
dusă de a lupta împotriva curentului. Lumea însă nu părăşește 
puntea. Pare că se așteaptă la o nouă scenerie care să o ţină în în- 
cordare. Peisajul rămâne domolit. Sărăcia de până acum din satele 
strânse între munte și apă, izolate cât ţine iarna, cu muncitori de 
pădure ori minieri, face loc belșugului ieșit din pământul rodnic. 
Moldova-veche, sat de sârbi, cu casele atineate la stradă, fie care cu 
ghirlande de viţă în lungul streşinei, ss vede că e cuprins. În jurul 
caselor, în vatra satului, girezi de paie înspre toamnă spun belșu- 
gul. In schimb Moldova-nouă,ascunsă sus pe costişă, e cuib de români 
nevoiaşi. 

Rar loc unde se pcate prinde deosebirea între un sat de șes cu 
belșug în holde și unul de munte, cu sărăcia în el. De jur îm- 
prejur se ridică un amfiteatru de munţi. Corcanul, un dinte de 
stâncă ruginie, răsărit din mantaua de fagi, e într'o parte; de alta 
se înalță aspru Vranovățul. Păauri și piatră pretutindeni. Ogoarele 
cu popuşoi, unde locul e mai așezat, sunt atât de mici de par 
sdrenţe aninate de ciriteii ce ţărcuesc locul scump. Din pășu- 
nele firave, abia caprele sprințare au ce rupe. Nici pădurea nu 
este a locuitorilor. Vai de acel care e prins cu o sarcină de vrea- 
scuri, fără bon. 

Satul nu e strâns grămadă, cum e celalt. Un șir de case se îndreaptă 
spre valea îngustă către Ferezan; ramura cea mai lungă se întin- 
de pe Valea-Mare. 

Aspre sunt zilele coloniștilor fugiţi din Oltenia, ziși bufeni faţă de 
frățulii băstinași. Au fugit de rău, dar au dat peste mai rău. Când 
nu găsesc să lucreze nici în pădure, nici ca băiași, apucă lumean ?n 
cap, cu ferestrăul lat, îndoit pe umeri, cu desaga în spinare. Ajung 
unii pe la Petroşani, alții până la Comănești, în mine, dacă nu află 
de lucru la pădure. 

Unii au pribegit până 'n Ruhr. 

Acasă rămân numai femeile, ce țin gospodăria într'o curăţenie 
şi ordine exemplară. 

Aspre sunt locurile, aspră și clima. Când suflă cosova, mistralul 
regiunii, răstoarnă căruța cu cal. larna când nămeţii se îngrămădesc 
spre gura văii, satul e blocat, iar când vântul șueră în toiul iernii 


i. Simionescu. — In lungul granitei. 145 


„de înghiață şi vițelul în vacă””, oamenii stau ca marmotele în a- 
orţire. Şi totuşi boarea mediterană din timpul verii, înlesnește 
creşterea viței. Una din cele mai mari podgorii din ţară, pe o su- 
prafaţă de vre-o 75 jugăre, aice se găseşte. E a societăţii Reşita. 
Ca şi o cupolă din fortificaţii, la poalele ei se înalță crama și 
pivniţa spațioasă, de mergi în lungul antalelor suprapuse cu 
vagonetele, iar hruba întinsă este luminată de lămpi cu acetilen. 
Cele două braţe ale Dunării se unesc din nou, dar albia e lată. Când 
se revarsă e ca o baltă. Numai malul românesc a rămas din granit, 
aproape, în cât abea are locsă se înşire casele din Baziaș şi clădirile 
gărei. 

Spre apus zarea se lărgește. E drumul liber al Dunărei prin Câmpia 
netedă dincotro curge, 

Inconjurul României dealungul graniţei variată şi veşnică, s'a 


sfârșit. 

